

ประกาศองค์การบริหารส่วนตำบลควนธานี


เรื่อง ประกาศใช้แผนปฏิบัติการป้องกันการทุจริต ๓ ปี (พ.ศ.๒๕๖๒ – ๒๕๖๔)


ตามคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบได้กำหนดให้ทุกส่วนราชการและหน่วยงานของรัฐกำหนดมาตรการ หรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้าง ธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบเฝ้าระวัง เพื่อสกัดกั้น มิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผ่นดินที่มีธรรมาภิบาล และการป้องกัน ปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล เพื่อให้การขับเคลื่อนนโยบายของ รัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ

คณะรัฐมนตรีได้มีมติเมื่อวันที่ 11 ตุลาคม 2559 เห็นชอบยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560-2564) และให้หน่วยงานภาครัฐแปลงแนวทางและมาตรการตามยุทธศาสตร์ชาติไปสู่การปฏิบัติ ภายใต้วิสัยทัศน์ : ประเทศไทยใสสะอาด ไทยทั้งชาติต้านทุจริต (Zero Tolerance & Clean Thailand)

ดังนั้น เพื่อเป็นการสนับสนุนและส่งเสริมให้เกิดการป้องกันและปราบปรามการทุจริตในหน่วยงานได้อย่างเป็นรูปธรรมและอย่างต่อเนื่อง อีกทั้งยังสอดรับตามนโยบายของรัฐบาลที่สนับสนุนให้หน่วยงานนำแนวทางและมาตรการตามยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564) มาสู่การปฏิบัติ องค์การบริหารส่วนตำบลควนธานี จึงได้จัดทำแผนปฏิบัติการป้องกันการทุจริตขององค์การบริหารส่วนตำบลควนธานี ๓ ปี (พ.ศ.๒๕๖๒ – ๒๕๖๔) เพื่อใช้เป็นแนวทางในการดำเนินการป้องกันและปราบปรามการทุจริต องค์การบริหารส่วนตำบลควนธานี จึงประกาศใช้แผนปฏิบัติการป้องกันการทุจริต ๓ ปี (พ.ศ.256๒ - 2564) รายละเอียดปรากฏตามเอกสารแนบท้ายประกาศนี้

จึงประกาศมาเพื่อทราบโดยทั่วกัน

ประกาศ ณ วันที่ ๒๗ เดือน กุมภาพันธ์ พ.ศ. ๒๕๖๑



(นายนิวัฒน์ ชลธาร)

นายกองค์การบริหารส่วนตำบลควนธานี

|  |
| --- |
| **แผนปฏิบัติการป้องกันการทุจริต**  **ระยะ ๓ ปี (พ.ศ.๒๕๖๒ – ๒๕๖๔)**  **องค์การบริหารส่วนตำบลควนธานี**  **อำเภอกันตัง จังหวัดตรัง** |

**คำนำ**

ตามที่คณะรัฐมนตรีได้มีมติ เรื่อง ยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564) เมื่อวันที่ 11 ตุลาคม 2559 เห็นชอบให้หน่วยงานภาครัฐแปลงแนวทางและมาตรการตามยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564) สู่การปฏิบัติ ภายใต้วิสัยทัศน์ : ประเทศไทยใสสะอาด ไทยทั้งชาติต้านทุจริต (Zero Tolerance & Clean Thailand) ประเทศไทยในระยะ ๕ ปีข้างหน้า จะมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชนในการพิทักษ์รักษาผลประโยชน์ของชาติและประชาชน เพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ

ดังนั้น เพื่อขับเคลื่อนยุทธศาสตร์ชาติ ฯ ให้เกิดเป็นรูปธรรม องค์การบริหารส่วนตำบล ควนธานี จึงแสดงเจตจำนงในการต่อต้านการทุจริตด้วยการจัดทำแผนป้องกันและปราบปรามการทุจริต ระยะ ๓ ปี (พ.ศ.256๒ – 2564) เพื่อใช้เป็นกรอบแนวทางในการดำเนินการป้องกันและปราบปรามการทุจริตขององค์การบริหารส่วนตำบลควนธานี

องค์การบริหารส่วนตำบลควนธานี

**สารบัญ**

หน้า

ส่วนที่ ๑ บทนำ ๑

การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น ๒

หลักการและเหตุผล ๓

เป้าหมาย ๔

วัตถุประสงค์การจัดทำแผน ๕

ส่วนที่ ๒ แผนปฏิบัติการป้องกันการทุจริต ๓ ปี (พ.ศ. 256๒ – 2564) ๖

ส่วนที่ ๓ รายละเอียดโครงการ/กิจกรรม/มาตรการ๑๖

มิติที่ ๑ การสร้างสังคมที่ไม่ทนต่อการทุจริต ๑๗

มิติที่ ๒ การบริหารราชการเพื่อป้องกันการทุจริต ๓๗

มิติที่ ๓ การส่งเสริมบทบาทและการมีส่วนร่วมของภาคประชาชน ๖๘

มิติที่ ๔ การเสริมสร้างและปรับปรุงกลไกในการตรวจสอบการปฏิบัติราชการ ๘๓

ขององค์กรปกครองส่วนท้องถิ่น

**ส่วนที่ 1**

**บทนำ**

**ส่วนที่ 1**

**บทนำ**

**1. การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น**

การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น มีวัตถุประสงค์เพื่อต้องการบ่งชี้ความเสี่ยงของการทุจริตที่มีอยู่ในองค์กรโดยการประเมินโอกาสของการทุจริตที่อาจเกิดขึ้น ตลอดจนบุคคลหรือหน่วยงานที่อาจเกี่ยวข้องกับการกระทำทุจริต เพื่อพิจารณาว่าการควบคุมและการป้องกันการทุจริตที่มีอยู่ในปัจจุบันมีประสิทธิภาพและประสิทธิผลหรือไม่

**การทุจริตในระดับท้องถิ่น** พบว่าปัจจัยที่มีผลต่อการขยายตัวของการทุจริตในระดับท้องถิ่น ได้แก่ การกระจายอำนาจลงสู่องค์กรปกครองส่วนท้องถิ่น แม้ว่าโดยหลักการแล้วการกระจายอำนาจมีวัตถุประสงค์สำคัญเพื่อให้บริการต่าง ๆ ของรัฐสามารถตอบสนองต่อความต้องการของชุมชนมากขึ้น มีประสิทธิภาพมากขึ้น แต่ในทางปฏิบัติทำให้แนวโน้มของการทุจริตในท้องถิ่นเพิ่มมากยิ่งขึ้นเช่นเดียวกัน

**ลักษณะการทุจริตในส่วนขององค์กรปกครองส่วนท้องถิ่น** จำแนกเป็น 7 ประเภท ดังนี้

1) การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง ส่วนใหญ่เกิดจากการละเลยขององค์กรปกครองส่วนท้องถิ่น

2) สภาพหรือปัญหาที่เกิดจากตัวบุคคล

3) สภาพการทุจริตอันเกิดจากช่องว่างของกฎระเบียบและกฎหมาย

4) สภาพหรือลักษณะปัญหาของการทุจริตที่เกิดจากการขาดความรู้ความเข้าใจและขาดคุณธรรมจริยธรรม

5) สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ

6) สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการตรวจสอบจากภาคส่วนต่างๆ

7) สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่น

**สาเหตุและปัจจัยที่นำไปสู่การทุจริตขององค์กรปกครองส่วนท้องถิ่นสามารถสรุปเป็นประเด็นได้ ดังนี้**

**1) โอกาส** แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปรามการทุจริตแต่พบว่า ยังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข้มแข็ง กฎหมาย กฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต

**2)** **สิ่งจูงใจ** เป็นที่ยอมรับว่าสภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำพฤติกรรมการทุจริตมากยิ่งขึ้น

**3) การขาดกลไกในการตรวจสอบความโปร่งใส** การทุจริตในปัจจุบันมีรูปแบบที่ซับซ้อนขึ้น โดยเฉพาะการทุจริตในเชิงนโยบายที่ทำให้การทุจริตกลายเป็นความชอบธรรมในสายตาของประชาชน ขาดกลไกการตรวจสอบความโปร่งใสที่มีประสิทธิภาพ ดังนั้นจึงเป็นการยากที่จะเข้าไปตรวจสอบการทุจริตของบุคคลเหล่านี้

**4)** **การผูกขาด** ในบางกรณีการดำเนินงานของภาครัฐ ได้แก่ การจัดซื้อ-จัดจ้าง เป็นเรื่องของการผูกขาด ดังนั้นจึงมีความเกี่ยวข้องเป็นห่วงโซ่ผลประโยชน์ทางธุรกิจ ในบางครั้งพบบริษัทมีการให้สินบนแก่เจ้าหน้าที่เพื่อให้ตนเองได้รับสิทธิในการดำเนินงานโครงการของภาครัฐ รูปแบบของการผูกขาด ได้แก่ การผูกขาดในโครงการก่อสร้างและโครงสร้างพื้นฐานภาครัฐ

**5)** **การได้รับค่าตอบแทนที่ไม่เหมาะสม** รายได้ไม่เพียงพอต่อรายจ่าย ความยากจนถือเป็นปัจจัยหนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่ม “รายได้พิเศษ” ให้กับตนเองและครอบครัว

**6)** **การขาดจริยธรรม คุณธรรม** ในสมัยโบราณ ความซื่อสัตย์สุจริตเป็นคุณธรรมที่ได้รับการเน้นเป็นพิเศษถือว่าเป็นเครื่องวัดความดีของคน แต่ในปัจจุบัน พบว่า คนมีความละอายต่อบาปและเกรงกลัวบาปน้อยลง และมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม

**7)** **มีค่านิยมที่ผิด** ปัจจุบันค่านิยมของสังคมได้เปลี่ยนจากยกย่องคนดี คนที่มีความซื่อสัตย์สุจริตเป็นยกย่องคนที่มีเงิน คนที่เป็นเศรษฐี มหาเศรษฐี คนที่มีตำแหน่งหน้าที่การงานสูง ด้วยเหตุนี้ ผู้ที่มีค่านิยมที่ผิดเห็นว่าการทุจริตเป็นวิถีชีวิตเป็นเรื่องปกติธรรมดา เห็นคนซื่อเป็นคนเซ่อ เห็นคนโกงเป็นคนฉลาด ย่อมจะทำการทุจริตฉ้อราษฎร์บังหลวง โดยไม่มีความละอายต่อบุญและบาป และไม่เกรงกลัวต่อกฎหมายของบ้านเมือง

**2. หลักการและเหตุผล**

ปัจจุบันปัญหาการทุจริตคอร์รัปชันในประเทศไทยถือเป็นปัญหาเรื้อรังที่นับวันยิ่งจะทวีความรุนแรงและสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ เป็นปัญหาลำดับต้น ๆ ที่ขัดขวางการพัฒนาประเทศทั้งในด้านเศรษฐกิจ สังคมและการเมือง เนื่องจากเกิดขึ้นทุกภาคส่วนในสังคมไทย ไม่ว่าจะเป็นภาคการเมือง ภาคราชการ โดยเฉพาะองค์กรปกครองส่วนท้องถิ่นมักถูกมองจากภายนอกสังคมว่าเป็นองค์กรที่เอื้อต่อการทุจริตคอร์รัปชันและมักจะปรากฏข่าวการทุจริตตามสื่อและรายงานของทางราชการอยู่เสมอ ซึ่งได้ส่งผลสะเทือนต่อกระแสการกระจายอำนาจและความศรัทธาต่อระบบการปกครองส่วนท้องถิ่นอย่างยิ่ง ส่งผลให้ภาพลักษณ์ของประเทศไทยเรื่องการทุจริตคอร์รัปชันมีผลในเชิงลบ สอดคล้องกับการจัดอันดับดัชนีชี้วัดภาพลักษณ์คอร์รัปชัน (Corruption Perception Index – CPI) ซึ่งเป็นเครื่องมือที่ใช้ประเมินการทุจริตคอร์รัปชันทั่วโลกที่จัดโดยองค์กรเพื่อความโปร่งใสนานาชาติ (Transparency International – IT) พบว่า ผลคะแนนของประเทศไทยระหว่างปี 2555 – 2558 อยู่ที่ 35 - 38 คะแนน จากคะแนนเต็ม 100 โดยในปี 2558 อยู่อันดับที่ 76 จาก 168 ประเทศทั่วโลก และเป็นอันดับที่ 3 ในประเทศอาเซียนรองจากประเทศสิงคโปร์และประเทศมาเลเซีย และล่าสุดพบว่าผลคะแนนของประเทศไทยปี 2559 ลดลง 3 คะแนน จากปี 2558 ได้ลำดับที่ 101 จาก 168 ประเทศ ซึ่งสามารถสะท้อนให้เห็นว่าประเทศไทยเป็นประเทศที่มีปัญหาการคอร์รัปชันอยู่ในระดับสูง

แม้ว่าในช่วงระยะที่ผ่านมา ประเทศไทยได้แสดงให้เห็นถึงความพยายามในการปราบปรามการป้องกันการทุจริต ไม่ว่าจะเป็น การเป็นประเทศภาคีภายใต้อนุสัญญาสหประชาชาติว่าด้วยการต่อต้านการทุจริต (United Nations Convention Against Corruption-UNCAC) พ.ศ. 2546 การจัดตั้งองค์กรตามรัฐธรรมนูญ โดยเฉพาะอย่างยิ่งคณะกรรมการป้องกันปราบปรามการทุจริตแห่งชาติได้จัดทำยุทธศาสตร์ชาติ ว่าด้วยการป้องกันและปราบปรามการทุจริตมาแล้ว 3 ฉบับ แต่ปัญหาการทุจริตในประเทศไทยไม่ได้มีแนวโน้มที่ลดน้อยถอยลง สาเหตุที่ทำให้การทุจริตเป็นปัญหาที่สำคัญของสังคมไทยประกอบด้วยปัจจัยทางด้านพื้นฐานโครงสร้างสังคม ซึ่งเป็นสังคมที่ตั้งอยู่บนพื้นฐานความสัมพันธ์แนวดิ่ง (Vertical Relation) หรืออีกนัยหนึ่งคือ พื้นฐานของสังคมอุปถัมภ์ที่ทำให้สังคมไทยยึดติดกับการช่วยเหลือเกื้อกูลกัน โดยเฉพาะในหมู่ญาติพี่น้องและพวกพ้อง ยึดติดกับกระแสบริโภคนิยม วัตถุนิยม ติดความสบาย ยกย่องคนที่มีเงินและมีอำนาจ คนไทยบางส่วนมองว่าการทุจริตคอรัปชันเป็นเรื่องปกติที่ยอมรับได้ ซึ่งนับได้ว่าเป็นปัญหาที่ฝังรากลึกในสังคมไทยมาตั้งแต่อดีตหรือกล่าวได้ว่าเป็นส่วนหนึ่งของค่านิยมและวัฒนธรรมไทยไปแล้ว ผนวกกับปัจจัยทางด้านการทำงานที่ไม่ได้บูรณาการความร่วมมือของทุกภาคส่วนไว้ด้วยกัน จึงส่งผลให้การทำงานของกลไกหรือความพยายามที่ได้กล่าวมาข้างต้นไม่สามารถทำได้อย่างเต็มศักยภาพ ขาดความเข้มแข็ง

ปัจจุบันยุทธศาสตร์ชาติว่าด้วยการป้องกันและปราบปรามการทุจริตที่ใช้อยู่เป็นฉบับที่ 3 เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานหลักออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)

ดังนั้น เพื่อให้การดำเนินการขับเคลื่อนด้านการป้องกันและปราบปรามการทุจริตบังเกิดผลเป็นรูปธรรมในทางปฏิบัติ เป็นไปตามเจตนารมณ์ของยุทธศาสตร์ว่าด้วยการป้องกันและปราบปรามการทุจริตระยะ ที่ 3 (พ.ศ. 2560 - 2564) องค์กรปกครองส่วนท้องถิ่นจึงได้ตระหนักและให้ความสำคัญกับการบริหารจัดการที่มีความโปร่งใส สร้างค่านิยม วัฒนธรรมสุจริตให้เกิดในสังคมอย่างยั่งยืนจึงได้ดำเนินการจัดทำแผนปฏิบัติการองค์กรปกครองส่วนท้องถิ่นต้นแบบ ด้านการป้องกันการทุจริต (พ.ศ. 2559-2561) เพื่อกำหนดแนวทางการขับเคลื่อนด้านการป้องกันและปราบปรามการทุจริตผ่านโครงการ/กิจกรรม/มาตรการต่าง ๆ ที่เป็นรูปธรรมอย่างชัดเจน อันจะนำไปสู่การปฏิบัติอย่างมีประสิทธิภาพ บรรลุวัตถุประสงค์และเป้าหมายของการป้องกันและปราบปรามการทุจริตอย่างแท้จริง

**3. วัตถุประสงค์ของการจัดทำแผน**

1) เพื่อยกระดับเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น

2) เพื่อยกระดับจิตสำนึกรับผิดชอบในผลประโยชน์ของสาธารณะของข้าราชการฝ่ายการเมืองข้าราชการฝ่ายบริหาร บุคลากรขององค์กรปกครองส่วนท้องถิ่นรวมถึงประชาชนในท้องถิ่น

3) เพื่อให้การบริหารราชการขององค์กรปกครองส่วนท้องถิ่นเป็นไปตามหลักบริหารกิจการบ้านเมืองที่ดี (Good Governance)

4) เพื่อส่งเสริมบทบาทการมีส่วนร่วม (people's participation) และตรวจสอบ (People’s audit) ของภาคประชาชนในการบริหารกิจการขององค์กรปกครองส่วนท้องถิ่น

5) เพื่อพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่น

**4. เป้าหมาย**

1) ข้าราชการฝ่ายการเมือง ข้าราชการฝ่ายบริหาร บุคลากรขององค์กรปกครองส่วนท้องถิ่น รวมถึงประชาชนในท้องถิ่นมีจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุขแก่ประชาชนท้องถิ่น ปราศจากการก่อให้เกิดข้อสงสัยในการประพฤติปฏิบัติตามมาตรการจริยธรรม การขัดกันแห่งผลประโยชน์และแสวงหาประโยชน์โดยมิชอบ

2) เครื่องมือ/มาตรการการปฏิบัติงานที่สามารถป้องกันปัญหาเกี่ยวกับการทุจริตและประพฤติ มิชอบของข้าราชการ

3) โครงการ/กิจกรรม/มาตรการที่สนับสนุนให้สาธารณะและภาคประชาชนเข้ามามีส่วนร่วมและตรวจสอบการปฏิบัติหรือบริหารราชการขององค์กรปกครองส่วนท้องถิ่น

4) กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่นที่มีเข้มแข็งในการตรวจสอบ ควบคุมและถ่วงดุลการใช้อำนาจอย่างเหมาะสม

5) องค์กรปกครองส่วนท้องถิ่นมีแผนงานที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วน

**5. ประโยชน์ของการจัดทำแผน**

1) ข้าราชการฝ่ายการเมือง ข้าราชการฝ่ายบริหาร บุคลากรขององค์กรปกครองส่วนท้องถิ่นรวมถึงประชาชนในท้องถิ่นมีจิตสำนึกรักท้องถิ่นของตนเอง อันจะนำมาซึ่งการสร้างค่านิยม และอุดมการณ์ในการต่อต้านการทุจริต (Anti-Corruption) จากการปลูกฝังหลักคุณธรรม จริยธรรม หลักธรรมาภิบาล รวมถึงหลักเศรษฐกิจพอเพียงที่สามารถนำมาประยุกต์ใช้ในการทำงานและชีวิตประจำวัน

2) องค์กรปกครองส่วนท้องถิ่นสามารถบริหารราชการเป็นไปตามหลักบริหารกิจการบ้านเมืองที่ดี (Good Governance) มีความโปร่งใส เป็นธรรมและตรวจสอบได้

3) ภาคประชาชนมีส่วนร่วมตั้งแต่ร่วมคิด ร่วมทำ ร่วมตัดสินใจรวมถึงร่วมตรวจสอบในฐานะพลเมืองที่มีจิตสำนึกรักท้องถิ่น อันจะนำมาซึ่งการสร้างเครือข่ายภาคประชาชนที่มีความเข้มแข็งในการเฝ้าระวังการทุจริต

4) สามารถพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่นทั้งจากภายในและภายนอกองค์กรที่มีความเข้มแข็งในการเฝ้าระวังการทุจริต

5) องค์กรปกครองส่วนท้องถิ่นมีแนวทางการบริหารราชการที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วนให้เป็นองค์กรปกครองส่วนท้องถิ่นต้นแบบ ด้านการป้องกันการทุจริต อันจะส่งผลให้ประชาชนในท้องถิ่นเกิดความภาคภูมิใจและให้ความร่วมมือกันเป็นเครือข่ายในการเฝ้าระวังการทุจริตที่เข้มแข็งอย่างยั่งยืน

**ส่วนที่ 2**

**แผนปฏิบัติการป้องกันการทุจริต ๓ ปี**

**(พ.ศ. 256๒ – 2564)**

**องค์การบริหารส่วนตำบลควนธานี**

**อำเภอกันตัง จังหวัดตรัง**

**ส่วนที่ 2**

**แผนปฏิบัติการป้องกันการทุจริต 4 ปี (พ.ศ. 256๒ – 2564)**

**องค์การบริหารส่วนตำบลควนธานี อำเภอกันตัง จังหวัดตรัง**

|  |  |  |  |  |  |  |
| --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี 2562** | **ปี 2563** | **ปี 2564** | **หมายเหตุ** |
| **งบประมาณ**  **(บาท)** | **งบประมาณ**  **(บาท)** | **งบประมาณ**  **(บาท)** |
| **1.การสร้างสังคมที่ไม่ทนต่อการทุจริต** | 1.1 การสร้างจิตสำนึกและความตระหนักแก่บุคลากรทั้งข้าราชการการเมือง ฝ่ายประจำขององค์กรปกครองส่วนท้องถิ่น | (๑) โครงการฝึกอบรมคุณธรรมจริยธรรม แก่ผู้บริหาร สมาชิกสภา และพนักงานขององค์การบริหารส่วนตำบลควนธานี  (๒) โครงการสมุดความดีพนักงานจ้าง  (3)โครงการพัฒนาศักยภาพบุคลากร เจ้าหน้าที่ท้องถิ่น  (๔) มาตรการ “ส่งเสริมการปฏิบัติงานตามประมวลจริยธรรมขององค์การบริหารส่วนตำบลควนธานี  (๕) กิจกรรมให้ความรู้ เรื่อง ผลประโยชน์ทับซ้อนให้กับบุคลากรขององค์การบริหารส่วนตำบลควนธานี  (๖) มาตรการ “จัดทำคู่มือการป้องกันผลประโยชน์ทับซ้อน | ๔5,000  ไม่ใช้งบประมาณ  3๐0,000  ไม่ใช้งบประมาณ  ไม่ใช้งบประมาณ  ไม่ใช้งบประมาณ | ๔5,000  ไม่ใช้งบประมาณ  300,000  ไม่ใช้งบประมาณ  ไม่ใช้งบประมาณ  ไม่ใช้งบประมาณ | ๔5,000  ไม่ใช้งบประมาณ  300,000  ไม่ใช้งบประมาณ  ไม่ใช้งบประมาณ  ไม่ใช้งบประมาณ |  |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี 2562** | **ปี 2563** | **ปี 2564** | **หมายเหตุ** |
| **งบประมาณ**  **(บาท)** | **งบประมาณ**  **(บาท)** | **งบประมาณ**  **(บาท)** |
|  | 1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น | (1) โครงการเพิ่มประสิทธิภาพการจัดเก็บรายได้  (๒) ปลูกต้นไม้เพื่อเพิ่มพื้นที่สีเขียว ลดภาวะโลกร้อน ในพื้นที่ตำบลควนธานี  (๓) โครงการส่งเสริมและสนับสนุนการดำเนินงานตามหลักเศรษฐกิจพอเพียง  (๔) มาตรการส่งเสริมให้เจ้าหน้าที่ในสังกัด เข้าร่วมแผนงาน/โครงการ/กิจกรรมที่เกี่ยวกับการส่งเสริมการดำเนินชีวิตและการพัฒนาตนเองตามหลักปรัชญาเศรษฐกิจพอเพียง | ไม่ใช้งบประมาณ  ไม่ใช้งบประมาณ  ๔๐,๐๐๐  ไม่ใช้งบประมาณ | ไม่ใช้งบประมาณ  ไม่ใช้งบประมาณ  ๔๐,๐๐๐  ไม่ใช้งบประมาณ | ไม่ใช้งบประมาณ  ไม่ใช้งบประมาณ  ๔๐,๐๐๐  ไม่ใช้งบประมาณ |  |
|  | 1.3 การสร้างจิตสำนึกและความตระหนักแก่เด็กและเยาวชน | (๑) โครงการเข้าค่ายพุทธบุตรให้แก่เยาวชนช่วงปิดภาคเรียน | 10,000 | 10,000 | 10,000 |  |
| **มิติที่ 1** | **รวม** | **จำนวน 1๑ โครงการ/กิจกรรม/มาตรการ** | **๓๙๕,000** | **๓๙๕,000** | **๓๙๕,000** |  |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี 2562** | **ปี 2563** | **ปี 2564** | **หมายเหตุ** |
| **งบประมาณ**  **(บาท)** | **งบประมาณ**  **(บาท)** | **งบประมาณ**  **(บาท)** |
| **2. การบริหารราชการเพื่อป้องกันการทุจริต** | 2.1 แสดงเจตจำนงทางการเมืองในการต่อต้านการทุจริตของผู้บริหาร | (1) กิจกรรมประกาศเจตจำนงต่อต้านการทุจริตของผู้บริหารองค์การบริหารส่วนตำบลควนธานี | ไม่ใช้งบประมาณ | ไม่ใช้งบประมาณ | ไม่ใช้งบประมาณ |  |
|  | 2.2 มาตรการสร้างความโปร่งใสในการปฏิบัติราชการ | (1) มาตรการสร้างความโปร่งใสในการบริหารงานบุคคล  (2) มาตรการออกคำสั่งมอบหมายของนายกองค์การบริหารส่วนตำบลควนธานี ปลัดองค์การบริหารส่วนตำบล และหัวหน้าส่วนราชการ  (3 ) กิจกรรม “สร้างความโปร่งใสในการพิจารณาเลื่อนขั้นเงินเดือน”  (๔) กิจกรรมเผยแพร่ข้อมูลข่าวสารด้านการจัดซื้อจัดจ้าง  (๕) กิจกรรม “ควบคุมการเบิกจ่ายเงินตามข้อบัญญัติงบประมาณรายจ่ายประจำปี”  (๖) มาตรการจัดทำคู่มือประชาชนตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. ๒๕๕๘ | ไม่ใช้งบประมาณ  ไม่ใช้งบประมาณ  ไม่ใช้งบประมาณ  ไม่ใช้งบประมาณ  ไม่ใช้งบประมาณ  ไม่ใช้งบประมาณ | ไม่ใช้งบประมาณ  ไม่ใช้งบประมาณ  ไม่ใช้งบประมาณ  ไม่ใช้งบประมาณ  ไม่ใช้งบประมาณ  ไม่ใช้งบประมาณ | ไม่ใช้งบประมาณ  ไม่ใช้งบประมาณ  ไม่ใช้งบประมาณ  ไม่ใช้งบประมาณ  ไม่ใช้งบประมาณ  ไม่ใช้งบประมาณ |  |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี 2562** | **ปี 2563** | **ปี 2564** | **หมายเหตุ** |
| **งบประมาณ**  **(บาท)** | **งบประมาณ**  **(บาท)** | **งบประมาณ**  **(บาท)** |
|  |  | (๗) โครงการจ้างสำรวจความพึงพอใจของผู้รับบริการ  (๘) กิจกรรม “การพัฒนาแผนและกระบวนการจัดหาพัสดุ” | **๒๐,๐๐๐**  ไม่ใช้งบประมาณ | **๒๐,๐๐๐**  ไม่ใช้งบประมาณ | **๒๐,๐๐๐**  ไม่ใช้งบประมาณ |  |
|  | 2.3 มาตรการการใช้ดุลยพินิจและใช้อำนาจหน้าที่ให้เป็นไปตามหลักการบริหารกิจการบ้านเมือง  ที่ดี | (๑) โครงการลดขั้นตอนและระยะเวลาปฏิบัติราชการ  (๒) มาตรการมอบอำนาจของนายก  องค์การบริหารส่วนตำบลควนธานี  (๓) มอบอำนาจเจ้าพนักงานท้องถิ่นตาม พรบ.ควบคุมอาคาร พ.ศ. 2522 | ไม่ใช้งบประมาณ  ไม่ใช้งบประมาณ  ไม่ใช้งบประมาณ | ไม่ใช้งบประมาณ  ไม่ใช้งบประมาณ  ไม่ใช้งบประมาณ | ไม่ใช้งบประมาณ  ไม่ใช้งบประมาณ  ไม่ใช้งบประมาณ |  |
|  | 2.4 การเชิดชูเกียรติแก่หน่วยงาน/บุคคลในการดำเนินกิจการ การประพฤติปฏิบัติตนให้เป็นที่ประจักษ์ | (1) โครงการยกย่องเชิดชูเกียรติหน่วยงาน/บุคคลที่ประพฤติปฏิบัติตนให้เป็นที่ประจักษ์ | ไม่ใช้งบประมาณ | ไม่ใช้งบประมาณ | ไม่ใช้งบประมาณ |  |
|  | 2.5 มาตรการจัดการในกรณีได้ทราบหรือรับแจ้งหรือตรวจสอบพบการทุจริต | (1) มาตรการ “จัดทำข้อตกลงการปฏิบัติราชการ”  (2) กิจกรรม “การจัดทำข้อตกลงการปฏิบัติราชการขององค์การบริหารส่วนตำบลควนธานี | ไม่ใช้งบประมาณ  ไม่ใช้งบประมาณ | ไม่ใช้งบประมาณ  ไม่ใช้งบประมาณ | ไม่ใช้งบประมาณ  ไม่ใช้งบประมาณ |  |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี 2562** | **ปี 2563** | **ปี 2564** | **หมายเหตุ** |
| **งบประมาณ**  **(บาท)** | **งบประมาณ**  **(บาท)** | **งบประมาณ**  **(บาท)** |
|  |  | (3) มาตรการ “ให้ความร่วมมือกับหน่วยงานตรวจสอบทั้งภาครัฐและองค์กรอิสระ”  (4) มาตรการ “แต่งตั้งผู้รับผิดชอบเกี่ยวกับเรื่องร้องเรียน”  (5) มาตรการ “ดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ขององค์การบริหารส่วนตำบลควนธานี ว่าทุจริตและปฏิบัติราชการตามอำนาจหน้าที่โดยมิชอบ” | ไม่ใช้งบประมาณ  ไม่ใช้งบประมาณ  ไม่ใช้งบประมาณ | ไม่ใช้งบประมาณ  ไม่ใช้งบประมาณ  ไม่ใช้งบประมาณ | ไม่ใช้งบประมาณ  ไม่ใช้งบประมาณ  ไม่ใช้งบประมาณ |  |
| **มิติที่ ๒** | **รวม** | **จำนวน..1๘..โครงการ/กิจกรรม/มาตรการ** | **-** | **-** | **-** |  |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี 2562** | **ปี 2563** | **ปี 2564** | **หมายเหตุ** |
| **งบประมาณ**  **(บาท)** | **งบประมาณ**  **(บาท)** | **งบประมาณ**  **(บาท)** |
| **3. การส่งเสริมบทบาทและการมีส่วนร่วมของภาคประชาชน** | 3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชน | (๑) มาตรการ “ปรับปรุงศูนย์ข้อมูลข่าวสารขององค์การบริหารส่วนตำบลควนธานีให้มีประสิทธิภาพมากยิ่งขึ้น”  (๒) มาตรการ “จัดให้มีช่องทางที่ประชาชนเข้าถึงข้อมูลข่าวสารขององค์การบริหารส่วนตำบลควนธานี  (๓) มาตรการเผยแพร่ข้อมูลข่าวสารที่สำคัญและหลากหลาย | ไม่ใช้งบประมาณ  ไม่ใช้งบประมาณ  ไม่ใช้งบประมาณ | ไม่ใช้งบประมาณ  ไม่ใช้งบประมาณ  ไม่ใช้งบประมาณ | ไม่ใช้งบประมาณ  ไม่ใช้งบประมาณ  ไม่ใช้งบประมาณ |  |
|  | 3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน | (1) การดำเนินงานศูนย์รับเรื่องร้องเรียนร้องทุกข์ขององค์การบริหารส่วนตำบลควนธานี  (2) กิจกรรมรายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ  (๓) โครงการจัดประชาคมแผนชุมชนประจำปี | ไม่ใช้งบประมาณ  ไม่ใช้งบประมาณ  ไม่ใช้งบประมาณ | ไม่ใช้งบประมาณ  ไม่ใช้งบประมาณ  ไม่ใช้งบประมาณ | ไม่ใช้งบประมาณ  ไม่ใช้งบประมาณ  ไม่ใช้งบประมาณ |  |
|  | 3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น | (1) โครงการส่งเสริมและสนับสนุนกิจกรรมเวทีประชาคมหมู่บ้านและตำบลประจำปี | ๕,๐๐๐ | ๕,๐๐๐ | ๕,๐๐๐ |  |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี 2562** | **ปี 2563** | **ปี 2564** | **หมายเหตุ** |
| **งบประมาณ**  **(บาท)** | **งบประมาณ**  **(บาท)** | **งบประมาณ**  **(บาท)** |
|  |  | (2) โครงการอบรมและส่งเสริมความรู้ด้านการจัดทำแผนพัฒนาองค์กรปกครองส่วนท้องถิ่น  (๓) มาตรการแต่งตั้งคณะกรรมการสนับสนุนการจัดทำแผนพัฒนาองค์การบริหารส่วนตำบลควนธานี  (๔) มาตรการแต่งตั้งตัวแทนประชาคมเข้าร่วมเป็นคณะกรรมการตรวจรับงานจ้าง  (๕) มาตรการตรวจสอบโดยคณะกรรมการประเมินผลการปฏิบัติตามหลักเกณฑ์และวิธีการบริหารกิจการบ้านเมืองที่ดีขององค์การบริหารส่วนตำบลควนธานี | ๕,๐๐๐  ไม่ใช้งบประมาณ  ไม่ใช้งบประมาณ  ไม่ใช้งบประมาณ | ๕,๐๐๐  ไม่ใช้งบประมาณ  ไม่ใช้งบประมาณ  ไม่ใช้งบประมาณ | ๕,๐๐๐  ไม่ใช้งบประมาณ  ไม่ใช้งบประมาณ  ไม่ใช้งบประมาณ |  |
| **มิติที่ ๓** | **รวม** | **จำนวน..1๑..โครงการ/กิจกรรม/มาตรการ** | **๑๐,๐๐๐** | **๑๐,๐๐๐** | **๑๐,๐๐๐** |  |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี 2562** | **ปี 2563** | **ปี 2564** | **หมายเหตุ** |
| **งบประมาณ**  **(บาท)** | **งบประมาณ**  **(บาท)** | **งบประมาณ**  **(บาท)** |
| **4.การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น** | 4.1 มีการจัดวางระบบและรายงานการควบคุมภายในตามที่คณะกรรมการตรวจเงินแผ่นดินกำหนด | (1) กิจกรรมจัดทำแผนการตรวจสอบภายใน ประจำปี  (2) กิจกรรมจัดทำรายงานการควบคุมภายใน | ไม่ใช้งบประมาณ  ไม่ใช้งบประมาณ | ไม่ใช้งบประมาณ  ไม่ใช้งบประมาณ | ไม่ใช้งบประมาณ  ไม่ใช้งบประมาณ |  |
|  | 4.2 การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการ ตามช่องทางที่สามารถดำเนินการได้ | (1) มาตรการส่งเสริมให้ประชาชนมีส่วนร่วมตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย  (2) กิจกรรมการรายงานผลการใช้จ่ายเงินให้ประชาชนได้รับทราบ  (3) กิจกรรมการมีส่วนร่วมของประชาชนในการตรวจสอบการรับ การจ่าย และการใช้ประโยชน์ทรัพย์สินขององค์การบริหารส่วนตำบลควนธานี  (4) กิจกรรมการจัดหาคณะกรรมการจัดซื้อจัดจ้างจากตัวแทนชุมชน | ไม่ใช้งบประมาณ  ไม่ใช้งบประมาณ  ไม่ใช้งบประมาณ  ไม่ใช้งบประมาณ | ไม่ใช้งบประมาณ  ไม่ใช้งบประมาณ  ไม่ใช้งบประมาณ  ไม่ใช้งบประมาณ | ไม่ใช้งบประมาณ  ไม่ใช้งบประมาณ  ไม่ใช้งบประมาณ  ไม่ใช้งบประมาณ |  |

|  |  |  |  |  |  |  |
| --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี 2562** | **ปี 2563** | **ปี 2564** | **หมายเหตุ** |
| **งบประมาณ**  **(บาท)** | **งบประมาณ**  **(บาท)** | **งบประมาณ**  **(บาท)** |
|  | 4.3 การส่งเสริมบท บาทการตรวจสอบของสภาท้องถิ่น | (1) กิจกรรมการส่งเสริมและพัฒนาศักยภาพสมาชิกสภาท้องถิ่น  (2) กิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร | ๕๐,๐๐๐  ไม่ใช้งบประมาณ | ๕๐,๐๐๐  ไม่ใช้งบประมาณ | ๕๐,๐๐๐  ไม่ใช้งบประมาณ |  |
|  | 4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต | (๑) กิจกรรมประชาสัมพันธ์รณรงค์สร้างค่านิยมต่อต้านการทุจริต  (๒) มาตรการเฝ้าระวังการคอร์รัปชั่นโดยภาคประชาชน  (๓) มาตรการการส่งเสริมและพัฒนาเครือข่ายด้านการป้องกันการทุจริต | ๒,๐๐๐  ไม่ใช้งบประมาณ  ไม่ใช้งบประมาณ | ๒,๐๐๐  ไม่ใช้งบประมาณ  ไม่ใช้งบประมาณ | ๒,๐๐๐  ไม่ใช้งบประมาณ  ไม่ใช้งบประมาณ |  |
| **มิติที่ ๔** | **รวม** | **จำนวน..1๑..โครงการ/กิจกรรม/มาตรการ** | **๕๒,๐๐๐** | **๕๒,๐๐๐** | **๕๒,๐๐๐** |  |

**ส่วนที่ ๓**

**รายละเอียดโครงการ/กิจกรรม/มาตรการ**

**ส่วนที่ ๓**

**รายละเอียดโครงการ/กิจกรรม/มาตรการ**

**มิติที่ ๑ การสร้างสังคมที่ไม่ทนต่อการทุจริต**

**1.1 การสร้างจิตสำนึกและความตระหนักแก่บุคลากรทั้งข้าราชการการเมือง ฝ่ายประจำขององค์กรปกครองส่วนท้องถิ่น**

**รายละเอียดโครงการ/กิจกรรม/มาตรการ**

มิติที่ ๑ ภารกิจตามมิติที่ ๑.๑ กิจกรรมลำดับที่ ๑

**1. ชื่อโครงการ : โครงการฝึกอบรมคุณธรรม จริยธรรม แก่ผู้บริหาร สมาชิกสภา และพนักงานองค์การบริหารส่วนตำบลควนธานี**

**2. หลักการและเหตุผล**

ตามรัฐธรรมนูญแห่งราชอาณาจักรไทย พุทธศักราช 2550 มาตรา 279 บัญญัติให้มีประมวลจริยธรรม เพื่อกำหนดมาตรฐานทางจริยธรรมของผู้ดำรงตำแหน่งทางการเมือง ข้าราชการ หรือเจ้าหน้าที่ของรัฐแต่ละประเภท โดยให้มีกลไกและระบบในการบังคับใช้อย่างมีประสิทธิภาพ และประกอบกับประกาศประมวลจริยธรรมองค์การบริหารส่วนตำบลควนธานี ลงวันที่ ๓๐ เดือนกรกฎาคม 25๕๒ ซึ่งหัวใจสำคัญของการทำงานร่วมกันเป็นหมู่คณะอีกอย่างที่ขาดไม่ได้คือคุณธรรม จริยธรรม เพราะคุณธรรมและจริยธรรม หมายถึง การประพฤติ ปฏิบัติ อันถูกต้องดีงาม ทั้ง กาย วาจา ใจ ทั้งต่อตนเอง ต่อผู้อื่น และต่อสังคม ซึ่งถ้าบุคลากรทุกคนที่ทำงานร่วมกันมีคุณธรรมและจริยธรรมประจำใจของตนเองแล้ว การปฏิบัติงานทุกอย่างต้องลุล่วงไปด้วยดี และมีประสิทธิภาพ รวดเร็ว โปร่งใส สามารถตรวจสอบได้และผู้มารับบริการอย่างประชาชนก็จะได้รับความเชื่อมั่นและไว้วางใจที่จะเข้ามารับบริการที่องค์กรนั้นๆ

องค์การบริหารส่วนตำบลควนธานีจึงจัดทำโครงการอบรมคุณธรรม และจริยธรรม แก่ผู้บริหาร สมาชิกสภา และพนักงานองค์การบริหารส่วนตำบลควนธานีดังกล่าวนี้ขึ้น

**3. วัตถุประสงค์**

3.1 เพื่อเป็นการปลูกและปลุกจิตสำนึกการต่อต้านการทุจริต

3.2 เพื่อเป็นการสร้างจิตสำนึกและความตระหนักในการปฏิบัติราชการตามอำนาจหน้าที่ให้เกิดประโยชน์สุขแก่ประชาชน

3.3 เพื่อสร้างจิตสำนึกและความตระหนักในการประพฤติปฏิบัติตามประมวลจริยธรรม

3.4 เพื่อสร้างจิตสำนึกและความตระหนักที่จะไม่กระทำการขัดกันแห่งผลประโยชน์หรือมีผลประโยชน์ทับซ้อน

**4. เป้าหมาย**

ผู้บริหาร สมาชิกสภา และพนักงานองค์การบริหารส่วนตำบลควนธานี

**5. พื้นที่ดำเนินการ**

องค์การบริหารส่วนตำบลควนธานี

**6. วิธีการดำเนินการ**

จัดอบรมคุณธรรมและจริยธรรมแก่ผู้บริหาร สมาชิกสภา และพนักงานองค์การบริหารส่วนตำบลควนธานี โดยเชิญวิทยากรที่มีความรู้ ความสามารถมาถ่ายทอดความรู้และประสบการณ์ต่างๆ ในการปลูกและปลูกจิตสำนึกการต่อต้านการทุจริต ให้ประพฤติปฏิบัติราชการโดยยึดมั่นในหลักคุณธรรม และจริยธรรม และมีการศึกษาดูงานหรือทำกิจกรรมนอกสถานที่ในบางโอกาส

**7. ระยะเวลาการดำเนินการ**

๓ปี (ปีงบประมาณ พ.ศ. 25๖๒ – 25๖๔)

**8. งบประมาณในการดำเนินการ**

๔๕,๐๐๐ บาท (งบประมาณตามข้อบัญญัติ ปีงบประมาณ พ.ศ. ๒๕๖๒ – ๒๕๖๔)

**9. ผู้รับผิดชอบโครงการ**

ฝ่ายกฎหมายและคดี สำนักงานปลัดองค์การบริหารส่วนตำบลควนธานี

**10. ตัวชี้วัด/ผลลัพธ์**

ตัวชี้วัด

ประชาชนผู้มารับบริการที่องค์การบริหารส่วนตำบลควนธานีประเมินความพึงพอใจการปฏิบัติงานของพนักงาน โดยใช้แบบประเมินเป็นตัวชี้วัด และต้องได้รับผลการประเมินมาต่ำกว่าร้อยละ 70

ผลลัพธ์

ผู้บริหาร สมาชิกสภา และพนักงานองค์การบริหารส่วนตำบลควนธานี เกิดจิตสำนึกที่ดีในการต่อต้านการทุจริต และประพฤติปฏิบัติโดยยึดมั่นตามหลักประมวลจริยธรรม

**รายละเอียดโครงการ/กิจกรรม/มาตรการ**

มิติที่ ๑ ภารกิจตามมิติที่ ๑.๑ กิจกรรมลำดับที่ ๒

**1. ชื่อโครงการ : โครงการสมุดความดีพนักงานจ้าง**

**2. หลักการและเหตุผล**

การบันทึกการปฏิบัติงานประจำวัน โดยเฉพาะบุคลากรในองค์กร เป็นการสร้างระเบียบวินัยในการปฏิบัติงาน ซึ่งในแต่ละวันหากมีการจดบันทึกว่าได้ทำอะไรบ้าง จะเป็นการทบทวนและสามารถย้อนกลับมาเพื่อพิจารณาปรับปรุงการทำงานในแต่ละกิจกรรมได้ รวมถึงหัวหน้าผู้บังคับบัญชา สามารถใช้เป็นหลักฐานในการอ้างอิงที่ใช้ในการประเมินผลงาน ยังส่งผลให้การประเมินเป็นที่ยอมรับ ภารกิจที่ได้รับมอบหมายได้ปฏิบัติงานด้วยความสำเร็จ ความซื่อสัตย์ สุจริต ลุล่วงหรือไม่อย่างไร และหัวหน้างานสามารถวางแผนต่อไปได้ ประเมินทักษะและผลการปฏิบัติงานของพนักงานจ้างได้ ซึ่งจะส่งผลให้เห็นว่าค่าของคนอยู่ที่ผลของงาน หรืออาจจะมีผู้ร่วมงานอื่นมาอ่านแล้ว มีกรณีศึกษาจากปัญหาที่เกิดขึ้นคล้ายกัน ทำให้ทราบถึงวิธีการแก้ไข เกิดการแลกเปลี่ยนความรู้ซึ่งกันและกันในองค์กร

องค์การบริหารส่วนตำบลควนธานี เห็นความสำคัญของการบันทึกประจำวันดังกล่าว จึงได้จัดทำสมุดความดีพนักงานจ้าง โดยให้พนักงานจ้างมีการบันทึกการปฏิบัติงานประจำวัน เพื่อเป็นเครื่องมือในการควบคุมดูแล การปฏิบัติงานด้วยความรับผิดชอบ ซึ่งเป็นงานที่ได้รับมอบหมาย และเกิดประโยชน์แก่องค์กร เป็นการสร้างระเบียบวินัย ส่งเสริมการสร้างจิตสำนึกที่ดีในการปฏิบัติงาน ด้วยความซื่อสัตย์ สุจริต

**3. วัตถุประสงค์**

1. เพื่อเป็นช่องทางในการสื่อสารระหว่างหัวหน้างาน ปลัดองค์การบริหารส่วนตำบล และพนักงานจ้าง

2. เพื่อเป็นประโยชน์ในการติดตามงานที่พนักงานจ้างได้ปฏิบัติ

3. เพื่อเป็นการสร้างจิตสำนึกในการปฏิบัติงานด้านความรับผิดชอบ ซื่อตรงซื่อสัตย์ สุจริตต่องานที่ได้รับมอบหมาย

**4. เป้าหมาย**

พนักงานจ้างองค์การบริหารส่วนตำบลควนธานี

**5. ระยะเวลา**

๓ปี (ปีงบประมาณ พ.ศ. 25๖๒ – 2๕๖๔)

**6. วิธีดำเนินการ**

1. กำหนดให้พนักงานจ้างทุกคนเขียนสมุดการปฏิบัติงาน โดยบันทึกผลการปฏิบัติงานเป็นประจำทุกวันและ ส่งให้หัวหน้าส่วนราชการทุกวันจันทร์ และรายงานให้นายกองค์การบริหารส่วนตำบลควนธานีทราบทุกสิ้นเดือน

2. รวบรวมเป็นข้อมูลสำหรับผู้บริหารให้พิจารณาผลการปฏิบัติงานพนักงานประจำปี

**7. งบประมาณ**

ไม่ใช้งบประมาณ

**8. สถานที่ดำเนินการ**

องค์การบริหารส่วนตำบลควนธานี

**9. ผู้รับผิดชอบ**

สำนักปลัด/กองคลัง/กองช่าง

**10. ตัวชี้วัด/ผลลัพธ์**

1. มีการสื่อสารระหว่างผู้บังคับบัญชาและพนักงานส่งเสริมให้ปฏิบัติงานเป็นไปตามเป้าหมาย

2. มีการติดตามผลงานทำให้สามารถทราบผลการทำงานเมื่อเกิดปัญหาสามารถแก้ไขได้

3. พนักงานจ้างทำงานด้วยความซื่อสัตย์ สุจริตเกิดความรับผิดชอบในหน้าที่ได้รับมอบหมายตามกำหนด

**รายละเอียดโครงการ/กิจกรรม/มาตรการ**

มิติที่ ๑ ภารกิจตามมิติที่ ๑.๑ กิจกรรมลำดับที่ ๓

**1. ชื่อโครงการ : โครงการอบรมพัฒนาศักยภาพบุคลากรเจ้าหน้าที่ท้องถิ่น ขององค์การบริหารส่วนตำบลควนธานี**

**2. หลักการและเหตุผล**

นับแต่ได้มีการประกาศใช้รัฐธรรมนูญแห่งราชอาณาจักรไทยพุทธศักราช ๒๕๔๐ เป็นต้นมา บทบาทอำนาจหน้าที่และคามรับผิดชอบขององค์กรปกครองส่วนท้องถิ่น ได้เปลี่ยนแปลงไปโดยได้ให้ความสำคัญกับการกระจายอำนาจให้แก่องค์ปกครองส่วนท้องถิ่น ในการกำหนดกรอบความคิดเป็นอิสระในการปกครองตอนเองตามเจตนารมณ์ของประชาชน ความเป็นอิสระในการนโยบายการปกครอง และมีอำนาจหน้าที่ของตนเองโดยเฉพาะ

นอกจากนี้ พระราชบัญญัติการกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ ได้กำหนดให้องค์กรปกครองส่วนท้องถิ่นต้องรับภารกิจให้บริการสาธารณะจากราชการส่วนกลางไปดำเนินการเอง ซึ่งแผนการการกระจายอำนาจให้แก่องค์กรปกครองส่วนท้องถิ่นได้ให้ความสำคัญทั้งในด้านการถ่ายโอนภารกิจจากรัฐบาลกลางไปสู่ท้องถิ่นพร้อมๆ กับการพัฒนาระบบการบริหารเพื่อรองรับภารกิจถ่ายโอนและการกระจายอำนาจในระยะยาวด้วย ดังนั้น องค์กรปกครองส่วนท้องถิ่นจะมีภารกิจหน้าที่และความรับผิดชอบตามงบประมาณและภารกิจตามกฎหมายที่ได้รับโอน ในการบริหารจัดการในภารกิจบริการสาธารณะในพื้นที่รับผิดชอบ เพื่อเป็นการเปลี่ยนแปลงและปรับปรุงกระบวนทัศน์และปรับความคิดในการปฏิบัติงานของบุคลากรและเจ้าหน้าที่ท้องถิ่นในการทำงานเพื่อประชาชนได้รับประโยชน์สูงสุดจากการรับบริการขององค์การบริหารส่วนตำบล โดยบุคลากรและเจ้าหน้าที่ท้องถิ่นขององค์การบริหารส่วนตำบลจะต้องพัฒนาองค์ความรู้ในทุกๆ ด้านของตนเองอยู่เสมอ องค์การบริหารส่วนตำบลควนธานี ได้ตระหนักถึงความสำคัญในการพัฒนาบุคลากรและเจ้าหน้าที่ท้องถิ่นขององค์กรปกครองส่วนท้องถิ่น ให้มีความรู้ ความสามารถ เพียบพร้อมด้วยคุณธรรม จริยธรรม อันเป็นหัวใจสำคัญของการบริหารจัดการภาครัฐแนวใหม่ ในการปฏิบัติงานอย่างมีประสิทธิภาพ เพื่อตอบสนองความต้องการของประชาชนและสร้างความพึงพอใจแก่ผู้รับบริการจากหน่วยงาน จึงจัดทำโครงการฝึกอบรมพัฒนาศักยภาพบุคลากรเจ้าหน้าที่ขององค์การบริหารส่วนตำบลควนธานีขึ้น โดยพัฒนาทักษะในการทำงานเป็นทีม การสร้างความสามัคคีร่วมกันในการทำงาน การสร้างคุณธรรมจริยธรรม และจิตสำนึกสาธารณะในการบริการประชาชนอย่างมีประสิทธิภาพ และเพื่อให้บุคลากรและเจ้าหน้าที่ท้องถิ่นมีองค์ความรู้ มีวิสัยทัศน์กว้างไกล มีใจเปิดกว้างและมีจิตสาธารณะ เป็นการปรับเปลี่ยนความคิดและพฤติกรรมของคนในองค์กรให้สอดคล้องกับสถานการณ์ ความเปลี่ยนแปลงทางการเมือง เศรษฐกิจ สังคม และเทคโนโลยี รวมถึงนำสิ่งที่ได้จากการศึกษาดูงานมาปรับใช้ในการปฏิบัติหน้าที่ และมีคุณธรรม จริยธรรมในการปฏิบัติงานของเจ้าหน้าที่ท้องถิ่น

**3. วัตถุประสงค์**

1. เพื่อให้บุคลากรและเจ้าหน้าที่ขององค์การบริหารส่วนตำบลควนธานี มีความรู้เกี่ยวกับคุณธรรม จริยธรรม สำหรับข้าราชการส่วนท้องถิ่น

2. เพื่อเป็นการสร้างจิตสำนึกและความตระหนักในการปฏิบัติราชการตามอำนาจหน้าที่ให้เกิดประโยชน์สุขแก่ประชาชน มีวิสัยทัศน์ในการปฏิบัติงานอย่างมีประสิทธิภาพและประสิทธิผล

3. เพื่อสร้างจิตสำนึกและความตระหนักในการประพฤติปฏิบัติตามประมวลจริยธรรม

4. เพื่อเป็นการพัฒนาทักษะในการทำงานเป็นทีม การสร้างความสามัคคีร่วมกัน มีมนุษยสัมพันธ์ที่ดีต่อกัน เป็นผู้มีระเบียบวินัย และยอมรับกติกาสังคม รู้จักการวางแผน การบริหารจัดการที่ดี รวมถึงการแก้ปัญหาเฉพาะหน้า ยอมรับการเปลี่ยนแปลงที่เกิดขึ้น และมีความเสียสละ

๕. เพื่อปรับเปลี่ยนความคิดและพฤติกรรมของบุคลากร ให้ก้าวทันกับการเปลี่ยนแปลงที่เกิดขึ้น และมีการทำงานร่วมกันอย่างเป้นทีมอย่างมีความสุขและความสามัคคีในหมู่คณะ

**4. เป้าหมาย**

ผู้บริหาร สมาชิกสภา พนักงานส่วนตำบล ลูกจ้างประจำ และพนักงานจ้าง องค์การบริหารส่วนตำบลควนธานี

**5. พื้นที่ดำเนินการ**

องค์การบริหารส่วนตำบลควนธานี และการศึกษาดูงานนอกสถานที่

**6. วิธีการดำเนินการ**

จัดอบรมคุณธรรมและจริยธรรมแก่ผู้บริหาร สมาชิกสภา และพนักงานองค์การบริหารส่วนตำบลหนองโน โดยเชิญวิทยากรที่มีความรู้ ความสามารถมาถ่ายทอดความรู้และประสบการณ์ต่างๆ ในการปลูกและปลุกจิตสำนึกการต่อต้านการทุจริต ให้ประพฤติปฏิบัติราชการโดยยึดมั่นในหลักคุณธรรม และจริยธรรม และมีการศึกษาดูงาน หรือทำกิจกรรมนอกสถานที่ในบางโอกาส

**7. ระยะเวลาการดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณในการดำเนินการ**

๓๐๐,๐๐๐ บาท (งบประมาณตามข้อบัญญัติ ปีงบประมาณ พ.ศ. ๒๕๖๒ – ๒๕๖๔)

**9. ผู้รับผิดชอบโครงการ**

สำนักปลัดองค์การบริหารส่วนตำบลควนธานี

**10. ตัวชี้วัด/ผลลัพธ์**

ตัวชี้วัด

ประชาชนผู้มารับบริการที่องค์การบริหารส่วนตำบลควนธานีประเมินความพึงพอใจการปฏิบัติงาน ของพนักงาน โดยใช้แบบประเมินเป็นตัวชี้วัด และต้องได้รับผลการประเมินไม่ต่ำกว่าร้อยละ 70

ผลลัพธ์

๑. ผู้บริหาร สมาชิกสภา และพนักงานองค์การบริหารส่วนตำบลควนธานี เกิดจิตสำนึกที่ดีในการต่อต้าน การทุจริต และประพฤติปฏิบัติโดยยึดมั่นตามหลักประมวลจริยธรรม

๒. บุคลกรเจ้าหน้าที่ท้องถิ่น มีความรู้ ทักษะ มีวิสัยทัศน์ในการปฏิบัติงานอย่างมีประสิทธิภาพละประสิทธิผล

๓. บุคลากรเจ้าหน้าที่ท้องถิ่นมีการปรับเปลี่ยนความคิดและพฤติกรรมของบุคลากร ให้ก้าวทันกับการเปลี่ยนแปลงที่เกิดขึ้น และมีการทำงานร่วมกันอย่างเป็นทีมอย่างมีความสุขและความสามัคคีในหมู่คณะ

**รายละเอียดโครงการ/กิจกรรม/มาตรการ**

มิติที่ ๑ ภารกิจตามมิติที่ ๑.๑ กิจกรรมลำดับที่ ๔

**1. ชื่อโครงการ : มาตรการ “ส่งเสริมการปฏิบัติงานตามประมวลจริยธรรมขององค์การบริหารส่วนตำบล ควนธานี”**

**2. หลักการและเหตุผล**

กลไกและระบบในการบังคับใช้อย่างมีประสิทธิภาพ ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรมดังกล่าว ให้ถือว่าเป็นการกระทำผิดทางวินัย ซึ่งมีการกำหนดขั้นตอนการลงโทษตามความร้ายแรงแห่งการกระทำ กำหนดให้พนักงานส่วนตำบล ลูกจ้างประจำ และพนักงานจ้างขององค์การบริหารส่วนตำบล มีหน้าที่ดำเนินการให้เป็นไปตามกฎหมายเพื่อรักษาประโยชน์ส่วนรวมและประเทศชาติ อำนวยความสะดวกและให้บริการ แก่ประชาชนตามหลักธรรมาภิบาล โดยจะต้องยึดมั่นในค่านิยมหลักของมาตรฐานจริยธรรม 9 ประการ ได้แก่ ยึดมั่นในคุณธรรมและจริยธรรม, มีจิตสำนึกที่ดี ซื่อสัตย์ สุจริต และรับผิดชอบ,ยึดถือประโยชน์ของประเทศชาติเหนือกว่าประโยชน์ส่วนตน และไม่มีประโยชน์ทับซ้อน,ยืนหยัดทำในสิ่งที่ถูกต้อง เป็นธรรม และถูกกฎหมาย, ให้บริการแก่ประชาชนด้วยความรวดเร็วมีอัธยาศัย และไม่เลือกปฏิบัติ, ให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง,มุ่งผลสัมฤทธิ์ของงาน รักษามาตรฐาน มีคุณภาพโปร่งใส และตรวจสอบได้, ยึดมั่นในระบอบประชาธิปไตยอันมีพระมหากษัตริย์ทรงเป็นประมุข และยึดมั่นในหลักจรรยาวิชาชีพขององค์กร นอกจากนี้ สำนักงาน ก.พ. ได้กำหนดแนวทางการดำเนินการตามประมวลจริยธรรมข้าราชการ พลเรือนกรณีการเรี่ยไร และกรณีการให้หรือรับของขวัญหรือประโยชน์อื่นใด โดยมีวัตถุประสงค์เพื่อกำหนดให้ข้าราชการต้องละเว้นจากการแสวงหาประโยชน์ที่มิชอบ โดยอาศัยตำแหน่งหน้าที่และไม่กระทำการอันเป็นการขัดกันระหว่างประโยชน์ส่วนตน และประโยชน์ส่วนรวม

ดังนั้น เพื่อให้เกิดความโปร่งใสในการปฏิบัติงานและเป็นที่เชื่อถือไว้วางใจของประชาชน องค์การบริหารส่วนตำบลควนธานี ได้จัดทำมาตรการ “ส่งเสริมการปฏิบัติงานตามประมวลจริยธรรมขององค์การบริหารส่วนตำบลควนธานี” ขึ้น เพื่อให้บุคลากรทั้งฝ่ายการเมืองและฝ่ายประจำทุกระดับนำไปใช้ในการปฏิบัติหน้าที่ด้วยความซื่อสัตย์ สุจริต มีคุณธรรม จริยธรรม ไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน

**3. วัตถุประสงค์**

1. เพื่อเป็นเครื่องมือกำกับความประพฤติของข้าราชการที่สร้างความโปร่งใส มีมาตรฐานในการปฏิบัติงาน ที่ ชัดเจนและเป็นสากล

2. เพื่อยึดถือเป็นหลักการและแนวทางการปฏิบัติงานอย่างสม่ำเสมอ ทั้งในระดับองค์กรและระดับบุคคล และเป็นเครื่องมือการตรวจสอบการทำงานด้านต่างๆ ขององค์การบริหารส่วนตำบลหนองโน เพื่อให้การดำเนินงานเป็นไปตามหลักคุณธรรม จริยธรรม มีประสิทธิภาพและประสิทธิผล

3. เพื่อทำให้เกิดรูปแบบองค์กรอันเป็นที่ยอมรับ เพิ่มความน่าเชื่อถือ เกิดความมั่นใจแก่ผู้รับบริการ และประชาชนทั่วไป ตลอดจนผู้มีส่วนได้เสีย

4. เพื่อให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหารใช้อำนาจในขอบเขต สร้างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชาต่อประชาชนและต่อสังคมตามลำดับ

5. เพื่อป้องกันการแสวงหาประโยชน์โดยมิชอบและความขัดแย้งทางผลประโยชน์ที่อาจเกิดขึ้น รวมทั้งเสริมสร้างความโปร่งใสในการปฏิบัติงาน

**4. เป้าหมาย/ผลผลิต**

คณะผู้บริหาร สมาชิกสภาฯ พนักงานส่วนตำบล ลูกจ้างประจำ และพนักงานจ้าง

**5. พื้นที่ดำเนินการ**

องค์การบริหารส่วนตำบลควนธานี

**6. วิธีดำเนินการ**

1. เผยแพร่ประมวลจริยธรรมขององค์การบริหารส่วนตำบลควนธานี เพื่อใช้เป็นค่านิยมสำหรับองค์กร ข้าราชการทุกคนพึงยึดถือเป็นแนวทางปฏิบัติควบคู่ไปกับระเบียบและกฎข้อบังคับอื่นๆ อย่างทั่วถึงและมีประสิทธิภาพ

2. เผยแพร่ประชาสัมพันธ์เกี่ยวกับประมวลจริยธรรมขององค์การบริหารส่วนตำบลควนธานี เปิดเผย เป็นการทั่วไปแก่สาธารณชนให้มีส่วนร่วมรับรู้และร่วมติดตามตรวจสอบตามประกาศคณะกรรมการข้อมูลข่าวสาร ของราชการ เรื่อง กำหนดให้ข้อมูลข่าวสารตามเกณฑ์มาตรฐานความโปร่งใสและตัวชี้วัดความโปร่งใสของหน่วยงานของรัฐเป็นข้อมูลข่าวสารที่ต้องจัดไว้ให้ประชาชนตรวจดูได้ตามมาตรา 9 วรรคหนึ่ง (8)

**7. ระยะเวลาดำเนินการ**

๓ ปี (ปีงบประมาณ พ.ศ. 25๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัด องค์การบริหารส่วนตำบลควนธานี

**10. ตัวชี้วัด/ผลลัพธ์**

คณะผู้บริหาร สมาชิกสภา พนักงานส่วนตำบล ลูกจ้างประจำ พนักงานจ้าง ปฏิบัติงานตามประมวลจริยธรรมขององค์การบริหารส่วนตำบลควนธานี

**รายละเอียดโครงการ/กิจกรรม/มาตรการ**

มิติที่ ๑ ภารกิจตามมิติที่ ๑.๑ กิจกรรมลำดับที่ ๕

**1. ชื่อโครงการ : กิจกรรมให้ความรู้ เรื่อง ผลประโยชน์ทับซ้อนให้กับพนักงานส่วนตำบล ลูกจ้างประจำและพนักงานจ้างขององค์การบริหารส่วนตำบลควนธานี**

**2. หลักการและเหตุผล**

ด้วยสถานการณ์หรือกระทำของบุคคลมีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือการปฏิบัติหน้าที่ในตำแหน่ง การกระทำดังกล่าวอาจเกิดขึ้นโดยรู้ตัวหรือไม่รู้ตัว ทั้งเจตนาหรือไม่เจตนาหรือหรือบางเรื่องเป็นการปฏิบัติสืบต่อกันมาจนไม่เห็นว่าจะเป็นสิ่งผิดแต่อย่างใด พฤติกรรมเหล่านี้เป็นการกระทำความผิดทางจริยธรรมของเจ้าหน้าที่ของรัฐที่ต้องคำนึงถึงผลประโยชน์สาธารณะ (ประโยชน์ของส่วนรวม) แต่กลับตัดสินใจปฏิบัติหน้าที่โดยคำนึงถึงประโยชน์ของตนเองหรือพวกพ้อง

“ผลประโยชน์ทับซ้อน” หมายถึง สถานการณ์ที่เจ้าหน้าที่ของรัฐมีผลประโยชน์ส่วนตนอยู่ และมีการใช้อิทธิพลตามอำนาจหน้าที่ละความรับผิดชอบเพื่อให้เกิดประโยชน์ส่วนตัว โดยก่อให้เกิดผลเสียต่อผลประโยชน์ส่วนรวม ผลประโยชน์ ทับซ้อนมีหลากหลายรูปแบบ ไม่จำกัดอยู่ในรูปของตัวเงินหรือทรัพย์สินเท่านั้น แต่รวมถึงผลประโยชน์อื่นๆ ที่ไม่ใช่รูปตัวเงินหรือทรัพย์สินก็ได้ อาทิการแต่งตั้งพรรคพวกเข้าไปดำรงตำแหน่งในองค์กรต่างๆ ทั้งในหน่วยราชการ รัฐวิสาหกิจ และบริษัทจำกัด หรือการที่บุคคลผู้มีอำนาจที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้รับสัมปทานหรือผลประโยชน์จากทางราชการโดยมิชอบ ทั้งนี้หมายรวมถึงความขัดแย้งกันระหว่างผลประโยชน์ส่วนตนและผลประโยชน์ส่วนรวม ซึ่งในปีงบประมาณ พ.ศ. 2559 - 2560 หน่วยงานภาครัฐทุกหน่วยงานต้องเข้ารับการประเมินคุณธรรมและความโปร่งใสในการดำเนินงานของหน่วยงานภาครัฐ โดยกำหนดให้หน่วยงานควรมีการประชุมหรือสัมมนาภายในองค์กร เพื่อให้ความรู้เรื่องการป้องกันผลประโยชน์ทับซ้อนแก่เจ้าหน้าที่ เพื่อป้องกันผลประโยชน์ทับซ้อน

ดังนั้น องค์การบริหารส่วนตำบลควนธานี จึงได้จัดกิจกรรมให้ความรู้ ความเข้าใจการป้องกันผลประโยชน์ทับซ้อนแก่บุคลากรในองค์การบริหารส่วนตำบลควนธานี เพื่อป้องกันการทุจริตในการปฏิบัติราชการ จึงได้จัดกิจกรรมป้องกันผลประโยชน์ทับซ้อน ผ่านการประชุมผู้บริหารกับพนักงานเจ้าหน้าที่องค์การบริหารส่วนตำบลควนธานี เพื่อให้พนักงานทุกคนทำงานโดยยึดถือระเบียบ กฎหมาย คุณธรรม จริยธรรม เพื่อเป็นเครื่องกำกับความประพฤติของตน เพื่อไม่ให้เกิดผลประโยชน์ทับซ้อน

**3. วัตถุประสงค์**

1. เพื่อให้ความรู้ ความเข้าใจแก่พนักงานส่วนตำบล ลูกจ้างประจำ และพนักงานจ้างเกี่ยวกับการป้องกันผลประโยชน์ทับซ้อน

2. เพื่อเสริมสร้างพฤติกรรมและวิธีการทำงานที่สุจริตโปร่งใสของข้าราชการและเจ้าหน้าที่ขององค์การ- บริหารส่วนตำบลควนธานี

3. เพื่อเสริมสร้างให้ข้าราชการและเจ้าหน้าที่ขององค์การบริหารส่วนตำบลควนธานี มีจิตสำนึก ค่านิยม และวัฒนธรรมเรื่องความซื่อสัตย์ สุจริต มุ่งมั่นทำงานอย่างมีประสิทธิภาพ มีคุณธรรมอันมั่นคง ส่งผลให้หน่วยงานปลอดจากการทุจริตคอร์รัปชัน มุ่งสู่การเป็นข้าราชการท้องถิ่นไทยใสสะอาด

**4. เป้าหมาย**

พนักงานส่วนตำบล ลูกจ้างประจำ และพนักงานจ้างองค์การบริหารส่วนตำบลควนธานี

**5. พื้นที่ดำเนินการ**

องค์การบริหารส่วนตำบลควนธานี

**6. วิธีการดำเนินการ**

จัดประชุมประจำเดือน และให้ความรู้เรื่องผลประโยชน์ทับซ้อน

**7. ระยะเวลาการดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณในการดำเนินโครงการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดองค์การบริหารส่วนตำบลควนธานี

**10. ตัวชี้วัด/ผลลัพธ์**

ตัวชี้วัด

พนักงานส่วนตำบล ลูกจ้างประจำและพนักงานจ้างมีความเข้าใจเรื่องผลประโยชน์ทับซ้อน

ผลลัพธ์

พนักงานส่วนตำบล ลูกจ้างประจำและพนักงานจ้างมีความรู้เกี่ยวกับผลประโยชน์ทับซ้อน และมีความประพฤติปฏิบัติงาน ไม่ยุ่งเกี่ยวกับผลประโยชน์ทับซ้อน

**รายละเอียดโครงการ/กิจกรรม/มาตรการ**

มิติที่ ๑ ภารกิจตามมิติที่ ๑.๑ กิจกรรมลำดับที่ ๖

**1. ชื่อโครงการ : มาตรการ “มาตรการจัดทำคู่มือการป้องกันผลประโยชน์ทับซ้อน”**

**2. หลักการและเหตุผล**

รัฐบาลภายใต้การนำของพลเอกประยุทธ์ จันทร์โอชา ได้ให้ความสำคัญกับการผลักดันให้การป้องกันและปราบปรามการทุจริตเป็นวาระแห่งชาติ และรัฐบาลได้แถลงนโยบาย 11 ด้าน อันรวมถึงประเด็นเรื่องการส่งเสริมการบริหารราชการแผ่นดินที่มีธรรมาภิบาลและการป้องกันและปราบปรามการทุจริตและประพฤติมิชอบในภาครัฐ โดยจัดระบบอัตรากำลังและปรับปรุงค่าตอบแทนบุคลากรภาครัฐให้เหมาะสมและเป็นธรรมยึดหลักการบริหารกิจการบ้านเมืองที่ดี เพื่อสร้างความเชื่อมั่นวางใจในระบบราชการเสริมสร้างระบบคุณธรรม รวมทั้งปรับปรุงและจัดให้มีกฎหมายที่ครอบคลุมการป้องกันและปราบปรามการทุจริตและการมีผลประโยชน์ทับซ้อนในภาครัฐทุกระดับ

ปัจจุบันหน่วยงานต่างๆ เช่น สำนักงาน ก.พ. จึงได้เผยแพร่องค์ความรู้ที่เกี่ยวข้องกับการป้องกันและปราบปรามการทุจริต โดยเฉพาะเรื่องผลประโยชน์ทับซ้อน (Conflict of Interest) สำนักงานคณะกรรมการป้องกันและปราบปรามการทุจริตแห่งชาติ ร่วมกับสำนักงานคณะกรรมการป้องกันและปราบปรามการทุจริตในภาครัฐ และองค์กรตามรัฐธรรมนูญ ได้จัดทำยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ. 2560-2564) และพัฒนาเครื่องมือการประเมินคุณธรรมและความโปร่งใสการดำเนินงานของหน่วยงานภาครัฐ (Integrity and Transparency Assessment : ITA) ปีงบประมาณ พ.ศ. 2560 ครอบคลุมประเด็นการประเมิน 5 ด้าน อันรวมถึง การต่อต้านการทุจริตในองค์กร ซึ่งสนับสนุนให้หน่วยงานภาครัฐดำเนินการเรื่องเกี่ยวกับผลประโยชน์ ทับซ้อน ผ่านกิจกรรมต่างๆ อันรวมถึงการให้ความรู้ตามคู่มือหรือประมวลจริยธรรมเกี่ยวกับการป้องกันผลประโยชน์ทับซ้อนแก่เจ้าหน้าที่ในหน่วยงานด้วย

เพื่อตอบสนองนโยบายรัฐบาลและยุทธศาสตร์ชาติว่าด้วยการป้องกันและปราบปรามการทุจริตข้างต้น และเพื่อนำเครื่องมือการประเมินคุณธรรมและความโปร่งใสในการดำเนินงานของหน่วยงานภาครัฐการปฏิบัติให้เป็นกลไกสำคัญที่จะป้องกันการทุจริต โดยเฉพาะการกระทำที่เอื้อต่อการมีผลประโยชน์ทับซ้อนของเจ้าหน้าที่ในภาครัฐ องค์การบริหารส่วนตำบลควนธานีจึงได้ตระหนักและเห็นถึงความสำคัญของการจัดหาคู่มือการป้องกันผลประโยชน์ ทับซ้อนขึ้น เพื่อเป็นประโยชน์ในการเสริมสร้างความรู้ความเข้าใจแก่บุคลากรให้เกิดความตระหนักถึงปัญหาในเรื่องดังกล่าว รวมทั้ง เป็นข้อมูลให้ประชาชนและผู้สนใจได้ศึกษา เพื่อเป็นพื้นฐานการปฏิบัติตนในการร่วมกันรณรงค์สร้างสังคมไทยให้เป็นสังคมที่ใสสะอาด ลดระดับการทุจริตประพฤติมิชอบในสังคมไทยให้เทียบเท่าระดับมาตรฐานสากลได้ต่อไป

**3. วัตถุประสงค์**

3.1 เพื่อผลิตคู่มือการป้องกันผลประโยชน์ทับซ้อนขององค์การบริหารส่วนตำบลควนธานีให้บุคลากรผู้ปฏิบัติงานนำไปเป็นองค์ความรู้ในการทำงานให้เป็นไปด้วยความถูกต้อง

3.2 เพื่อเป็นประโยชน์ในการเสริมสร้างความรู้ ความเข้าใจแก่บุคลากรให้เกิดความตระหนักถึงปัญหาการทุจริต คอร์รัปชัน

**4. เป้าหมาย/ผลผลิต**

บุคลากรมีคู่มือการปฏิบัติงานเพื่อป้องกันผลประโยชน์ทับซ้อนขององค์การบริหารส่วนตำบลควนธานี

**5. พื้นที่ดำเนินการ**

องค์การบริหารส่วนตำบลควนธานี

**6. วิธีดำเนินการ**

1. ศึกษาและรวบรวมข้อมูล

2. จัดทำ (ร่าง) คู่มือการป้องกันผลประโยชน์ทับซ้อน

3. ตรวจสอบความถูกต้อง

4. จัดทำคู่มือการป้องกันผลประโยชน์ทับซ้อน

5. แจกจ่ายให้บุคลากร

**7. ระยะเวลาดำเนินการ**

ปีงบประมาณ พ.ศ. 25๖๒

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดองค์การบริหารส่วนตำบลควนธานี

**10. ตัวชี้วัด/ผลลัพธ์**

มีการจัดทำคู่มือการปฏิบัติงานเพื่อป้องกันผลประโยชน์ทับซ้อน

**1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น**

**รายละเอียดโครงการ/กิจกรรม/มาตรการ**

มิติที่ ๑ ภารกิจตามมิติที่ ๑.๒ กิจกรรมลำดับที่ ๑

**1. ชื่อโครงการ : โครงการรับชำระภาษีนอกสถานที่เพื่อเพิ่มประสิทธิภาพงานจัดเก็บรายได้**

**2. หลักการและเหตุผล**

ตามประกาศคณะกรรมการการกระจายอำนาจให้แก่องค์การปกครองส่วนท้องถิ่น เรื่องแผนการปฏิบัติการกำหนดขั้นตอนการกระจายอำนาจทางการเงิน การคลัง และงบประมาณให้แก่องค์กรปกครองส่วนท้องถิ่น และแผนปฏิบัติการถ่ายโอนบุคลากรให้แก่องค์การปกครองส่วนท้องถิ่น ข้อ ๔.๒ ปรับปรุงรายได้ที่องค์การปกครองส่วนท้องถิ่นจัดเก็บหรือจัดหาเอง โดยการเสริมสร้างรายได้และการปรับโครงสร้างภาษี อาทิการขยายฐานภาษี การกำหนดอัตราภาษี การเพิ่มประสิทธิภาพการจัดเก็บภาษี การเพิ่มประเภทภาษีหรือรายได้ใหม่ให้แก่องค์การปกครองส่วนท้องถิ่น รวมทั้งสนับสนุนให้องค์กรปกครองส่วนท้องถิ่นแสวงหาแนวทางเพิ่มรายได้รูปแบบอื่น ๆ เพื่อให้สามารถพึ่งตนเองได้มากขึ้นในระยะยาว และมีแหล่งรายได้ของตนเองที่สอดคล้องกับศักยภาพทางเศรษฐกิจที่แท้จริงขององค์กรปกครองส่วนท้องถิ่น ข้อ ๔.๓ ปรับปรุงภาษีอากรที่รัฐบาลแบ่งจัดสรร หรือจัดเก็บเพิ่มให้องค์เพิ่มให้องค์กรปกครองส่วนท้องถิ่น โดยการปรับโครงสร้างภาษีระหว่างรัฐกับองค์กรปกครองส่วนท้องถิ่น การปรับปรุงหลักเกณฑ์และประสิทธิภาพในการจัดเก็บภาษี การกำหนดวิธีการจัดแบ่งหรือจัดสรรที่ชัดเจนและเป็นธรรมสอดคล้องกับหลักการและเหตุ ผลของการจัดเก็บภาษี แต่ละประเภท รวมทั้งการหาแนวทางในการเพิ่มภาษีหรือรายได้ที่รัฐแบ่ง จัดสรรหรือเก็บเพิ่มให้องค์กรปกครองส่วนท้องถิ่นประเภทใหม่ ๆ เพื่อให้องค์กรปกครองส่วนท้องถิ่นประเภทใหม่ ๆ เพื่อให้องค์กรปกครองส่วนท้องถิ่นมีรายได้เพิ่มขึ้นทั้งนี้ หลักเกณฑ์การจัดสรรหรือจัดเก็บเพิ่มเติมต้องสะท้อนแหล่งกำเนิดของภาษีนั้น ๆ เป็นสำคัญซึ่ง กรมส่งเสริมการปกครองส่วนท้องถิ่น พิจารณาแล้วเห็นว่า เพื่อให้องค์กรปกครองส่วนท้องถิ่นสามารถจัดเก็บรายได้ได้อย่างถูกต้อง ครบถ้วน และเป็นธรรม จึงให้องค์กรปกครองส่วนท้องถิ่นดำเนินการกำหนดมาตรฐานจูงใจให้ประชาชนผู้เสียภาษีมาชำระภาษี โดยการประชาสัมพันธ์สร้างความเข้าใจกับประชาชนว่าจำนวนเงินที่ได้จากการเสียภาษี ของประชาชนจะนำมาใช้ในการพัฒนาท้องถิ่น

ดังนั้น เพื่อให้องค์การบริหารส่วนตำบลควนธานี สามารถจัดเก็บภาษีได้ตามเป้าหมายองค์การบริหารส่วนตำบลควนธานี จึงได้จัดทำโครงการรับชำระภาษีนอกสถานที่เพิ่มประสิทธิภาพงานจัดเก็บรายได้ เพื่อสนองนโยบายของกรมส่งเสริมการปกครองส่วนท้องถิ่นตลอดทั้งมุ่งพัฒนางานจัดเก็บรายได้ให้มีประสิทธิภาพต่อไป

**3. วัตถุประสงค์**

๓.๑ เพื่อออกบริการจัดเก็บภาษีนอกสถานที่ได้แก่ภาษีบำรุงท้องที่ , ภาษีป้าย , และภาษีโรงเรือนและที่ดิน

๓.๒ เพื่อประชาสัมพันธ์ให้ประชาชนเข้าใจการชำระภาษีและข้อมูลต่าง ๆ ที่เกี่ยวข้องการชำระภาษี

๓.๓ เพื่อเร่งรัดและจัดเก็บภาษีให้ได้ตามเป้าหมายที่กำหนด

๓.๔ เพื่อแนะนำขั้นตอนในการชำระภาษีข้อกฎหมายที่เกี่ยวข้องกับการชำระภาษีต่างๆ ให้ประชาชนได้เข้าใจและเห็นถึงความสำคัญของการชำระภาษี

๓.๕ เพื่อให้ประชาชนได้รับความสะดวก รวดเร็ว มากยิ่งขึ้นในการชำระภาษี

**4. เป้าหมาย/ผลผลิต**

๔.๑ ออกบริการจัดเก็บภาษีนอกสถานที่ ให้ครอบคลุมทุกหมู่บ้าน จำนวน ๖ หมู่บ้าน

๔.๒ ประชาชนในเขต อบต.ควนธานีชำระภาษีได้ในหมู่บ้านของตนทำให้ไม่ต้องเสียเวลาในการทำงานเพื่อเดินทางมาชำระภาษีที่ อบต.ควนธานี

๔.๓ ประชาสัมพันธ์ให้ประชาชนในแต่ละหมู่บ้านมาชำระภาษีของแต่ละหมู่บ้านๆ ละไม่ต่ำกว่าร้อยละ ๖๐

๔.๔ การจัดเก็บรายได้เป็นไปตามแผนการจัดเก็บภาษีประจำปี

๔.๕ จำนวนลูกหนี้ภาษีค้างชำระลดลง

**5. พื้นที่ดำเนินการ**

ภายในเขตองค์การบริหารส่วนตำบลควนธานี รวม ๖ หมู่บ้าน

**6. วิธีดำเนินการ**

๖.๑ เสนอโครงการเพื่อพิจาณาอนุมัติจากนายกองค์การบริหารส่วนตำบลควนธานี

๖.๒ แต่งตั้งคณะกรรมการดำเนินการตามโครงการและคณะกรรมการที่เกี่ยวข้อง

๖.๓ ประชาสัมพันธ์การจัดทำโครงการ

๖.๔ ประสานกับกำนัน ผู้ใหญ่บ้าน สมาชิกสภา อบต. ภายในตำบลเพื่อเผยแพร่ประชาสัมพันธ์

๖.๕ ดำเนินการตามโครงการ

๖.๖ ประเมินผลและสรุปผลการจัดทำโครงการเสนอต่อนายกองค์การบริหารส่วนตำบลควนธานีธานี

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองคลัง องค์การบริหารส่วนตำบลควนธานี

**10. ตัวชี้วัด/ผลลัพธ์**

๑๐.๑ ประชาชนผู้มาเสียภาษีต่างได้รับความสะดวกจากการปรับปรุงกระบวนการทำงานลดขั้นตอนและระยะเวลาในการชำระภาษี

๑๐.๒ ประชาชนในเขตพื้นที่ตำบลราชธานี ทราบถึงบทบาทหน้าที่และประโยชน์ที่ได้รับการเสียภาษีแก่ท้องถิ่น

๑๐.๓ ประชาชนได้ทราบขั้นตอนและระยะเวลาแล้วเสร็จในการเสียภาษีแต่ละประเภท

๑๐.๔ การจัดเก็บภาษีขององค์การบริหารส่วนตำบลควนธานี มีประสิทธิภาพและตรงตามเป้าหมายที่ได้ตั้งไว้

๑๐.๕ องค์การบริหารส่วนตำบลควนธานีช่วยประหยัดเวลา และค่าใช้จ่ายในการเดินทางมาเสียภาษีของประชาชน

**รายละเอียดโครงการ/กิจกรรม/มาตรการ**

มิติที่ ๑ ภารกิจตามมิติที่ ๑.๒ กิจกรรมลำดับที่ ๒

**1. ชื่อโครงการ : ปลูกต้นไม้เพื่อเพิ่มพื้นที่สีเขียว ลดภาวะโลกร้อน ในพื้นที่ตำบลควนธานี**

**2. หลักการและเหตุผล/ความเป็นมา**

เนื่องด้วยปัจจุบัน โลกกำลังเผชิญกับสภาวะการเปลี่ยนแปลงของสภาพภูมิอากาศ (Climate Change) ที่ทำให้อุณหภูมิโลกสูงขึ้น หรือที่เรียกว่า สภาวะโลกร้อน ซึ่งส่งผลให้เกิดปรากฏการณ์ทางธรรมชาติที่มีผลกระทบกับวิถีชีวิตของมนุษย์ อาทิ เกิดความแห้งแล้ง มีไฟไหม้ป่า ฝนตกไม่ตรงฤดูกาล อากาศหนาวและหิมะตกในประเทศที่ไม่เคยมีหิมะตก เป็นต้น ส่วนหนึ่งเป็นผลมาจากการตัดไม้ทำลายป่าของมนุษย์ ดังนั้น ประเทศต่างๆ ทั่วโลก จึงได้ร่วมมือกันป้องกันและแก้ไขภาวะโลกร้อน ซึ่งเป็นปัญหาที่สำคัญส่งผลกระทบต่อคุณภาพชีวิตของประชาชนทั้งในระดับภูมิภาคและระดับประเทศ การเพิ่มพื้นที่สีเขียวจึงเป็นหนทางหนึ่งในการแก้ไขปัญหาภาวะโลกร้อนโดยตรงเนื่องจากต้นไม้เป็นแหล่งดูดซับก๊าซคาร์บอนไดออกไซด์ แหล่งกรองมลพิษ และผลิตก๊าซออกซิเจน อีกทั้งเป็นการสร้างความสมดุลการใช้พื้นที่ให้เกิดความเหมาะสม ลดอุณหภูมิของพื้นผิวในพื้นที่นั้น ๆ ลงได้อย่างน้อย 2 องศาเซลเซียส เพื่อเป็นการแก้ไขปัญหาภาวะโลกร้อน องค์การบริหารส่วนตำบลควนธานี จึงได้จัดทำโครงการ “ปลูกต้นไม้เพื่อเพิ่มพื้นที่สีเขียว ลดภาวะโลกร้อนในพื้นที่ตำบลควนธานี” เพื่อให้ประชาชนได้มีส่วนร่วมในการแก้ไขปัญหาภาวะโลกร้อนสร้างเมือง น่าอยู่สวยงาม (Beautified City) และร่วมถวายเป็นราชสักการะในวโรกาสมหามงคลดังกล่าว ดังนั้น กองสาธารณสุขและสิ่งแวดล้อม องค์การบริหารส่วนตำบลควนธานี จึงได้จัดทำโครงการนี้ขึ้นมาเพื่อเพิ่มพื้นที่สีเขียวในพื้นที่กสิกรรมของประชาชนและพื้นที่ว่างเปล่าในเขตองค์การบริหารส่วนตำบลควนธานีเพื่อให้เกิดความร่มรื่นแก่ชุมชน พร้อมทั้งเป็นการเพิ่มคุณภาพชีวิตของประชาชนในชุมชน

**3. วัตถุประสงค์**

1. เพื่อให้ประชาชนตระหนักในคุณค่าของสิ่งแวดล้อม และรักษาทรัพยากรธรรมชาติอันเป็นสาธารณะร่วมกัน

2. เพื่อส่งเสริมสนับสนุนให้ชุมชนเข้ามามีส่วนร่วมในการแก้ไขปัญหาภาวะโลกร้อน โดยเพิ่มพื้นที่สีเขียวในตำบลควนธานี

3. เพื่อให้ประชาชนนำหลักปรัชญาเศรษฐกิจพอเพียงมาใช้ในชีวิตประจำวัน เกิดความสมดุลเพิ่มมูลค่าทรัพยากรที่มีและลดภาวะโลกร้อน

4. ส่งเสริมสนับสนุนให้ชุมชนเป็นเมืองน่าอยู่ สวยงาม (Beautified City) สร้างความร่มรื่นและคลายร้อนแก่ประชาชน

**4. เป้าหมาย/ผลผลิต**

ประชาชนร่วมกันปลูกต้นไม้ จำนวน ๑๐๐ ต้น

**5. พื้นที่ดำเนินการ**

พื้นที่สาธารณะในเขตตำบลควนธานี อำเภอกันตัง จังหวัดตรัง

**6. วิธีดำเนินงาน**

6.1 ประสานงานกับส่วนราชการ องค์กรภาคเอกชน สถาบันการศึกษา กลุ่มพลังมวลชน และประชาชนในท้องถิ่นเข้าร่วมกิจกรรม

6.2 ประสานงานกับหน่วยงานที่เกี่ยวข้องและองค์กรปกครองส่วนท้องถิ่นในพื้นที่ ให้จัดเตรียมสถานที่เพื่อปลูกต้นไม้

6.3 ขอสนับสนุนพันธุ์ไม้จากหน่วยงานเพาะชำกล้าไม้เพื่อใช้ในโครงการ

6.4 ดำเนินการปลูกต้นไม้โดยส่วนราชการ องค์กรภาคเอกชน สถาบันการศึกษา กลุ่มพลังมวลชน และประชาชนในท้องถิ่น

6.5 ดูแลรักษาและติดตามผลโดยสำนักปลัดองค์การบริหารส่วนตำบลควนธานี

**7. ระยะเวลาดำเนินการ**

๓ ปี (ปีงบประมาณ พ.ศ. 25๖๒ – 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัด องค์การบริหารส่วนตำบลควนธานี

**10.ตัวชี้วัด/ผลลัพธ์**

10.1 ทำให้ผู้เข้าร่วมกิจกรรมมีความเข้าใจถึงความสำคัญของทรัพยากรธรรมชาติและสิ่งแวดล้อม

10.2 ทำให้เพิ่มพื้นที่ป่าไม้และสิ่งแวดล้อมที่ดีและช่วยลดภาวะโลกร้อน

10.3 ทำให้ประชาชนมีจิตสำนึก ในการดูแลรักษาทรัพยากรธรรมชาติและสิ่งแวดล้อม

10.4 ทำให้เยาวชนและกลุ่มพลังมวลชนใช้เป็นแนวทางในการสร้างความสามัคคีและสร้างความร่มรื่นในชุมชน

**รายละเอียดโครงการ/กิจกรรม/มาตรการ**

มิติที่ ๑ ภารกิจตามมิติที่ ๑.๒ กิจกรรมลำดับที่ ๓

**1. ชื่อโครงการ :** **โครงการส่งเสริมและสนับสนุนอาชีพตามแนวทางเศรษฐกิจพอเพียง**

**2. หลักการและเหตุผล**

“เศรษฐกิจพอเพียง” เป็นปรัชญาที่พระบาทสมเด็จพระปรมินทรมหาภูมิพลอดุลยเดชทรงมีพระราชดำรัสชี้แนะแนวทางการดำเนินชีวิตแก่พสกนิกรปวงชนชาวไทยมาโดยตลอด รวมทั้งการพัฒนาและการบริหารประเทศให้ดำเนินไปในทางสายกลาง โดยเฉพาะการพัฒนาเศรษฐกิจ เพื่อให้ก้าวทันต่อยุคโลกาภิวัตน์ อันเกิดจากการเปลี่ยนแปลงทั้งภายในและภายนอก ไม่สุดโต่ง ไม่ประมาท และทำอย่างเป็นขั้นตอน คำนึงถึงความพอประมาณ ความมีเหตุผล การสร้างความคุ้มกันที่ดีในตัว ตลอดจนใช้ความรู้และคุณธรรมในการคิด การพูด และการกระทำในทุกเรื่อง ปรัชญาเศรษฐกิจพอเพียง เป็นปรัชญาที่มีความสำคัญอย่างยิ่งสำหรับการขจัดความยากจน ลดความเสี่ยงทางเศรษฐกิจของคนในชุมชน เป็นพื้นฐานของการสร้างพลังอำนาจของชุมชน และการพัฒนาศักยภาพชุมชนให้เข้มแข็ง เพื่อเป็นรากฐานของการพัฒนาประเทศต่อไป ด้วยพระอัจฉริยภาพและพระปรีชาสามารถของพระบาทสมเด็จพระปรเมนทรมหาภูมิพลอดุลยเดชฯ ทุกด้านเป็นที่ประจักษ์แก่พสกนิกรปวงชนชาวไทยและนานาประเทศที่พากันแซ่ซ้องสรรเสริญในพระมหากรุณาธิคุณอันล้นพ้นหาที่เปรียบมิได้ โดยเฉพาะอย่างยิ่งในพระวิริยะอุตสาหะที่ช่วยให้ประชาชนอยู่ดีมีสุขตามปรัชญาเศรษฐกิจพอเพียง

เพื่อเป็นการส่งเสริมสนับสนุนให้บุคคลและครอบครัวพึ่งพาตนเองได้อย่างเต็มความสามารถ ไม่ทำอะไร เกินตัว โดยการสร้างองค์ความรู้ ความเข้าใจในการประกอบอาชีพและการดำเนินชีวิตภายใต้หลักปรัชญาเศรษฐกิจพอเพียง

**3. วัตถุประสงค์**

1. เพื่อให้ประชาชนได้สำนึกในพระมหากรุณาธิคุณ และตระหนักถึงความห่วงใยของพระบาทสมเด็จพระปรมินทรมหาภูมิพลอดุลยเดช

2. เพื่อให้ผู้เข้าร่วมโครงการฯ ได้มีความต่อเนื่องในการน้อมนำหลักคิดปรัชญาเศรษฐกิจพอเพียงมาเป็นแนวทางในการส่งเสริมให้รู้จักพอเพียงพอประมาณ มีเหตุผล และมีความคุ้มกันในการดำรงชีวิต

3. เพื่อเป็นการส่งเสริมให้ผู้เข้าร่วมโครงการฯ มีแหล่งอาหารราคาถูกไว้บริโภคสามารถลดรายจ่ายภายในครัวเรือน โดยการสนับสนุนพันธ์พืชให้กับครัวเรือนเศรษฐกิจพอเพียงต้นแบบ ก่อให้เกิดการขับเคลื่อนการดำเนินกิจกรรมที่มีประสิทธิภาพและมีความต่อเนื่องของผู้เข้าร่วมโครงการ

**4. เป้าหมาย/ผลผลิต**

จัดทำโครงการส่งเสริมและสนับสนุนอาชีพตามแนวทางเศรษฐกิจพอเพียง

**5. พื้นที่ดำเนินการ**

องค์การบริหารส่วนตำบลควนธานี

**6. วิธีดำเนินการ**

1. จัดทำโครงการฯ เสนอขออนุมัติต่อนายกองค์การบริหารส่วนตำบลควนธานี

๒. ดำเนินการตามโครงการฯ ที่ได้รับอนุมัติ

๓. ประเมินผลและรายงานผลการดำเนินโครงการ

๔. ส่งเสริมให้มีการดำเนินการอย่างต่อเนื่อง

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

๔๐,๐๐๐ บาท (งบประมาณตามข้อบัญญัติปีงบประมาณ พ.ศ. ๒๕๖๒ – ๒๕๖๔)

**9. ผู้รับผิดชอบ**

สำนักปลัด องค์การบริหารส่วนตำบลควนธานี

**10. ตัวชี้วัด/ผลลัพธ์**

๑. ครอบครัวผู้เข้าร่วมโครงการ และประชาชนทั่วไปได้สำนึกถึงพระมหากรุณาธิคุณ และตระหนักถึงความห่วงใยของพระบาทสมเด็จพระปรเมนทรมหาภูมิพลอดุลยเดช

๒. ครอบครัวผู้เข้าร่วมโครงการฯ ได้น้อมนำหลักคิดปรัชญาเศรษฐกิจพอเพียงมาเป็นแนวทางในการส่งเสริมให้รู้จักพอเพียงพอประมาณ มีเหตุผล และมีความคุ้มกัน สามารถเป็นแบบอย่างให้กับประชาชนในชุมชนได้

3. ผู้เข้าร่วมโครงการฯ ได้รับการส่งเสริมให้มีแหล่งอาหารราคาถูกไว้บริโภคสามารถลดรายจ่ายภายในครัวเรือน โดยการสนับสนุนพันธ์พืชให้กับครัวเรือนเศรษฐกิจพอเพียงต้นแบบเกิดการขับเคลื่อนการดำเนินกิจกรรมที่มีประสิทธิภาพและมีความต่อเนื่องของผู้เข้าร่วมโครงการ

**รายละเอียดโครงการ/กิจกรรม/มาตรการ**

มิติที่ ๑ ภารกิจตามมิติที่ ๑.๒ กิจกรรมลำดับที่ ๔

**1. ชื่อโครงการ : มาตรการส่งเสริมให้เจ้าหน้าที่ในสังกัด เข้าร่วมแผนงาน/โครงการ/กิจกรรมที่เกี่ยวกับการส่งเสริมการดำเนินชีวิตและการพัฒนาตนเองตามหลักปรัชญาเศรษฐกิจพอเพียง**

**2. หลักการและเหตุผล**

ตามที่รัฐบาล ได้มีนโยบายสนับสนุนให้มีการนำหลักปรัชญาเศรษฐกิจพอเพียงสู่การปฏิบัติในทุกภาคส่วนของสังคม โดยส่งเสริมให้องค์กรปกครองส่วนท้องถิ่นนำหลักปรัชญาเศรษฐกิจพอเพียงมาเป็นแนวทางในการพัฒนาการปฏิบัติงานให้สอดคล้องกับทิศทางการพัฒนาปะเทศได้อย่างยั่งยืน ภายใต้กระบวนการมีส่วนร่วมของประชาชนในการบริหารและตรวจสอบการดำเนินงานขององค์กรปกครองส่วนท้องถิ่น เพื่อนำไปสู่ความเข้มแข็งในการจัดบริการสาธารณะสู่ประชาชน

**3. วัตถุประสงค์**

ส่งเสริมให้เจ้าหน้าที่ในสังกัด เข้าร่วมแผนงาน/โครงการ/กิจกรรมที่เกี่ยวกับการส่งเสริมการดำเนินชีวิตและการพัฒนาตนเองตามหลักปรัชญาเศรษฐกิจพอเพียง

**4. เป้าหมาย/ผลผลิต**

ส่งเสริมให้เจ้าหน้าที่ในสังกัด ร้อยละ ๘๐ เข้าร่วมแผนงาน/โครงการ/กิจกรรมที่เกี่ยวกับการส่งเสริมการดำเนินชีวิตและการพัฒนาตนเองตามหลักปรัชญาเศรษฐกิจพอเพียง

**5. พื้นที่ดำเนินการ**

องค์การบริหารส่วนตำบลควนธานี

**6. วิธีดำเนินการ**

1. การมอบหมายหน่วยงานภายใน บุคลากร หรือคณะทำงานรับผิดชอบส่งเสริมบทบาทของประชาชน ในการขับเคลื่อนการประยุกต์ใช้ปรัชญาเศรษฐกิจพอเพียง

๒. ส่งเสริมการประยุกต์ใช้ในหลักปรัชญาเศรษฐกิจพอเพียง แบ่งเป็น ๓ ระดับ คือ ระดับครัวเรือน ระดับชุมชน และระดับองค์กรปกครองส่วนท้องถิ่น

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัด องค์การบริหารส่วนตำบลควนธานี

**10. ตัวชี้วัด/ผลลัพธ์**

เจ้าหน้าที่ในสังกัด และประชาชนในตำบลควนธานี มีการใช้ชีวิตประจำวันตามหลักปรัชญาเศรษฐกิจพอเพียง พอประมาณ มีเหตุผล มีภูมิคุ้มกัน มีความรู้ คู่คุณธรรม

**1.3 การสร้างจิตสำนึกและความตระหนักแก่เด็กและเยาวชน**

**รายละเอียดโครงการ/กิจกรรม/มาตรการ**

มิติที่ ๑ ภารกิจตามมิติที่ ๑.๓ กิจกรรมลำดับที่ ๑

**1. ชื่อโครงการ : โครงการเข้าค่ายพุทธบุตรให้แก่เด็กเยาวชนช่วงปิดภาคเรียน**

**2. หลักการและเหตุผล/ความเป็นมา**

การเปลี่ยนแปลงในโลกที่เกิดขึ้นอย่างรวดเร็ว ทำให้เยาวชนหลงเพลิดเพลินในกระแสค่านิยมโลกตะวันตก ละทิ้งคำสั่งสอนในพระพุทธศาสนา เห็นว่าเป็นสิ่งงมงาย ไร้สาระ ล้าสมัย จึงดำเนินชีวิตโดยขาดหลักธรรมยึดเหนียวจิตใจ ที่จะทำให้ชีวิตมีความมั่นคงและสามารถแก้ไขปัญหาต่างๆ ในชีวิตที่เกิดขึ้นได้ จึงมีแนวโน้มในการดำเนินชีวิตที่ผิด ก่อให้เกิดความเครียดจนอาจจะแก้ปัญหาด้วยการฆ่าตัวตาย หรือแก้ปัญหาด้วยการพึ่งพายาเสพติด เด็กและเยาวชนคือพลังสำคัญในการพัฒนาประเทศชาติในอนาคต เป็นอนาคตของชาติ เป็นกลุ่มคนที่มีพลังอันสำคัญที่สามารถช่วยกันเสริมสร้างกิจกรรมที่เป็นประโยชน์ต่อการพัฒนาประเทศชาติในอนาคต เด็กและเยาวชนเป็นวัยที่มีความคิดสร้างสรรค์ มีพลังและศักยภาพมาก การกระตุ้นให้เด็กและเยาวชน กล้าคิด กล้าทำ กล้าแสดงออกในสิ่งที่ดีพัฒนาศักยภาพและพลังในเชิงสร้างสรรค์ และส่งเสริมให้เป็นคนที่มีคุณธรรม มีความซื่อสัตย์สุจริต มีสติปัญญา มีความอดทน รอบคอบในการดำเนินชีวิต จะช่วยสร้างให้พวกเขาตระหนักถึงคุณค่าของตนเองพร้อมมีภูมิคุ้มกัน รู้เท่าทันการเปลี่ยนแปลง ไม่ตกเป็นเหยื่อหรือสร้างปัญหาให้กับสังคม แต่กลับจะเป็นผู้พร้อมที่จะพัฒนาตนเองให้เป็นทรัพยากรอันทรงคุณค่า เป็นพลังขับเคลื่อนการพัฒนาประเทศชาติ เพื่อความเจริญก้าวหน้าและมั่นคงของชาติ เยาวชนจึงต้องมีความรู้และศีลธรรมควบคู่กันไป เพื่อให้เยาวชนมีจริยธรรม มีศีลธรรม และมีค่านิยมในการดำเนินชีวิตที่เหมะสม ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 6) พ.ศ. 2552 มาตรา 67 ภายใต้บังคับแห่งกฎหมายองค์การบริหารส่วนตำบลมีหน้าที่ต้องทำในเขตองค์การบริหารส่วนตำบล (5) ส่งเสริมการศึกษา ศาสนา และวัฒนธรรม ประกอบกับพระราชบัญญัติกำหนดแผนและขั้นตอนการกระจายอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตน ตามมาตรา 16 ข้อ 11 การบำรุงรักษาศิลปะ จารีต ประเพณี ภูมิปัญญาท้องถิ่น และวัฒนธรรมอันดีของท้องถิ่น

สำนักปลัด องค์การบริหารส่วนตำบลควนธานี จึงได้จัดทำโครงการ “เข้าค่ายพุทธบุตรให้แก่เยาวชนช่วงปิดภาคเรียน” ซึ่งเป็นโครงการที่ช่วยพัฒนาเยาวชน โดยการพัฒนาและปลูกฝังจิตสำนึกจริยธรรม คุณธรรม และศีลธรรม ตามหลักพระพุทธศาสนาอันเป็นแนวทางการประพฤติตนที่ดีให้มีทักษะในการดำเนินชีวิต เพื่อให้เด็กและเยาวชนนำธรรมะนำหลักคำสอน ที่ได้รับไปประยุกต์ใช้ในชีวิตประจำวัน

**3. วัตถุประสงค์**

3.1 เพื่อให้เด็กและเยาวชนเข้าใจหลักธรรมคำสอนในพระพุทธศาสนา ที่จำเป็นต่อการดำเนินชีวิตและนำหลักธรรมไปปฏิบัติในชีวิตประจำวัน

3.2 เพื่อให้เด็กและเยาวชนประพฤติปฏิบัติตนเป็นคนดีตามหลักไตรสิกขา คือเป็นผู้มีศีล สมาธิ ปัญญา เป็นแบบอย่างที่ดีในสังคม

3.3 เพื่อพัฒนาคุณภาพชีวิตตามหลักธรรมคำสอนทางศาสนาให้อยู่ร่วมกันอย่างสงบสุขและเหมาะสม

3.4 เพื่อปลูกฝังค่านิยมและพัฒนาจิตสำนึกที่ดีงาม มีคุณธรรม มีความซื่อสัตย์ สุจริต มีความรับผิดชอบ ต่อตนเองและสังคม และประเทศชาติบ้านเมือง

**4. เป้าหมาย**

เด็กเยาวชนในพื้นที่ตำบลควนธานี จำนวน ๓๐ คน

**5. สถานที่ดำเนินการ**

องค์การบริหารส่วนตำบลควนธานี

**6. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**7. ผู้รับผิดชอบโครงการ**

สำนักปลัด องค์การบริหารส่วนตำบลควนธานี

**8. วิธีดำเนินการ**

1. ประชุมปรึกษาหารือ/กำหนดแนวทางในการดำเนินการ

2. ติดต่อประสานงานกับหน่วยงานที่เกี่ยวข้อง

3. ประชาสัมพันธ์โครงการให้กับหมู่บ้าน ในเขตพื้นที่ได้รับทราบ

4. ดำเนินการจัดกิจกรรม

5. สรุปผลการดำเนินการตามโครงการเพื่อใช้เป็นแนวทางปฏิบัติในปีต่อไป

**9. งบประมาณ**

๑๐,๐๐๐ บาท (งบประมาณตามข้อบัญญัติ ปีงบประมาณ พ.ศ. ๒๕๖๒ – ๒๕๖๔)

**10. ตัวชี้วัด/ผลลัพธ์**

1. นักเรียนเข้าใจหลักธรรมคำสอนในพระพุทธศาสนา ที่จำเป็นต่อการดำเนินชีวิตและนำหลักธรรมไปปฏิบัติในชีวิตประจำวัน

2. นักเรียนประพฤติปฏิบัติตนเป็นคนดีตามหลักไตรสิกขา คือเป็นผู้มีศีล สมาธิ ปัญญาเป็นแบบอย่างที่ดีในสังคม

3. พัฒนาคุณภาพชีวิตตามหลักธรรมคำสอนทางศาสนาให้อยู่ร่วมกันอย่างสงบสุขและเหมาะสม

4. ปลูกฝังค่านิยม มีจิตสำนึกที่ดี มีคุณธรรม มีความซื่อสัตย์สุจริตมีความรับผิดชอบต่อตนเอง ครอบครัว และสังคม

**มิติที่ ๒ การบริหารราชการเพื่อป้องกันการทุจริต**

**๒.1 แสดงเจตจำนงทางการเมืองในการต่อต้านการทุจริตของผู้บริหาร**

**รายละเอียดโครงการ/กิจกรรม/มาตรการ**

มิติที่ ๒ ภารกิจตามมิติที่ ๒.๑ กิจกรรมลำดับที่ ๑

**1. ชื่อโครงการ/กิจกรรม/มาตรการ**

กิจกรรม “ประกาศเจตจำนงต่อต้านการทุจริตของผู้บริหารองค์กรปกครองส่วนท้องถิ่น**”**

**2. หลักการและเหตุผล**

คณะกรรมการ ป.ป.ช. ได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ ปัจจุบันที่ใช้อยู่เป็นฉบับที่ 3 เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)

องค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น การพัฒนาองค์กรปกครองส่วนท้องถิ่นให้เกิดความยั่งยืนรัฐจะต้องให้ความเป็นอิสระแก่องค์กรปกครองส่วนท้องถิ่นโดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่นจะทำได้เท่าที่จำเป็นตามกรอบกฎหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่น ทั้งนี้ ต้องยอมรับว่าปัญหาการทุจริตในองค์กรปกครองส่วนท้องถิ่นเป็นเรื่องที่มีคำครหา ที่ได้สร้างความขมขื่นใจให้แก่คนทำงานในองค์กรปกครองส่วนท้องถิ่นมาเป็นเวลาช้านาน ซึ่งหากพิจารณาจำนวนขององค์กรปกครองส่วนท้องถิ่นประกอบกับมีปัจจัยนานัปการที่คอยยั่วยวนใจ บั่นทอนความมีคุณธรรม จริยธรรม ซื่อสัตย์สุจริต ของคนทำงานราชการส่วนท้องถิ่นส่วนให้เหือดหายไป และหากจะว่ากันไปแล้ว เรื่องในทำนองเดียวกันนี้ก็สามารถเกิดขึ้นกับคนทำงานในหน่วยงานราชการอื่นได้เช่นเดียวกัน เพียงแต่คนทำงานในองค์กรปกครองส่วนท้องถิ่นมีจำนวนมาก และมากกว่าคนทำงานในหน่วยราชการอื่น ๆ จึงมีโอกาสหรือความเป็นไปได้สูงที่คนทำงานในท้องถิ่น อาจต้องถูกครหาในเรื่องการใช้อำนาจหน้าที่โดยมิชอบมากกว่า แม้ว่าโอกาสหรือช่องทางที่คนทำงานในท้องถิ่นจะใช้อำนาจให้ออกนอกลู่นอกทาง จะมีได้ไม่มากเท่ากับที่คนทำงานในหน่วยงานราชการอื่น และมูลค่าของความเสียหายของรัฐ ที่คนทำงานในองค์กรปกครองส่วนท้องถิ่นได้ก่อให้เกิดขึ้นก็อาจเป็นแค่เศษผงธุลีของความเสียหายที่เกิดจากการทุจริตของคนนอกองค์กรปกครองส่วนท้องถิ่น

ดังนั้น จึงมีความจำเป็นที่ผู้บริหารองค์กรปกครองส่วนท้องถิ่นต้องแสดงเจตจำนงทางการเมืองในการต่อต้านการทุจริตอย่างเห็นชัดเป็นรูปธรรม ด้วยการจัดทำแผนปฏิบัติการป้องกันการทุจริต ส่งเสริมให้องค์กรปกครองส่วนท้องถิ่นบริหารงานด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหรือหลักธรรมาภิบาล บังเกิดประโยชน์สุขแก่ประชาชน และยกระดับมาตรฐานในการป้องกันการทุจริตขององค์กรตนเองต่อไปให้ครอบคลุมพื้นที่ทั่วประเทศต่อไป

**3. วัตถุประสงค์**

เพื่อแสดงเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่นด้วยการจัดทำแผนป้องกันการทุจริตในองค์กรที่บริหาร

**4. เป้าหมาย/ผลผลิต**

1. ประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

2. มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 1 ครั้ง

๓. แผนปฏิบัติการป้องกันการทุจริตขององค์กรปกครองส่วนท้องถิ่น 4 ปี

**5. พื้นที่ดำเนินการ**

สำนักปลัด องค์การบริหารส่วนตำบลควนธานี

**6. วิธีดำเนินการ**

1. ประกาศเจตจำนงทางการเมืองในการต่อต้านการทุจริตของผู้บริหารองค์การบริหารส่วนตำบลควนธานี

2. ประชุมหน่วยงาน/บุคคลที่เกี่ยวข้อง

3. จัดตั้งคณะทำงานการจัดทำแผนปฏิบัติการป้องกันการทุจริต

4. ประชุมคณะทำงานจัดทำแผนปฏิบัติการป้องกันการทุจริต

5. จัดทำแผนปฏิบัติการป้องกันการทุจริต

6. ประกาศใช้แผนปฏิบัติการป้องกันการทุจริต

7. ดำเนินการตามแผนปฏิบัติการป้องกันการทุจริต

8. รายงานผลการดำเนินงาน

**7. ระยะเวลาดำเนินการ**

๓ ปี (ปีงบประมาณ พ.ศ. 25๖๒ – 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัด องค์กรปกครองส่วนตำบลควนธานี

**10. ตังชี้วัด/ผลลัพธ์**

**ผลผลิต**

- มีประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

- มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 1 ครั้ง

- มีแผนปฏิบัติการป้องกันการทุจริตขององค์การบริหารส่วนตำบลควนธานี 4 ปี จำนวน 1 ฉบับ

**ผลลัพธ์**

- การบริหารราชการขององค์การบริหารส่วนตำบลควนธานีมีความโปร่งใส สามารถป้องกันการทุจริตของบุคลากรองค์การบริหารส่วนตำบลควนธานีได้

- ลดข้อร้องเรียนการดำเนินงานขององค์การบริหารส่วนตำบลควนธานี

**2.2 มาตรการสร้างความโปร่งใสในการปฏิบัติราชการ**

**รายละเอียดโครงการ/กิจกรรม/มาตรการ**

มิติที่ ๒ ภารกิจตามมิติที่ ๒.๒ กิจกรรมลำดับที่ ๑

**1. ชื่อโครงการ : มาตรการการสร้างความโปร่งใสในการบริหารงานบุคคล (ถือปฏิบัติตามระเบียบ)**

**2. หลักการและเหตุผล**

พนักงานส่วนตำบล ลูกจ้างประจำ และพนักงานจ้างขององค์การบริหารส่วนตำบลควนธานี เป็นบุคลากรที่มีความสำคัญต่อองค์กร โดยการขับเคลื่อนการพัฒนางานของเทศบาลให้มีศักยภาพ โดยมุ่งผลสัมฤทธิ์ของงานให้เกิดประโยชน์ต่อองค์กร และประชาชนการพัฒนางานขององค์กรจะบรรลุผลได้ต้องเริ่มมาจากบุคลากรผู้ปฏิบัติงาน ซึ่งเป็นปัจจัยสำคัญในการพัฒนางานให้มีคุณภาพ จะต้องมีมาตรฐานในการทำงานที่เป็นรูปธรรมชัดเจน และมีมาตรการในการทำงานที่โปร่งใส สามารถตรวจสอบการทำงานได้ ด้านการพัฒนาระบบบริหารให้มีประสิทธิภาพ เป็นธรรม เพื่อนำไปสู่การสร้างมาตรฐานความโปร่งใส และการให้บริการที่เป็นธรรมตรวจสอบได้อย่างแท้จริงต่อไป

เพื่อให้เป็นไปตามระเบียบที่กำหนดให้การปฏิบัติงานตามอำนาจหน้าที่ขององค์การบริหารส่วนตำบลต้องเป็นไปเพื่อประโยชน์สุขของประชาชน โดยวิธีการบริหารกิจการบ้านเมืองที่ดี และคำนึงถึงการมีส่วนร่วมของประชาชนในการตรวจสอบการปฏิบัติราชการ และการเปิดเผยข้อมูลข่าวสาร ตามพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2556 มาตรา 6 ที่กำหนดให้การบริหารกิจการบ้านเมืองที่ดีนั้น ต้องก่อให้เกิดประโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพเกิดความคุ้มค่าในเชิงภารกิจของรัฐ ประกอบกับประกาศคณะกรรมการพนักงานองค์การบริหารส่วนตำบลจังหวัดสระบุรี

ดังนั้น เพื่อเป็นการส่งเสริมการพัฒนาคุณภาพการบริหารงานบุคคลให้มีประสิทธิภาพ เป็นไปตามหลักคุณธรรม จริยธรรมในการทำงาน มีความโปร่งใส และตรวจสอบการทำงานได้ จึงได้จัดให้มีมาตรการสร้างความโปร่งใสในการบริหารงานบุคคลขึ้น

**3. วัตถุประสงค์**

1. เพื่อกำหนดมาตรการด้านความโปร่งใสในการบริหารบุคคลขององค์การบริหารส่วนตำบลควนธานี

2. เพื่อให้การปฏิบัติงานบุคลากรมีรูปแบบ ขั้นตอนการปฏิบัติงานที่ถูกต้อง โปร่งใสสามารถตรวจสอบได้

3. เพื่อเป็นการป้องกันการทุจริตในการแสวงหาประโยชน์จากการปฏิบัติงานด้านบริหารงานบุคคล

4. เพื่อปรับปรุงกลไกการปฏิบัติราชการด้านบริหารงานบุคคลขององค์การบริหารส่วนตำบลควนธานี ให้มีประสิทธิภาพได้คนดี คนเก่งเข้ามาทำงาน

**4. เป้าหมาย/ผลผลิต**

จัดทำมาตรการด้านการบริหารบุคคลขององค์การบริหารส่วนตำบลควนธานี จำนวน 1 มาตรการ

**5. พื้นที่ดำเนินการ**

สำนักปลัด องค์การบริหารส่วนตำบลควนธานี

**6. วิธีดำเนินการ**

1. กำหนดหลักเกณฑ์ การบริหารงานบุคคลในเรื่องการบรรจุ แต่งตั้ง โยกย้าย โอนเลื่อนตำแหน่ง/เงินเดือน ตามประกาศคณะกรรมการพนักงานองค์การบริหารส่วนตำบลจังหวัดตรัง เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล

2. นำหลักเกณฑ์การบริหารงานบุคคลมากำหนดเป็นมาตรการในการปฏิบัติงานบุคคล

3. ประกาศเผยแพร่มาตรการการบริหารงานบุคคล

4. ดำเนินการบริหารงานบุคคลตามหลักธรรมาภิบาล

5. สรุปผลการดำเนินการบริหารงาน

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัด องค์การบริหารส่วนตำบลควนธานี

**10. ตังชี้วัด/ผลลัพธ์**

**1. ผลผลิต**

- มีมาตรการดำเนินงานด้านบริหารงานบุคคลขององค์การบริหารส่วนตำบลจำนวน 1 มาตรการ

- เจ้าหน้าที่งานบริหารงานบุคคลสามารถปฏิบัติงานเป็นไปตามาตรฐานและหลักธรรมาภิบาล

**2. ผลลัพธ์**

- บุคลากรขององค์การบริหารส่วนตำบล มีความพึงพอใจต่อระบบและมาตรฐานการบริหารงานบุคคลไม่ต่ำกว่าระดับ 3

- การบริหารงานบุคคลขององค์การบริหารส่วนตำบลมีความโปร่งใส สามารถป้องกันการทุจริต ของเจ้าหน้าที่ได้

**รายละเอียดโครงการ/กิจกรรม/มาตรการ**

มิติที่ ๒ ภารกิจตามมิติที่ ๒.๒ กิจกรรมลำดับที่ ๒

**1. ชื่อโครงการ/กิจกรรม/มาตรการ**

มาตรการออกคำสั่งมอบหมายของนายกองค์การบริหารส่วนตำบล ปลัดองค์การบริหารส่วนตำบล และหัวหน้าส่วนราชการ

**2. หลักการและเหตุผล**

องค์การบริหารส่วนตำบล เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น หน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้องค์การบริหารส่วนตำบลมีหน้าที่ต้องทำอีกมากมายในการให้บริการสาธารณะแก่ประชาชน ผู้มารับบริการติดต่อกับหน่วยงานต่างๆ ของเทศบาลนั้น มักจะประสบปัญหาด้านการอำนวยความสะดวกในการติดต่อราชการเนื่องจากภารกิจมีมากมาย ไปรวมอยู่กับฝ่ายผู้บริหาร ไม่มีการกระจายอำนาจ หรือมอบหมายอำนาจหน้าที่ในการสั่งการ อนุมัติ อนุญาต ไปยังหัวหน้าหน่วยงาน ระดับสำนัก กอง และฝ่ายต่าง ๆ ซึ่งเป็นอุปสรรคอย่างยิ่งต่อการให้บริการ ทำให้การบริการ เกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริตประพฤติมิชอบ ในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ

เพื่อให้เป็นไปตามพระราชบัญญัติ ที่กำหนดให้การปฏิบัติงานตามอำนาจหน้าที่ขององค์การบริหารส่วนตำบล ต้องเป็นไปเพื่อประโยชน์สุขประชาชน โดยใช้วิธีการบริหารกิจการบ้านเมืองที่ดี ตามพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 มาตรา 6 และมาตรา 37 ที่กำหนดให้การบริหาร-ราชการเพื่อให้เกิดประโยชน์สุขของประชาชนและเกิดผลสัมฤทธิ์ต่อภารกิจของรัฐ ไม่มีขั้นตอนการปฏิบัติงานเกินความจำเป็น ประชาชนได้รับการอำนวยความสะดวกและได้รับการตอบสนองความต้องการ การบริหารงานมีประสิทธิภาพ คุ้มค่า ตามพระราชบัญญัติเทศบาล พ.ศ. 2496 มาตรา 48(2) เตรส ที่กำหนดให้นายกองค์การบริหารส่วนตำบล มีอำนาจหน้าที่ในการสั่ง อนุญาต และอนุมัติ เกี่ยวกับราชการ กำหนดให้นายกองค์การบริหารส่วนตำบล ควบคุมและรับผิดชอบในการบริหารกิจการขององค์การบริหารส่วนตำบล และเป็นผู้บังคับบัญชาพนักงานส่วนตำบล และลูกจ้างขององค์การบริหารส่วนตำบล นายกองค์การบริหารส่วนตำบล มีอำนาจมอบหมายการปฏิบัติราชการ ให้แก่รองนายกองค์การบริหารส่วนตำบล ที่ได้รับแต่งตั้งในการสั่งหรือการปฏิบัติราชการของนายกองค์การบริหาร-ส่วนตำบลได้ กำหนดให้ปลัดองค์การบริหารส่วนตำบลเป็นผู้บังคับบัญชาพนักงานส่วนตำบล และลูกจ้างองค์การ-บริหารส่วนตำบลรองจากนายกองค์การบริหารส่วนตำบล และรับผิดชอบควบคุมดูแลราชการประจำขององค์การ-บริหารส่วนตำบล ให้เป็นไปตามนโยบาย และอำนาจหน้าที่อื่น ตามที่มีกฎหมาย กำหนด หรือตามที่นายกองค์การ-บริหารส่วนตำบล มอบหมายประกอบกับประกาศคณะกรรมการพนักงานองค์การบริหารส่วนตำบลจังหวัดสระบุรี เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบลจังหวัดสระบุรี

ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการ ของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการ การมอบหมายอำนาจหน้าที่ขององค์การบริหารส่วนตำบลขึ้น

**3. วัตถุประสงค์**

1. เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรมตอบสนองความต้องการของประชาชน

2. เพื่อให้ประชาชนมีความพึงพอใจในการบริการจากหน่วยงาน

3. เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

4. เพื่อป้องกันการผูกขาดอำนาจหน้าที่ในการใช้ดุลพินิจอันอาจเป็นเหตุแห่งการทุจริตและประพฤติมิชอบ ในตำแหน่งหน้าที่ราชการ

**4. เป้าหมาย/ผลผลิต**

จัดทำคำสั่งมอบหมายงานของนายกองค์การบริหารส่วนตำบล ปลัดองค์การบริหารส่วนตำบล และหัวหน้าส่วนราชการ จำนวน ๓ ฉบับ ประกอบด้วย นายกองค์การบริหารส่วนตำบลมอบหมายให้รองนายกองค์การบริหารส่วนตำบล นายกองค์การบริหารส่วนตำบลมอบหมายให้ปลัดองค์การบริหารส่วนตำบล และหัวหน้าส่วนราชการ ปลัดองค์การบริหารส่วนตำบล มอบหมายให้หัวหน้าส่วนราชการ

**5. พื้นที่ดำเนินการ**

สำนักงาน องค์การบริหารส่วนตำบลควนธานี

**6. วิธีดำเนินการ**

1. ออกคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือสั่งการ

2. จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบ และถือปฏิบัติ

3. จัดทำประกาศ ประชาสัมพันธ์ให้ประชาชนทราบ

4. ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายในทุกเดือน

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัด องค์การบริหารส่วนตำบลควนธานี

**10. ตังชี้วัด/ผลลัพธ์**

**1. ผลผลิต**

มีคำสั่งมอบหมายงานให้ผู้ที่เกี่ยวข้องปฏิบัติราชการแทน จำนวนไม่น้อยกว่า ๓ ฉบับ

**2. ผลลัพธ์**

- ประชาชนมีความพึงพอใจในบริการที่ได้รับอยู่ในระดับดี

- ประชาชนได้รับความสะดวก และลดการผูกขาดอำนาจหน้าที่อันเป็นช่องทางแห่งการทุจริต

**รายละเอียดโครงการ/กิจกรรม/มาตรการ**

มิติที่ ๒ ภารกิจตามมิติที่ ๒.๒ กิจกรรมลำดับที่ ๓

**1. ชื่อโครงการ/กิจกรรม/มาตรการ**

กิจกรรม “สร้างความโปร่งใสในการพิจารณาเลื่อนขั้นเงินเดือน”

**2. หลักการและเหตุผล/ที่มาของโครงการ**

การพิจารณาความดีความชอบหรือการพิจารณาเลื่อนขั้นเงินเดือน เป็นกระบวนการหนึ่งของการบริหารผลการปฏิบัติราชการซึ่งใช้หลักการการให้รางวัลเป็นแรงจูงใจให้ผู้ปฏิบัติงานเกิดแรงกระตุ้นในการพัฒนาผลงาน ซึ่งนายกองค์การบริหารส่วนตำบลควนธานี ได้ให้ความสำคัญในเรื่องการพิจารณาความดีความชอบหรือการพิจารณาเลื่อนขั้นเงินเดือนเป็นเรื่องลำดับต้นๆ ของเรื่องการบริหารงานบุคคล โดยเฉพาะอย่างยิ่งเรื่องการใช้ดุลพินิจ ของผู้บังคับบัญชาในการประเมินผลการปฏิบัติราชการของผู้ใต้บังคับบัญชา ได้กำหนดให้นายกองค์การบริหารส่วนตำบลควนธานี แต่งตั้งคณะกรรมการพิจารณาเลื่อนขั้นเงินเดือนพนักงานส่วนตำบลองค์การบริหารส่วนตำบลควนธานี ด้วยเหตุผลนี้เองจึงเป็นที่มาของกิจกรรมการสร้างความโปร่งใสในการพิจารณาเลื่อนขั้นเงินเดือน

**3. วัตถุประสงค์**

เพื่อให้การบริหารงานบุคคลด้านการเลื่อนขั้นเงินเดือนมีความโปร่งใส เป็นธรรมและสามารถตรวจสอบได้

**4. เป้าหมาย/ผลผลิต**

พนักงานส่วนตำบล องค์การบริหารส่วนตำบลควนธานี

**5. พื้นที่ดำเนินการ**

องค์การบริหารส่วนตำบลควนธานี

**6. วิธีดำเนินการ**

1. แต่งตั้งคณะกรรมการกลั่นกรองการประเมินผลการปฏิบัติราชการของพนักงานส่วนตำบลองค์การ- บริหารส่วนตำบลควนธานี โดยแต่งตั้งปลัดองค์การบริหารส่วนตำบลควนธานีเป็นประธานกรรมการ และหัวหน้าส่วน-ราชการเป็นกรรมการ และพนักงานส่วนตำบลองค์การบริหารส่วนตำบลควนธานี ที่รับผิดชอบงานการเจ้าหน้าที่ เป็นเลขานุการ

2. แต่งตั้งคณะกรรมการพิจารณาเลื่อนขั้นเงินเดือนพนักงานส่วนตำบลองค์การบริหารส่วนตำบลควนธานี โดยประกอบด้วย ประธานกรรมการ หัวหน้าส่วนงานและพนักงานส่วนตำบลองค์การบริหารส่วนตำบลควนธานี ที่รับผิดชอบงานการเจ้าหน้าที่เป็นเลขานุการ

3. ประชุมคณะกรรมการกลั่นกรองการประเมินผลการปฏิบัติราชการของพนักงานส่วนตำบล องค์การบริหารส่วนตำบลควนธานี เพื่อกลั่นกรองการประเมินผลการปฏิบัติราชการที่ผู้บังคับบัญชาได้พิจารณาไว้โดยเจ้าหน้าที่ให้คำปรึกษาและเสนอความเห็นเกี่ยวกับมาตรฐานและความเป็นธรรมของการประเมินผลการปฏิบัติราชการ

4. คณะกรรมการพิจารณากลั่นกรองการประเมินผลการปฏิบัติราชการของพนักงานส่วนตำบลองค์การบริหารส่วนตำบลควนธานี รวบรวมและเสนอผลการพิจารณากลั่นกรองการประเมินผลการปฏิบัติราชการให้แก่คณะกรรมการพิจารณาเลื่อนขั้นเงินเดือนพนักงานส่วนตำบล องค์การบริหารส่วนตำบลควนธานี

5. คณะกรรมการพิจารณาเลื่อนขั้นเงินเดือนพนักงานส่วนตำบล องค์การบริหารส่วนตำบลควนธานี พิจารณาทบทวนผลการพิจารณาการประเมินผลการปฏิบัติราชการตามที่คณะกรรมการกลั่นกรองการประเมินผลการปฏิบัติราชการของพนักงานส่วนตำบลองค์การบริหารส่วนตำบลควนธานี เสนอมา โดยใช้หลักเกณฑ์ตามที่กำหนดไว้ ในประกาศคณะกรรมการพนักงานส่วนตำบลจังหวัดตรัง

**7. ระยะเวลาดำเนินการ**

ช่วงระยะเวลา มีนาคม - เมษายน และ กันยายน – ตุลาคม

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

งานการเจ้าหน้าที่ สำนักปลัด องค์การบริหารส่วนตำบลควนธานี

**10. ตัวชี้วัด/ผลลัพธ์**

มีการพิจารณาเลื่อนขั้นเงินเดือนที่โปร่งใส เป็นธรรม ตรวจสอบได้

**รายละเอียดโครงการ/กิจกรรม/มาตรการ**

มิติที่ ๒ ภารกิจตามมิติที่ ๒.๒ กิจกรรมลำดับที่ ๔

**1. ชื่อโครงการ/กิจกรรม/มาตรการ**

กิจกรรมเผยแพร่ข้อมูลข่าวสารด้านการจัดซื้อ – จัดจ้าง

**2. หลักการและเหตุผล/ที่มาของโครงการ**

เนื่องจากองค์การบริหารส่วนตำบลควนธานี มีฐานะเป็นนิติบุคคล มีอำนาจหน้าที่ในการจัดทำบริการสาธารณะด้วยตนเอง ทั้งในเรื่องการจัดหารายได้และการใช้จ่ายเงินและการบริหารงานต่างๆ ตามภารกิจและการจัดทำบริการสาธารณะ แต่ต้องเป็นไปตามอำนาจหน้าที่และกฎหมายที่กำหนดไว้ ดังนั้น การที่องค์การบริหารส่วนตำบลควนธานี จะบริหารงานให้มีประสิทธิภาพและเกิดประโยชน์สูงสุดแก่ประชาชน จะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล

เพื่อให้เป็นไปตามพระราชบัญญัติ ที่กำหนดให้การปฏิบัติงานตามอำนาจหน้าที่ขององค์การบริหารส่วนตำบลต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดีและให้คำนึงถึงการมีส่วนร่วมของประชาชนในการจัดซื้อ จัดจ้าง และการเปิดเผยข้อมูลข่าวสาร ประกอบกับมาตรา 50 (9) ที่กำหนดให้องค์การบริหารส่วนตำบล มีอำนาจหน้าที่อื่นตามที่กฎหมายบัญญัติให้เป็นหน้าที่ขององค์การบริหารส่วนตำบล ทั้งนี้ ตามพระราชบัญญัติข้อมูลข่าวสารของราชการ พ.ศ. 2540 และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 23 ที่กำหนดให้การจัดซื้อจัดจ้าง ให้ส่วนราชการดำเนินการโดยเปิดเผยและเที่ยงธรรม โดยพิจารณาถึงประโยชน์และผลเสียทางสังคม ภาระต่อประชาชน คุณภาพ วัตถุประสงค์ที่จะใช้ ราคา และประโยชน์ระยะยาวที่จะได้รับประกอบกัน

ดังนั้น เพื่อให้การบริหารงบประมาณขององค์การบริหารส่วนตำบลเป็นไปอย่างโปร่งใส ตรวจสอบได้ เกิดประสิทธิภาพและเกิดประโยชน์สูงสุดแก่ประชาชนในท้องถิ่น จึงมีความจำเป็นต้องจัดโครงการเผยแพร่ข้อมูลข่าวสารด้านการจัดซื้อ – จัดจ้าง เพื่อให้ประชาชนได้เข้าถึงข้อมูลข่าวสารเกี่ยวกับการจัดซื้อ – จัดจ้างขององค์การบริหารส่วนตำบลทุกโครงการและกิจกรรม

**3. วัตถุประสงค์**

1. เพื่อให้ประชาชนได้รับทราบข้อมูลข่าวสารเกี่ยวกับการจัดซื้อ – จัดจ้างตามโครงการและกิจกรรมต่างๆ ขององค์การบริหารส่วนตำบลควนธานี

2. เพื่อเสริมสร้างความโปร่งใสในการปฏิบัติราชการ สามารถตรวจสอบได้ตามหลักธรรมาภิบาล

3. เพื่อป้องกันการทุจริตในหน่วยงาน

**4. เป้าหมาย/ผลผลิต**

เผยแพร่ข้อมูลการจัดซื้อ – จัดจ้าง ตามแผนงาน/โครงการต่างๆ ขององค์การบริหารส่วนตำบลที่ดำเนินการตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ. 2535 แก้ไขเพิ่มเติมถึงปัจจุบัน จำนวนไม่น้อยกว่า ๓ ช่องทาง

**5. พื้นที่ดำเนินการ**

พื้นที่ตำบลควนธานี และชุมชนต่างๆ ภายในเขตองค์การบริหารส่วนตำบลควนธานี

**6. วิธีดำเนินการ**

1. รวบรวมข้อมูลกระบวนการจัดหาพัสดุเพื่อจัดทำประกาศ ดังนี้

- ประกาศการจัดซื้อ – จัดจ้าง

- ประกาศการกำหนดราคากลางในการจัดซื้อ – จัดจ้าง

- ประกาศกำหนดวัน เวลา สถานที่ในการตรวจรับงาน

- ประกาศวัน เวลา สถานที่ในการตรวจรับงาน

- ประกาศรายชื่อผู้ผ่านการคัดเลือกพร้อมวงเงินการจัดซื้อ – จัดจ้าง

- ประกาศวัน เวลา สถานที่ในการตรวจรับงาน

2. นำส่งประกาศไปเผยแพร่ประชาสัมพันธ์ตามช่องทางการประชาสัมพันธ์ขององค์การบริหารส่วนตำบล ได้แก่ ทางเว็บไซต์ บอร์ดประชาสัมพันธ์ ระบบกระจายเสียงไร้สาย หน่วยงานราชการ เป็นต้น

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

กองคลัง องค์การบริหารส่วนตำบลควนธานี

**10. ตัวชี้วัด/ผลลัพธ์**

**1. ผลผลิต**

เผยแพร่ข้อมูลข่าวสารเกี่ยวกับการจัดซื้อจัดจ้างไม่น้อยกว่า 3 ช่องทาง

**2. ผลลัพธ์**

- ประชาชนได้เข้าถึงข้อมูลข่าวสารเกี่ยวกับการจัดซื้อจัดจ้างไม่น้อยกว่าร้อยละ 70 ของโครงการที่จัดซื้อจัดจ้างทั้งหมด

- การจัดหาพัสดุเป็นไปอย่างโปร่งใส ตรวจสอบได้ทุกขั้นตอน

- สามารถลดปัญหาการร้องเรียนการทุจริตในการจัดซื้อจัดจ้างได้

**รายละเอียดโครงการ/กิจกรรม/มาตรการ**

มิติที่ ๒ ภารกิจตามมิติที่ ๒.๒ กิจกรรมลำดับที่ ๕

**1. ชื่อโครงการ/กิจกรรม/มาตรการ**

กิจกรรม “ควบคุมการเบิกจ่ายเงินตามข้อบัญญัติงบประมาณรายจ่ายประจำปี”

**2. หลักการและเหตุผล/ที่มาของโครงการ**

เพื่อให้การบันทึกบัญชี การจัดทำทะเบียนคุมเงินรายจ่ายขององค์กรปกครองส่วนท้องถิ่นเป็นแนวทางเดียวกันและสอดคล้องกับการปฏิบัติงานในระบบบัญชีคอมพิวเตอร์ขององค์กรปกครองส่วนท้องถิ่นจึงมีกิจกรรมควบคุมให้บุคลากรฝ่ายบัญชี กองคลัง องค์การบริหารส่วนตำบลควนธานี จัดทำทะเบียนคุมเงินรายจ่ายให้ความรู้ความเข้าใจในการปฏิบัติ ทำให้เกิดความคุ้มค่าและมีประสิทธิภาพลดข้อผิดพลาดในการเบิกจ่ายเงินตามข้อบัญญัติงบประมาณรายจ่ายประจำปี และดำเนินงานตามขั้นตอนของระเบียบประกาศกระทรวงมหาดไทยและหนังสือสั่งการที่เกี่ยวข้อง ซึ่งถือเป็นเรื่องสำคัญที่องค์กรปกครองส่วนท้องถิ่นจะต้องทำตามกฎหมาย ระเบียบ และมีความจำเป็นต่อการบริหารงานขององค์การบริหารส่วนตำบลควนธานี

**3. วัตถุประสงค์**

3.1 เพื่อให้บุคลากรฝ่ายบัญชี กองคลัง มีความรู้ความเข้าใจในการปฏิบัติตามระเบียบ ประกาศ และหนังสือที่เกี่ยวข้อง

3.2 เพื่อลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ

**4. เป้าหมาย/ผลผลิต**

กองคลัง องค์การบริหารส่วนตำบลควนธานี

**5. พื้นที่ดำเนินการ**

กองคลัง องค์การบริหารส่วนตำบลควนธานี

**6. วิธีดำเนินการ**

จัดทำทะเบียนคุมเงินรายจ่ายตามงบประมาณแยกหมวดรายจ่าย แยกแผนงาน แยกประเภทรายจ่าย ตามงบประมาณที่ตั้งไว้

**7. ระยะเวลาดำเนินการ**

ระหว่าง วันที่ 1 ตุลาคม ถึงวันที่ 30 กันยายน

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

กองคลัง องค์การบริหารส่วนตำบลควนธานี

**10. ตัวชี้วัด/ผลลัพธ์**

1. บุคลากรฝ่ายบัญชี กองคลัง มีความรู้ความเข้าใจในการปฏิบัติตามระเบียบ ประกาศและหนังสือสั่งการ ที่เกี่ยวข้อง

2. ลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ และเป็นไปในทิศทางเดียวกัน

3. เกิดความคุ้มค่าและมีประสิทธิภาพในการบริหารงบงบประมาณ

**รายละเอียดโครงการ/กิจกรรม/มาตรการ**

มิติที่ ๒ ภารกิจตามมิติที่ ๒.๒ กิจกรรมลำดับที่ ๖

**1. ชื่อโครงการ/กิจกรรม/มาตรการ**

มาตรการจัดทำคู่มือสำหรับประชาชนตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. ๒๕๕๘

**2. หลักการและเหตุผล/ที่มาของโครงการ**

เนื่องด้วยปัจจุบัน มีกฎหมายว่าด้วยการอนุญาตจำนวนมาก กำหนดให้การประกอบกิจการของประชาชนต้องผ่านการอนุมัติ การอนุญาต การออกใบอนุญาต การขึ้นทะเบียน และการแจ้งในการอนุญาตดำเนินการต่างๆ จะต้องติดต่อกับส่วนราชการหลายแห่ง อีกทั้งกฎหมายบางฉบับไม่ได้กำหนดระยะเวลา เอกสาร และหลักฐานที่จำเป็น รวมถึงขั้นตอนในการพิจารณาไว้อย่างชัดเจน ทำให้เกิดความคลุมเครือไม่ชัดเจน อันเป็นการสร้างภาระแก่ประชนชนอย่างมาก ประกอบกับพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. ๒๕๕๘ ตามมาตรา ๗ ได้กำหนดให้ “กรณีที่มีกฎหมายกำหนดให้การกระทำใดจะต้องได้รับอนุญาต ผู้อนุญาตจะต้องจัดทำคู่มือสำหรับประชาชน ซึ่งอย่างน้อยจะต้องประกอบด้วย หลักเกณฑ์ วิธีการ และเงื่อน (ถ้ามี) ในการยื่นคำขอ ขั้นตอน และระยะเวลาในการพิจารณาอนุญาต และรายการเอกสารหรือหลักฐานที่ผู้ขออนุญาตจะต้องยื่นมาพร้อมกับคำขอ...” โดยมีเป้าหมายเพื่ออำนวยความสะดวกแก่ประชาชน และเพิ่มประสิทธิภาพในการบริการของภาครัฐ สร้างความโปร่งใสในการปฏิบัติราชการ ลดการใช้ดุลยพินิจของเจ้าหน้าที่ เปิดเผยขั้นตอน และระยะเวลาให้ประชาชนทราบ

ดังนั้น เพื่อให้เป็นไปตามแนวทางดังกล่าวข้างต้น องค์การบริหารส่วนตำบลควนธานี จึงดำเนินการตามมาตรการ จัดทำคู่มือสำหรับประชาชน

**3. วัตถุประสงค์**

1. เพื่อเป็นการอำนวยความสะดวกในการติดต่อขอรับบริการของประชาชน โดยให้ข้อมูลที่ชัดเจน เกี่ยวกับหลักเกณฑ์ วิธีการ ขั้นตอน ระยะเวลา เอกสารหรือหลักฐานที่ใช้ประกอบคำขอ สถานที่ให้บริการ

2. เพื่อยกระดับการพัฒนาการให้บริการของหน่วยงานภาครัฐ

3. เพื่อสร้างความโปร่งใสในการปฏิบัติงานของหน่วยงานภาครัฐ

**4. เป้าหมาย/ผลผลิต**

จัดทำคู่มือสำหรับประชาชน ในงานบริการสาธารณะต่างๆ ที่อยู่ในอำนาจหน้าที่ เพื่อให้ประชาชนได้ทราบแนวทางการปฏิบัติในการรับบริการอย่างชัดเจน , ได้รับบริการที่มีมาตรฐาน และมีความโปร่งใส , ได้รับความพึงพอใจเพิ่มขึ้นจาการมารับบริการ

**5. พื้นที่ดำเนินการ**

องค์การบริหารส่วนตำบลควนธานี

**6. วิธีดำเนินการ**

1. ตรวจสอบกระบวนงานเพื่อบริการประชาชนต่างๆที่อยู่ในอำนาจหน้าที่ ที่จะต้องดำเนินการ

2. ดำเนินการจัดทำคู่มือสำหรับประชาชน ประกอบด้วย หลักเกณฑ์ วิธีการ และเงื่อนไข (ถ้ามี) ในการยื่นคำขอ ขั้นตอนและระยะเวลาในการพิจารณาอนุญาตและรายการเอกสารหรือหลักฐานที่ผู้ขออนุญาตจะต้องยื่นมาพร้อมกับคำขอ

3. นำคู่มือสำหรับประชาชนปิดประกาศไว้ ณ ที่ทำการองค์การบริหารส่วนตำบลควนธานี และเผยแพร่ทางช่องทางต่างๆ

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัด องค์การบริหารส่วนตำบลควนธานี

**10. ตัวชี้วัด/ผลลัพธ์**

๑. การให้บริการต่าง ๆ ขององค์การบริหารส่วนตำบลควนธานี เป็นไปด้วยความโปร่งใส ลดการใช้ดุลยพินิจในการตัดสินใจ และลดความเสี่ยงในการทุจริตคอร์รัปชัน

๒. สามารถติดตามและประเมินผลการให้บริการ ตามหลักเกณฑ์ที่วางไว้ เพื่อนำมาปรับปรุงการให้บริการ และพัฒนาการให้บริการอย่างต่อเนื่อง

**รายละเอียดโครงการ/กิจกรรม/มาตรการ**

มิติที่ ๒ ภารกิจตามมิติที่ ๒.๒ กิจกรรมลำดับที่ ๗

**1. ชื่อโครงการ/กิจกรรม/มาตรการ**

โครงการจ้างสำรวจความพึงพอใจของผู้รับบริการ

**2. หลักการและเหตุผล/ที่มาของโครงการ**

องค์การบริหารส่วนตำบลควนธานี มีหน้าที่ในการจัดทำบริการสาธารณะให้แก่ประชาชนในท้องถิ่นตามอำนาจหน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่อื่นตามที่กฎหมายกำหนดให้เป็นหน้าที่ขององค์การบริหารส่วนตำบลและในการปฏิบัติหน้าที่นั้นต้องเป็นไปเพื่อประโยชน์สุขของประชาชน โดยคำนึงถึงการมีส่วนร่วมของประชาชนในการจัดทำแผนพัฒนาองค์การบริหารส่วนตำบล การจัดทำงบประมาณการจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ให้เป็นไปตามกฎหมาย ระเบียบ ข้อบังคับ จากภารกิจหน้าที่ในการจัดทำบริการสารธารณะให้แก่ประชาชนในท้องถิ่น องค์การบริหารส่วนตำบลในฐานะผู้ให้บริการก็จะไม่ทราบว่าภารกิจที่ให้บริการไปนั้น ประชาชนได้รับประโยชน์ หรือเกิดประโยชน์สูงสุดแก่ประชาชนมากน้อยเพียงใด การให้บริการมีคุณภาพเพียงใด ตอบสนองความต้องการผู้รับบริการหรือไม่ การที่จะทราบถึงความพึงพอใจจากผู้รับบริการ จึงต้องมีโครงการสำรวจความพึงพอใจของผู้รับบริการ

เพื่อให้เป็นไปตามพระราชบัญญัติ ที่กำหนดให้การปฏิบัติงานตามหน้าที่ขององค์การบริหารส่วนตำบล ต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี คำนึงถึงการมีส่วนร่วมของประชาชน การตรวจสอบและประเมินผลการปฏิบัติราชการ และการเปิดเผยข้อมูลข่าวสาร ตามพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 6 ที่กำหนดให้การบริหารกิจการบ้านเมืองที่ดีนั้น จะต้องก่อให้เกิดประโยชน์สุขของประชาชนเกิดผลสัมฤทธิ์ต่อภารกิจของรัฐมีประสิทธิภาพและ เกิดความคุ้มค่าในเชิงภารกิจของรัฐ ประชาชนได้รับการอำนวยความสะดวก และได้รับการตอบสนองความต้องการ เพื่อประโยชน์ในท้องถิ่น ลูกจ้างและพนักงานจ้าง อีกทั้งเพื่อเป็นการสร้างความโปร่งใสในการให้บริการสาธารณะประโยชน์ให้ประชาชนเกิดความพึงพอใจ จึงจำเป็นต้องมีโครงการนี้ขึ้นมา

**3. วัตถุประสงค์**

1. เพื่อเป็นการสร้างความโปร่งใสในการให้บริการสาธารณะการให้บริการประชาชนให้เกิดความพึงพอใจ

2. เพื่อเป็นการสร้างจิตสำนึกความตระหนักให้แก่บุคลากรผู้ให้บริการ ปฏิบัติหน้าที่ในการให้บริการ โดยยึดประโยชน์สุขของประชาชน

3. เพื่อเป็นการปรับปรุงและพัฒนางานด้านบริการให้มีคุณภาพ และประสิทธิภาพ

4. เพื่อเป็นการป้องกันปัญหาร้องเรียน การทุจริตประพฤติมิชอบในหน่วยงาน

**4. เป้าหมาย/ผลผลิต**

ทำการสำรวจความพึงพอใจของประชาชนในเขตองค์การบริหารส่วนตำบลควนธานี จำนวน 1 ครั้ง ต่อปี

**5. พื้นที่ดำเนินการ**

พื้นที่ในเขตองค์การบริหารส่วนตำบลควนธานี

**6. วิธีดำเนินการ**

1. ขออนุมัติดำเนินการตามโครงการ

2. ดำเนินการจ้างสำรวจความพึงพอใจจากประชาชนในเขตองค์การบริหารส่วนตำบลตามรูปแบบที่กำหนด

3. สรุปประมวลผลการสำรวจความพึงพอใจ

๔. ปิดประกาศผลสำรวจความพึงพอใจให้ประชาชนทราบ

๕. นำผลการประเมินมาปรับปรุงการทำงานด้านบริการสาธารณะ เพื่อประโยชน์สุขแก่ประชาชน

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

๒๐,๐๐๐ บาท (งบประมาณตามข้อบัญญัติ ปีงบประมาณ พ.ศ. ๒๕๖๒ – ๒๕๖๔)

**9. ผู้รับผิดชอบ**

สำนักปลัด องค์การบริหารส่วนตำบลควนธานี

**10. ตัวชี้วัด/ผลลัพธ์**

1. ผลผลิต

ผลการสำรวจความพึงพอใจของประชาชนที่มีต่อการบริหารงานขององค์การบริหารส่วนตำบล จำนวน 1 เล่ม

2. ผลผลิต

- ประชาชนผู้รับบริการมีความพึงพอใจไม่ต่ำกว่าร้อยละ 80

- การให้บริการสาธารณะมีความโปร่งใส และเกิดประโยชน์สูงสุดแก่ประชาชน

**รายละเอียดโครงการ/กิจกรรม/มาตรการ**

มิติที่ ๒ ภารกิจตามมิติที่ ๒.๒ กิจกรรมลำดับที่ ๘

**1. ชื่อโครงการ/กิจกรรม/มาตรการ**

กิจกรรม “การพัฒนาแผนและกระบวนการจัดหาพัสดุ”

**2. หลักการและเหตุผล/ที่มาของโครงการ**

ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี ซึ่งกำหนดให้มีการบริหารราชการอย่างมีประสิทธิภาพและเกิดความคุ้มค่าในเชิงภารกิจของรัฐ และเกิดประโยชน์สูงสุดกับประชาชนและการปฏิบัติให้เป็นไปตามระเบียบกระทรวงมหาดไทยว่าด้วยการพัสดุ ปี 2535 และแก้ไขเพิ่มเติมและกฎหมายอื่นๆ ที่เกี่ยวข้อง

**3. วัตถุประสงค์**

1. เพื่อปรับปรุงการดำเนินงานด้านจัดซื้อจัดจ้าง

2. เพื่อใช้เป็นข้อมูลในการรายงานผู้บริหาร

3. เพื่อใช้เป็นข้อมูลในการวางแผนจัดซื้อจัดจ้างของหน่วยงาน

4. เพื่อให้ทราบปัญหาและอุปสรรคในการปฏิบัติงาน

5. เพื่อใช้เป็นแนวทางในการปรับปรุงประสิทธิภาพของการจัดหาพัสดุ

6. เพื่อเป็นข้อมูลให้กับประชาชนสามารถตรวจสอบได้

**4. เป้าหมาย/ผลผลิต**

1. หัวหน้าฝ่ายและผู้อำนวยการกองพัสดุและทรัพย์สิน

2. เจ้าหน้าที่ผู้ปฏิบัติงานด้านพัสดุ

**5. พื้นที่ดำเนินการ**

องค์การบริหารส่วนตำบลควนธานี

**6. วิธีดำเนินการ**

1. จัดเก็บข้อมูลในการจัดซื้อจัดจ้าง

2. จำแนกวิธีการจัดซื้อจัดจ้างและคิดเป็นร้อยละของจำนวนโครงการและร้อยละของจำนวนงบประมาณ

3. สรุปผลการจัดซื้อจัดจ้าง

4. สรุปปัญหาอุปสรรคในการปฏิบัติงาน

5. รายงานผลการจัดซื้อจัดจ้างประจำปี

6. รายงานการวิเคราะห์ผลการจัดซื้อจัดจ้างประจำปี

7. เผยแพร่ข้อมูลให้ประชาชนได้รับทราบ

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานพัสดุ กองคลัง องค์การบริหารส่วนตำบลควนธานี

**10. ตัวชี้วัด/ผลลัพธ์**

1. ประชาชนได้รับทราบข้อมูลในการบริหารงานของหน่วยงานด้วยความโปร่งใสมีประสิทธิภาพ

2. ผู้บริหารมีข้อมูลในการวางแผนการบริหารงานให้มีประสิทธิภาพ

3. ผู้ปฏิบัติงานมีข้อมูลในการพัฒนาแผนและกระบวนการจัดซื้อจัดจ้างให้มีประสิทธิภาพและเกิดความคุ้มค่าเป็นประโยชน์กับประชาชน

**2.๓ มาตรการใช้ดุลยพินิจและใช้อำนาจหน้าที่ให้เป็นไปตามหลักการบริหารกิจการบ้านเมืองที่ดี**

**รายละเอียดโครงการ/กิจกรรม/มาตรการ**

มิติที่ ๒ ภารกิจตามมิติที่ ๒.๓ กิจกรรมลำดับที่ ๑

**1. ชื่อโครงการ : โครงการลดขั้นตอนและระยะเวลาการปฏิบัติราชการ**

**2. หลักการและเหตุผล**

ในมาตรา 3/1 แห่งพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 ซึ่งเป็นกฎหมายที่เป็นที่มาของการปฏิรูประบบราชการเพื่อวางกรอบแนวทางการบริหารราชการไว้ว่า “การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การลดภารกิจและยุบเลิกหน่วยงานที่ไม่จำเป็น การกระจายอำนาจตัดสินใจ การอำนวยความสะดวกและตอบสนองความต้องการของประชาชน” และเพื่อให้การดำเนินการดังกล่าวเป็นไปตามกรอบรวมทั้งทิศทางและแนวทางการบริหารราชการดังกล่าว จึงได้มีการประกาศใช้พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 โดยกำหนดให้องค์กรปกครองส่วนท้องถิ่นจัดทำหลักเกณฑ์การบริหารกิจการบ้านเมืองที่ดีตามแนวทางพระราชกฤษฎีกานี้ โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานและการอำนวยความสะดวกในการตอบสนองต่อความต้องการของประชาชน

องค์การบริหารส่วนตำบลควนธานี เป็นองค์กรปกครองส่วนท้องถิ่นรูปแบบหนึ่ง ปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน ดังนั้นงานให้บริการจึงเป็นงานบริการแบบหนึ่งของระบบการบริการสาธารณะ ที่ผู้บริหารและพนักงานทุกท่านจะต้องร่วมกันปรับปรุงและแก้ไขกระบวนการทำงานเพื่อสามารถตอบสนองความต้องการของประชาชนได้มากที่สุด เมื่อประชาชนมารับบริการแล้วเกิดความประทับใจและพึงพอใจ รวมถึงการลดขั้นตอนและระยะเวลาการปฏิบัติราชการ ทำให้เกิดความรวดเร็วในการตอบสนองความต้องการของประชาชน อำนวยความสะดวกเพื่องานบริการที่มีคุณภาพ ทั่วถึงและแก้ไขปัญหาต่างๆ ที่เกิดขึ้นในเขตองค์การบริหารส่วนตำบลควนธานีให้กับประชาชนได้อย่างมีประสิทธิภาพและประสิทธิผล

**3. วัตถุประสงค์**

1. เพื่อให้ประชาชนได้รับการบริการได้อย่างสะดวกรวดเร็วและถูกต้อง

2. เพื่อให้สามารถตรวจสอบความต้องการของประชาชน รับรู้สภาพปัญหาและแก้ไขปัญหาที่เกิดขึ้นได้

3. เพื่อปรับทัศนคติ วิธีคิด วิธีการทำงานของบุคลากรให้คำนึงถึงผลลัพธ์ในด้านการบริการประชาชนผู้มาติดต่อขอรับบริการ

4. เพื่อให้การปฏิบัติราชการมีมาตรฐานการบริการสาธารณะที่ชัดเจน มีความโปร่งใสสามารถวัดผลการดำเนินงานได้

**4. เป้าหมาย/ผลผลิต**

ประชาชนในเขตองค์การบริหารส่วนตำบลควนธานี และผู้ที่มาติดต่อราชการ

**5. พื้นที่ดำเนินการ**

สำนักงานองค์การบริหารส่วนตำบลควนธานี

**6. วิธีดำเนินการ**

1. จัดทำโครงการเพื่อขออนุมัติ

2. จัดให้มีการประชุมคณะทำงานปรับปรุงขั้นตอนและระยะเวลาการปฏิบัติราชการ

3. จัดทำประกาศกระบวนงานบริการปรับลดระยะเวลาการปฏิบัติราชการและประกาศให้ประชาชนทราบโดยทั่วกัน

4. ดำเนินการจัดทำกิจกรรมอำนวยความสะดวกแก่ประชาชน

4.1 ปรับปรุงแผนผังกำหนดผู้รับผิดชอบให้เป็นปัจจุบัน

4.2 ปรับปรุงป้ายแสดงขั้นตอนและระยะเวลาการให้บริการแก่ประชาชน

4.3 จัดทำเอกสาร/แผ่นพับประชาสัมพันธ์เผยแพร่ข้อมูลข่าวสารต่างๆ

4.4 จัดให้มีกล่อง/ตู้รับความคิดเห็นของประชาชน

4.5 จัดทำ/เตรียมแบบฟอร์มคำร้องต่างๆ พร้อมตัวอย่างการกรอกแบบฟอร์มทุกงานบริการ

4.6 จัดทำคำสั่งการให้บริการประชาชนนอกเวลาราชการ โดยจัดให้มีการให้บริการแก่ประชาชนทั้งเวลาทำการ ช่วงพักกลางวันและในวันหยุดราชการ

4.7 การมอบอำนาจการตัดสินใจ การอนุญาต การอนุมัติ การรักษาราชการแทน

5. มีการสำรวจความพึงพอใจของประชาชนต่อการให้บริการ

6. มีการติดตามประเมินผลโครงการลดขั้นตอนและระยะเวลาการให้บริการ เพื่อนำจุดบกพร่องในการจัดทำโครงการมาปรับปรุงแก้ไขวิธีการ ขั้นตอนหรือระยะเวลาในการให้บริการให้ดียิ่งขึ้นอย่างมีประสิทธิภาพและประสิทธิผลต่อไป

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัด กองคลัง กองช่าง องค์การบริหารส่วนตำบลควนธานี

**10. ตัวชี้วัด/ผลลัพธ์**

1. ประชาชนได้รับการบริการได้อย่างสะดวกรวดเร็วและถูกต้อง

2. สามารถตรวจสอบความต้องการของประชาชน รับรู้สภาพปัญหาและแก้ไขปัญหาที่เกิดขึ้นได้

๓. มีทัศนคติ วิธีคิด วิธีการทำงานของบุคลากรคำนึงถึงผลลัพธ์ ในด้านการบริการประชาชนผู้มาติดต่อขอรับบริการ

4. การปฏิบัติราชการมีมาตรฐานการบริการสาธารณะที่ชัดเจน มีความโปร่งใสสามารถวัดผลการดำเนินงานได้

**รายละเอียดโครงการ/กิจกรรม/มาตรการ**

มิติที่ ๒ ภารกิจตามมิติที่ ๒.๓ กิจกรรมลำดับที่ ๒

**1. ชื่อโครงการ : มาตรการ มอบอำนาจของนายกองค์การบริหารส่วนตำบล**

**2. หลักการและเหตุผล**

ตามพระราชบัญญัติ ได้บัญญัติเกี่ยวกับอำนาจหน้าที่ของนายกองค์การบริหารส่วนตำบลไว้หลายเรื่องหลายประการ รวมทั้งมีกฎหมายอื่นอีกหลายฉบับที่บัญญัติอำนาจหน้าที่ของนายกองค์การบริหารส่วนตำบลเอาไว้ การที่นายกองค์การบริหารส่วนตำบลจะดำเนินการในเรื่องต่างๆ เพียงผู้เดียว ก็อาจทำให้เกิดช่องว่างในการประพฤติ มิชอบในขั้นตอนต่างๆ เกิดขึ้นได้ ดังนั้น เพื่อเป็นการแก้ไขปัญหาต่างๆ ที่อาจเกิดขึ้น องค์การบริหารส่วนตำบลจึงได้กำหนดมาตรการให้มีการมอบอำนาจของนายกองค์การบริหารส่วนตำบลให้รองนายกองค์การบริหารส่วนตำบล ปลัดองค์การบริหารส่วนตำบล และรองปลัดองค์การบริหารส่วนตำบล ได้ปฏิบัติราชการแทนนายกองค์การบริหารส่วนตำบล

**3. วัตถุประสงค์**

1. เพื่อให้การใช้ดุลยพินิจต่างๆ ของฝ่ายบริหารเป็นไปโดยรอบคอบ ตามหลักการบริหารกิจการบ้านเมืองที่ดี

2. เพื่อให้เป็นการป้องกันการทุจริตคอร์รัปชันของเจ้าหน้าที่

**4. เป้าหมาย/ผลผลิต**

มีการมอบอำนาจอย่างน้อยจำนวน 5 เรื่อง

**5. พื้นที่ดำเนินการ**

องค์การบริหารส่วนตำบลควนธานี

**6. วิธีดำเนินการ**

1. รวบรวมภารกิจที่อยู่ในอำนาจของนายกองค์การบริหารส่วนตำบลเสนอนายกองค์การบริหารส่วนตำบลพิจารณา

2. ออกคำสั่งมอบหมายหน้าที่ของนายกองค์การบริหารส่วนตำบลให้รองนายกองค์การบริหารส่วนตำบล ปลัดองค์การบริหารส่วนตำบล และรองปลัดองค์การบริหารส่วนตำบล ปฏิบัติราชการแทน

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัด องค์การบริหารส่วนตำบลควนธานี

**10. ตัวชี้วัด/ผลลัพธ์**

ร้อยละ 80 ของเป้าหมายดำเนินการแล้วเสร็จ

**รายละเอียดโครงการ/กิจกรรม/มาตรการ**

มิติที่ ๒ ภารกิจตามมิติที่ ๒.๓ กิจกรรมลำดับที่ ๓

**1. ชื่อโครงการ : มอบอำนาจเจ้าพนักงานท้องถิ่นตามพระราชบัญญัติควบคุมอาคาร พ.ศ. 2522**

**2. หลักการและเหตุผล**

ตามพระราชบัญญัติควบคุมอาคาร พ.ศ. 2522 ได้บัญญัติกำหนดอำนาจหน้าที่ของนายกองค์การบริหาร- ส่วนตำบลในฐานะเจ้าพนักงานท้องถิ่นไว้หลายประการ ทั้งการอนุญาตก่อสร้างอาคาร รื้อถอนอาคาร ต่อเติมดัดแปลงอาคาร เป็นต้น ซึ่งล้วนแต่เกี่ยวข้องกับสิทธิ หน้าที่ และเสรีภาพของประชาชน การที่จะใช้อำนาจอยู่กับนายกองค์การ-บริหารส่วนตำบลก็อาจเป็นผลให้การบริการประชาชนเกิดความล่าช้า และอาจเป็นช่องว่างที่ทำให้เกิดการทุจริตขึ้นมาได้ ดังนั้น จึงได้กำหนดมาตรฐานการมอบอำนาจ เจ้าพนักงานท้องถิ่นตามพระราชบัญญัติควบคุมอาคาร พ.ศ. 2522

**3. วัตถุประสงค์**

1. เพื่อให้การใช้ดุลยพินิจของเจ้าพนักงานท้องถิ่นตามพระราชบัญญัติควบคุมอาคาร พ.ศ. 2522 เป็นไปอย่างรอบคอบ

2. เพื่อป้องกันการทุจริตคอร์รัปชันของเจ้าหน้าที่

**4. เป้าหมาย/ผลผลิต**

คำสั่งนายกองค์การบริหารส่วนตำบลมอบอำนาจเจ้าพนักงานท้องถิ่น ตามพระราชบัญญัติควบคุมอาคาร พ.ศ. 2522 ให้กับรองนายกองค์การบริหารส่วนตำบล

**5. พื้นที่ดำเนินการ**

องค์การบริหารส่วนตำบลควนธานี

**6. วิธีดำเนินการ**

เสนอคำสั่งองค์การบริหารส่วนตำบลมอบอำนาจเจ้าพนักงานท้องถิ่นให้รองนายกองค์การบริหารส่วนตำบลเป็นผู้ปฏิบัติราชการแทนนายกองค์การบริหารส่วนตำบลในการใช้อำนาจเจ้าพนักงานท้องถิ่นตามพระราชบัญญัติควบคุมอาคาร พ.ศ. 2522

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองช่าง องค์การบริหารส่วนตำบลควนธานี

**10. ตัวชี้วัด/ผลลัพธ์**

มีการออกคำสั่งมอบอำนาจนายกองค์การบริหารส่วนตำบลในฐานะเจ้าพนักงานท้องถิ่น ตามพระราชบัญญัติควบคุมอาคาร พ.ศ. 2522

**๒.๔ การเชิดชูเกียรติแก่หน่วยงาน/บุคคลในการดำเนินกิจการ การประพฤติปฏิบัติตนให้เป็นที่ประจักษ์**

**รายละเอียดโครงการ/กิจกรรม/มาตรการ**

มิติที่ ๒ ภารกิจตามมิติที่ ๒.๔ กิจกรรมลำดับที่ ๑

**1. ชื่อโครงการ : โครงการยกย่องเชิดชูเกียรติหน่วยงาน/บุคคลที่ประพฤติปฏิบัติตนให้เป็นที่ประจักษ์**

**2. หลักการและเหตุผล**

สังคมในปัจจุบันอยู่ด้วยความเร่งรีบ แก่งแย่งแข่งขัน เพื่อความอยู่รอดในเชิงเศรษฐกิจแบบทุนนิยม ทำให้การมีคุณธรรม จริยธรรมของผู้คนเกิดความเสื่อมถอย เกิดปัญหามากมายในปัจจุบัน ไม่ว่าจะเป็นเรื่องการทุจริตทุกระดับทุกภาคส่วนรวมถึงปัญหาการก่ออาชญากรรมและอื่นๆ

เพื่อเป็นการส่งเสริมให้คนดีมีที่ยืนในสังคม สร้างแบบอย่างที่ดีแก่คนรุ่นหลังองค์การบริหารส่วนตำบล ควนธานี จึงจัดให้มีการยกย่อง เชิดชูเผยแพร่ ประชาสัมพันธ์และมอบรางวัลหรือประกาศเกียรติคุณแก่ผู้กระทำความดีเพื่อส่งเสริมสร้างขวัญและกำลังใจแก่คนดีเหล่านั้นให้ร่วมกันสร้างสรรค์สังคมที่มีคุณธรรม จริยธรรม ตลอดจนเป็นแบบอย่าง เพื่อปลุกกระแสการสร้างสังคมแห่งความดีอย่างเป็นรูปธรรม เนื่องจากความดีและคุณธรรม เป็นรากฐานอันสำคัญในการพัฒนาสังคม สู่ความอยู่เย็นเป็นสุข

**3. วัตถุประสงค์**

1. เพื่อยกย่องเชิดชูเกียรติแก่หน่วยงาน/บุคคลที่มีความซื่อสัตย์ สุจริต มีคุณธรรม จริยธรรม

2. เพื่อยกย่องเชิดชูเกียรติแก่หน่วยงาน/บุคคลที่ให้ความช่วยเหลือกิจการสาธารณะของท้องถิ่น

3. เพื่อยกย่องเชิดชูเกียรติแก่หน่วยงาน/บุคคลที่ดำรงตนตามหลักเศรษฐกิจพอเพียง

4. เพื่อสร้างขวัญ กำลังใจ ตลอดจนปลุกจิตสำนึกและกระตุ้นให้ทุกภาคส่วนได้มีแบบอย่างที่ดีอันเป็นกุศโลบายหนึ่งในการปลูกจิตสำนึกให้สังคมตระหนักถึงคุณค่าแห่งความดีมากยิ่งขึ้น

**4. เป้าหมาย/ผลผลิต**

มีการยกย่องเชิดชูเกียรติแก่หน่วยงาน/บุคคลที่ประพฤติปฏิบัติตนเป็นแบบอย่างที่ดี

**5. พื้นที่ดำเนินการ**

พื้นที่องค์การบริหารส่วนตำบลควนธานี

**6. วิธีดำเนินการ**

จัดให้มีการเผยแพร่ ประชาสัมพันธ์ยกย่องเชิดชูเกียรติหน่วยงาน/บุคคล ที่ประพฤติปฏิบัติตนให้เป็นที่ประจักษ์ผ่านทางสื่อช่องทางต่างๆ ได้แก่ วารสารองค์การบริหารส่วนตำบลหนองโน เว็บไซต์องค์การบริหารส่วนตำบลควนธานี สื่อสังคม (Social Media) เป็นต้น

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัด องค์การบริหารส่วนตำบลควนธานี

**10. ตัวชี้วัด/ผลลัพธ์**

จำนวนหน่วยงาน/บุคคลที่ได้รับการยกย่องเชิดชูเกียรติ

**๒.๕ มาตรการจัดการในกรณีได้ทราบหรือรับแจ้งหรือตรวจสอบพบการทุจริต**

**รายละเอียดโครงการ/กิจกรรม/มาตรการ**

มิติที่ ๒ ภารกิจตามมิติที่ ๒.๕ กิจกรรมลำดับที่ ๑

**1. ชื่อโครงการ : มาตรการ “จัดทำข้อตกลงการปฏิบัติราชการ”**

**2. หลักการและเหตุผล**

จากการประเมินคุณธรรมและความโปร่งใสในการดำเนินงานของหน่วยงานภาครัฐได้กำหนดดัชนีในการประเมินที่คำนึงถึงหลักธรรมาภิบาล จรรยาบรรณสากล และวัฒนธรรมของประเทศไทยเป็นหลักรวมถึงข้อเท็จจริงของการทุจริตที่เกิดขึ้นภายในหน่วยงานของภาครัฐ สาเหตุส่วนมากเกิดจากการดำเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่างๆ ที่เอื้อให้เกิดการทุจริต ดังนั้น วิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กร ของผู้บริหารและเจ้าหน้าที่ถึงแม้จะเป็นสิ่งที่ยากต่อการดำเนินงานก็ตาม แต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กรที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากากรทุจริตและปฏิเสธการทุจริตในทุกรูปแบบ

ดังนั้น องค์การบริหารส่วนตำบลควนธานี จึงได้จัดทำมาตรการ “จัดทำข้อตกลงการปฏิบัติราชการ” ที่กำหนดดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดีขึ้น เพื่อเป็นการพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น

**3. วัตถุประสงค์**

1. เพื่อให้บุคลากรปฏิบัติราชการด้วยความซื่อสัตย์ สุจริต มีคุณธรรม ตามแนวทางการบริหารกิจการบ้านเมืองที่ดี

2. เพื่อให้ทุกส่วนราชการนำไปยึดถือและปฏิบัติ

3. เพื่อเสริมสร้างวัฒนธรรมองค์กรที่มีความโปร่งใส มีคุณธรรม

**4. เป้าหมาย/ผลผลิต**

บุคลากรในองค์กรปฏิบัติตามเกณฑ์ตัวชี้วัดข้อตกลงการปฏิบัติราชการ

**5. พื้นที่ดำเนินการ**

องค์การบริหารส่วนตำบลควนธานี

**6. วิธีดำเนินการ**

1. จัดทำข้อตกลงในการปฏิบัติราชการของทุกส่วนราชการระหว่างส่วนราชการกับผู้บริหารท้องถิ่นที่มีดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี

2. รวบรวมรายงานข้อตกลงการปฏิบัติราชการของทุกส่วนราชการเสนอผู้บริหารทราบ

3. ประชาสัมพันธ์พร้อมแจ้งให้ทุกส่วนราชการถือปฏิบัติ

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัด กองคลัง กองช่าง องค์การบริหารส่วนตำบลควนธานี

**10. ตัวชี้วัด/ผลลัพธ์**

มีการจัดทำข้อตกลงการปฏิบัติราชการ

**รายละเอียดโครงการ/กิจกรรม/มาตรการ**

มิติที่ ๒ ภารกิจตามมิติที่ ๒.๕ กิจกรรมลำดับที่ ๒

**1. ชื่อโครงการ : กิจกรรม “การจัดทำข้อตกลงการปฏิบัติราชการขององค์การบริหารส่วนตำบลควนธานี”**

**2. หลักการและเหตุผล**

ตามพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 มาตรา 3/1 บัญญัติว่าการปฏิบัติหน้าที่ของส่วนราชการต้องใช้วิธีการบริหารกิจการบ้านเมืองที่ดี โดยเฉพาะอย่างยิ่งให้คำนึงถึงความรับผิดชอบของผู้ปฏิบัติงานการมีส่วนร่วมของประชาชนการเปิดเผยข้อมูล การติดตาม ตรวจสอบ และการประเมินผลการปฏิบัติงาน ทั้งนี้ ตามความเหมาะสมของแต่ละภารกิจ ประกอบกับ พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 12 กำหนดไว้ว่า เพื่อประโยชน์ในการปฏิบัติราชการให้เกิดผลสัมฤทธิ์ ก.พ.ร. อาจเสนอต่อคณะรัฐมนตรีเพื่อกำหนดมาตรการกำกับการปฏิบัติราชการ โดยวิธีการจัดทำความตกลงเป็น ลายลักษณ์อักษร หรือโดยวิธีการอื่นใด เพื่อแสดงความรับผิดชอบในการปฏิบัติราชการ รวมทั้งมาตรา 45 กำหนดให้ส่วนราชการ จัดให้มีคณะผู้ประเมินอิสระดำเนินการประเมินผลการปฏิบัติราชการของส่วนราชการเกี่ยวกับผลสัมฤทธิ์ของภารกิจ คุณภาพการให้บริการ ความพึงพอใจของประชาชนผู้รับบริการ ความคุ้มค่าในภารกิจ ทั้งนี้ตามหลักเกณฑ์ วิธีการ และระยะเวลาที่กำหนด

องค์การบริหารส่วนตำบลควนธานี จึงได้จัดให้มีการจัดทำข้อตกลงและติดตามผลการปฏิบัติราชการ โดยมีการลงนามในข้อตกลงการปฏิบัติราชการระหว่างนายกองค์การบริหารส่วนตำบลควนธานี กับปลัดองค์การบริหารส่วนตำบล และหัวหน้าสำนักปลัด/ผู้อำนวยการกอง และให้มีการลงนามจัดทำข้อตกลงทุกปี เพื่อประเมินผลการปฏิบัติราชการตามคำรับรองการปฏิบัติราชการขององค์การบริหารส่วนตำบลควนธานี

**3. วัตถุประสงค์**

1. เพื่อให้การปฏิบัติราชการตามข้อตกลงการปฏิบัติราชการของหน่วยงานระดับสำนัก/กอง เป็นไปอย่าง มีประสิทธิภาพ ประสิทธิผล และบรรลุผลสัมฤทธิ์ตามที่กำหนด

2. เพื่อให้หน่วยงานระดับสำนัก/กอง/ มีความเข้าใจเกี่ยวกับขั้นตอน วิธีการ และรายละเอียดการประเมินผลการปฏิบัติราชการตามกรอบและแนวทางการประเมินผลการปฏิบัติราชการ

3. เพื่อใช้เป็นแนวทางในการประเมินผลการปฏิบัติราชการระดับสำนัก/กอง ตามข้อตกลงการปฏิบัติราชการ

4. เพื่อให้หน่วยงานระดับสำนัก/กอง สามารถจัดเตรียมเอกสาร และหลักฐานของตัวชี้วัดผลการปฏิบัติราชการตามคำรับรองการปฏิบัติราชการ เพื่อเป็นข้อมูลประกอบการประเมินผลการปฏิบัติราชการ

**4. การประเมินผลการปฏิบัติราชการตามข้อตกลงการปฏิบัติราชการของหน่วยงานระดับสำนัก/กอง**

องค์การบริหารส่วนตำบลควนธานี ได้ทำข้อตกลงผลงานกับผู้ใต้บังคับบัญชาเป็นลายลักษณ์อักษรอย่างชัดเจน โดยจัดทำข้อตกลงการปฏิบัติราชการ ในระดับสำนัก/กอง เพื่อให้การดำเนินงานตามข้อตกลงการปฏิบัติราชการดังกล่าวบรรลุเป้าหมายอย่างมีประสิทธิภาพ ประสิทธิผล และบรรลุผลสัมฤทธิ์ตามที่กำหนด และรับสิ่งจูงใจตามระดับผลงาน โดยได้มีการลงนามบันทึกข้อตกลงการปฏิบัติราชการระหว่างนายกองค์การบริหารส่วนตำบลกับ ปลัดองค์การบริหารส่วนตำบล และปลัดองค์การบริหารส่วนตำบลกับหัวหน้าหน่วยงานในสังกัด พร้อมคณะทำงานได้ร่วมกันพิจารณาและเลือกตัวชี้วัดในประเด็นการประเมินผลการปฏิบัติราชการแต่ละมิติ ดังนี้

1. การบริหารราชการเพื่อให้เกิดประโยชน์สุขของประชาชน
2. การบริหารราชการเพื่อให้เกิดผลสัมฤทธิ์ต่อภารกิจ
3. การบริหารราชการอย่างมีประสิทธิภาพและเกิดความคุ้มค่าในเชิงภารกิจ
4. การลดขั้นตอนการปฏิบัติงาน
5. การอำนวยความสะดวกและการตอบสนองความต้องการของประชาชน
6. การพัฒนาความรู้และการประเมินผลการปฏิบัติราชการ

**5. การติดตามและประเมินผลการปฏิบัติราชการ**

วิธีติดตามและประเมินผลการปฏิบัติราชการ

1. ชี้แจงสำนัก/กองต่างๆ และผู้ปฏิบัติงานทราบ และทำความเข้าใจเกี่ยวกับตัวชี้วัด และกรอบการประเมินผลการปฏิบัติราชการตามพระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 และหนังสือกระทรวงมหาดไทยที่ มท 0892.4/ว 435 ลงวันที่ 11 กุมภาพันธ์ 2548

2. ติดตามผลการปฏิบัติงานตามตัวชี้วัดให้มีผลการปฏิบัติราชการอย่างเหมาะสม เช่น

- ศึกษาข้อมูล และเอกสารหลักฐานต่างๆ เช่น รายงานผลการปฏิบัติราชการตามคำรับรอง การปฏิบัติราชการรอบ 6 เดือน 9 เดือน และ 12 เดือน และเอกสารที่เกี่ยวข้องกับการดำเนินการตามตัวชี้วัด เป็นต้น

- ติดตามผลการดำเนินงานตามตัวชี้วัด โดยการประสานงานกับผู้กำกับดูแลตัวชี้วัด และผู้จัดเก็บข้อมูล เพื่อให้การดำเนินการเป็นไปตามเป้าหมายที่กำหนด และการมีส่วนร่วมของผู้บริหารของหน่วยงานในการกำกับดูแลและติดตามผลการดำเนินงานดังกล่าว

3. รับฟังความคิดเห็นของหน่วยงานที่รับผิดชอบตัวชี้วัด เพื่อให้การดำเนินงานบรรลุตามเป้าหมายหรือตัวชี้วัดที่กำหนด

4. วัดผลลัพธ์ที่ได้จากการปฏิบัติงานเปรียบเทียบกับค่าเป้าหมาย และเกณฑ์การให้คะแนน

5. ประสานงานกับหน่วยงานที่รับผิดชอบตัวชี้วัดผลการปฏิบัติราชการ กรณีที่การประเมินผลการปฏิบัติราชการในเบื้องต้นไม่เป็นไปตามเป้าหมายที่กำหนด เพื่อหาแนวทางแก้ไขให้การปฏิบัติงานบรรลุผลสัมฤทธิ์ตามเป้าหมายที่กำหนดไว้

**6. การคำนวณผลการประเมินการปฏิบัติราชการ**

|  |  |
| --- | --- |
| **ผลการประเมิน** | **ระดับคะแนนที่ได้รับ** |
| มีผลการปฏิบัติราชการอยู่ในระดับดีเลิศ/ดีเยี่ยม | 5 |
| มีผลการปฏิบัติราชการอยู่ในระดับดีมาก | 4 |
| มีผลการปฏิบัติราชการอยู่ในระดับดี | 3 |
| มีผลการปฏิบัติราชการอยู่ในระดับพอใช้ | 2 |
| มีผลการปฏิบัติราชการอยู่ในระดับปรับปรุง | 1 |

**รายละเอียดโครงการ/กิจกรรม/มาตรการ**

มิติที่ ๒ ภารกิจตามมิติที่ ๒.๕ กิจกรรมลำดับที่ ๓

**1. ชื่อโครงการ : มาตรการ “ให้ความร่วมมือกับหน่วยงานตรวจสอบทั้งภาครัฐและองค์กรอิสระ”**

**2. หลักการและเหตุผล**

**กลไกการกำกับดูแลองค์กรปกครองส่วนท้องถิ่นตามกฎหมาย** องค์กรปกครองส่วนท้องถิ่นแต่ละประเภทได้ให้อำนาจข้าราชการในหน่วยงานกระทรวงมหาดไทย ทั้งผู้ว่าราชการจังหวัดและนายอำเภอกำกับดูแลให้องค์กรปกครองส่วนท้องถิ่นดำเนินกิจการเป็นไปตามกฎหมายอย่างเคร่งครัดและมีประสิทธิภาพตามอำนาจหน้าที่ที่กำหนดไว้ในกฎหมาย

**กลไกองค์กรอิสระเพื่อตรวจสอบการใช้อำนาจขององค์กรปกครองส่วนท้องถิ่น** ซึ่งในแง่ของการทุจริต จะเกี่ยวข้องกับการใช้จ่ายเงินไปโดยชอบด้วยกฎหมายระเบียบข้อบังคับหรือไม่ หรือตรวจสอบเพื่อให้นักการเมืองท้องถิ่นและองค์กรปกครองส่วนท้องถิ่นดำเนินกิจการต่างๆ อย่างโปร่งใสและสุจริต ซึ่งหน่วยงานทั้งสำนักงานคณะกรรมการตรวจเงินแผ่นดิน (สตง.) และคณะกรรมการป้องกันและปราบปรามการทุจริตแห่งชาติ (ป.ป.ช.) เป็นองค์กรที่มีหน้าที่สำคัญ

ดังนั้น องค์การบริหารส่วนตำบลควนธานี จึงได้มาตรการ “ให้ความร่วมมือกับหน่วยงานตรวจสอบ” ขึ้น เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์กรปกครองส่วนท้องถิ่นให้มีประสิทธิภาพ

**3. วัตถุประสงค์**

เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์กรปกครองส่วนท้องถิ่นให้มีประสิทธิภาพ

**4. เป้าหมาย/ผลผลิต**

การตรวจสอบ ควบคุม ดูแลการปฏิบัติราชการขององค์การบริหารส่วนตำบลควนธานี จากหน่วยงานภาครัฐและองค์กรอิสระเป็นอย่างมีประสิทธิภาพ

**5. พื้นที่ดำเนินการ**

องค์การบริหารส่วนตำบลควนธานี

**6. วิธีดำเนินการ**

ให้ความร่วมมือกับหน่วยงานตรวจสอบทั้งจากผู้กำกับดูแลและองค์กรอิสระ อาทิ

- การรับการตรวจจากสำนักงานตรวจเงินแผ่นดิน

- การรับการตรวจจากคณะทำงานตรวจประเมินมาตรฐานการปฏิบัติราชการประจำปี

- การรับการตรวจจากสำนักงาน ป.ป.ท. ตามโครงการ ITA

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัด กองคลัง กองช่าง องค์การบริหารส่วนตำบลควนธานี

**10. ตัวชี้วัด/ผลลัพธ์**

องค์การบริหารส่วนตำบลควนธานี ให้ความร่วมมือในการตรวจสอบ ควบคุม ดูแลการปฏิบัติราชการขององค์การบริหารส่วนตำบลควนธานี จากหน่วยงานภาครัฐ และองค์กรอิสระ

**รายละเอียดโครงการ/กิจกรรม/มาตรการ**

มิติที่ ๒ ภารกิจตามมิติที่ ๒.๕ กิจกรรมลำดับที่ ๔

**1. ชื่อโครงการ : มาตรการ “แต่งตั้งผู้รับผิดชอบเกี่ยวกับเรื่องร้องเรียน”**

**2. หลักการและเหตุผล**

ด้วยองค์การบริหารส่วนตำบลควนธานี มีนโยบายใช้หลักธรรมาภิบาลส่งเสริมให้ภาคประชาชนเข้ามามีส่วนร่วมโดยเปิดโอกาสให้ประชาชนสามารถเสนอเรื่องร้องเรียน แจ้งเบาะแส เสนอข้อคิดเห็น ซึ่งสามารถยื่นคำร้องเรียนผ่านช่องทางต่างๆ ได้แก่ ระบบอินเตอร์เน็ต ทางโทรศัพท์ หรือแจ้งเบาะแสด้วยตนเอง

ฉะนั้น เพื่อให้การดำเนินการรับเรื่องร้องเรียนเป็นไปด้วยความเรียบร้อยสามารถแก้ไขความเดือดร้อนของประชาชนได้อย่างมีประสิทธิภาพ จึงได้แต่งตั้งคณะทำงานรับผิดชอบการรับเรื่องร้องเรียนประจำองค์การบริหารส่วนตำบลควนธานี รวมถึงจัดทำคู่มือดำเนินการเรื่องร้องเรียนขององค์การบริหารส่วนตำบลควนธานีขึ้น เพื่อดำเนินการมาตรการจัดการในกรณีได้รับทราบหรือรับแจ้งเรื่องร้องเรียนต่างๆ เจ้าหน้าที่รับผิดชอบได้ถือปฏิบัติให้เป็นแนวทางเดียวกัน

**3. วัตถุประสงค์**

1. เพื่อจัดให้มีเจ้าหน้าที่ผู้รับผิดชอบดำเนินการรับแจ้งเรื่องร้องเรียนต่างๆ

2. เพื่อจัดให้มีมาตรการจัดการในกรณีได้รับทราบหรือรับแจ้งหรือตรวจสอบพบการทุจริตเป็นไปตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์เกี่ยวข้องอย่างถูกต้อง

**4. เป้าหมาย/ผลผลิต**

มีการมอบหมายแต่งตั้งเจ้าหน้าที่รับผิดชอบดำเนินการเกี่ยวกับเรื่องร้องเรียน

**5. พื้นที่ดำเนินการ**

องค์การบริหารส่วนตำบลควนธานี

**6. วิธีดำเนินการ**

1. กำหนดผู้รับผิดชอบเรื่องร้องเรียน

2. จัดทำคู่มือดำเนินการเรื่องร้องเรียนขององค์การบริหารส่วนตำบลควนธานี

3. เผยแพร่แจ้งเวียนให้ความรู้แก่เจ้าหน้าที่ผู้รับผิดชอบเรื่องร้องเรียนเพื่อใช้เป็นมาตรฐานในการปฏิบัติงานและดำเนินการแก้ไขปัญหาเรื่องร้องเรียนที่ได้รับจากช่องทางการร้องเรียนต่างๆ ให้เป็นไปในทิศทางเดียวกัน โดยโปร่งใสและเป็นธรรม

4. เผยแพร่กระบวนการและขั้นตอนในการดำเนินงานเกี่ยวกับเรื่องร้องเรียนขององค์การบริหารส่วนตำบลควนธานีให้ผู้รับบริการ ผู้มีส่วนได้เสีย คู่สัญญา ประชาชนทั่วไป หน่วยงานภายนอกตลอดจนบุคลากรภายในหน่วยงาน สามารถเข้าใจและใช้ประโยชน์จากกระบวนการและขั้นตอนดังกล่าวได้ตรงกับความต้องการ

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัด องค์การบริหารส่วนตำบลควนธานี

**10. ตัวชี้วัด/ผลลัพธ์** เจ้าหน้าที่รับผิดชอบดำเนินการเกี่ยวกับเรื่องร้องเรียนดำเนินการจัดการเรื่องร้องเรียนขององค์การบริหารส่วนตำบลควนธานี ตามคู่มือดำเนินการเรื่องร้องเรียนขององค์การบริหารส่วนตำบลควนธานี โดยปฏิบัติตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์ที่เกี่ยวข้องอย่างถูกต้อง

**รายละเอียดโครงการ/กิจกรรม/มาตรการ**

มิติที่ ๒ ภารกิจตามมิติที่ ๒.๕ กิจกรรมลำดับที่ ๕

**1. ชื่อโครงการ : มาตรการ “ดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ขององค์การบริหารส่วนตำบลควนธานีว่าทุจริตและปฏิบัติราชการตามอำนาจหน้าที่โดยมิชอบ”**

**2. หลักการและเหตุผล**

สืบเนื่องจากคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบเฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล เพื่อให้การขับเคลื่อนนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ ในการนี้องค์การบริหารส่วนตำบลควนธานี จึงได้จัดทำมาตรการการดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ขององค์การบริหารส่วนตำบลควนธานีว่าปฏิบัติราชการตามอำนาจหน้าที่โดยมิชอบขึ้น ทั้งนี้ เพื่อให้ประชาชนหรือผู้มีส่วนได้เสียได้ทราบช่องทางการร้องเรียนแนวทางการพิจารณารับเรื่องร้องเรียน และการตอบสนองต่อข้อร้องเรียนในเรื่องการทุจริตหรือประพฤติมิชอบของข้าราชการ และเป็นการสร้างเครือข่ายภาคประชาชนในการช่วยสอดส่องและเฝ้าระวังมิให้เจ้าหน้าที่กระทำการทุจริตหรือประพฤติมิชอบนอกเหนืออำนาจที่ตนมีได้อีกทางหนึ่งด้วย

**3. วัตถุประสงค์**

1. เพื่อสร้างจิตสำนึกให้แก่พนักงานส่วนตำบล ลูกจ้างประจำ และพนักงานจ้าง องค์การบริหารส่วนตำบลควนธานี ยึดมั่นในคุณธรรมจริยธรรมที่ดีและตระหนักถึงความสำคัญของภัยของการทุจริตและประพฤติมิชอบ

2. เพื่อให้การตรวจสอบเรื่องร้องเรียนเกี่ยวกับการทุจริตและประพฤติมิชอบ เป็นไปอย่างรวดเร็ว โปร่งใส เป็นธรรม

**4. เป้าหมาย**

พนักงานส่วนตำบล ลูกจ้างประจำ และพนักงานจ้าง ขององค์การบริหารส่วนตำบลควนธานี

**5. พื้นที่ดำเนินการ**

องค์การบริหารส่วนตำบลควนธานี

**6. วิธีดำเนินการ**

1. ดำเนินการกำหนดหลักเกณฑ์และแนวทางในการพิจารณาเรื่องร้องเรียนว่ามีมูลและเข้าองค์ประกอบความผิดการทุจริตและประพฤติมิชอบหรือไม่

2. แต่งตั้งคณะกรรมการสอบข้อเท็จจริง กรณีมีเจ้าหน้าที่ทุจริตและปฏิบัติราชการตามอำนาจหน้าที่โดยมิชอบ

3. กำหนดช่องทางการร้องเรียน แจ้งเบาะแสข้อมูลเกี่ยวกับการทุจริตและประพฤติมิชอบและพัฒนาช่องทางการร้องเรียนให้ง่าย สะดวกและวิธีการคุ้มครองผู้ให้ข้อมูล เพื่อเป็นหลักประกันและสร้างความมั่นใจแก่ผู้ให้ข้อมูล ในการให้ข้อมูลที่เป็นประโยชน์แก่หน่วยงาน

4. แจ้งผลการพิจารณาให้ผู้ร้องเรียนทราบผลและความคืบหน้าของการดำเนินการ ภายใน ๑5 วัน

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักงานปลัด องค์การบริหารส่วนตำบลควนธานี

**10. ตัวชี้วัด/ผลลัพธ์**

**ตัวชี้วัด**

ร้อยละของเรื่องร้องเรียนของเจ้าหน้าที่ที่มีการทุจริตและประพฤติมิชอบ

**ผลลัพธ์**

ภาคประชาชนมีบทบาทในการเฝ้าระวัง และติดตาม ตรวจสอบการทำงานของเจ้าหน้าที่

**มิติที่ ๓ การส่งเสริมบทบาทและการมีส่วนร่วมของภาคประชาชน**

**๓.๑ จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชน**

**รายละเอียดโครงการ/กิจกรรม/มาตรการ**

มิติที่ ๓ ภารกิจตามมิติที่ ๓.๑ กิจกรรมลำดับที่ ๑

**1. ชื่อโครงการ : มาตรการ “ปรับปรุงศูนย์ข้อมูลข่าวสารขององค์การบริหารส่วนตำบลควนธานีให้มีประสิทธิภาพมากยิ่งขึ้น”**

**2. หลักการและเหตุผล**

ตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 บัญญัติให้หน่วยงานของรัฐต้องจัดให้มีข้อมูลข่าวสารของราชการอย่างน้อยตามที่กฎหมายกำหนดไว้ให้ประชาชนเข้าตรวจดูได้ ณ ที่ทำการของหน่วยงานของรัฐ โดยเรียกสถานที่ที่จัดเก็บรวบรวมข้อมูลข่าวสารและให้บริการว่า “ศูนย์ข้อมูลข่าวสาร” โดยมีเจตนารมณ์ให้ประชาชนมีโอกาสอย่างกว้างขวางในการได้รับข่าวสารเกี่ยวกับการดำเนินการต่างๆ ของรัฐ

ดังนั้น เพื่อให้การดำเนินการดังกล่าวเป็นไปตามที่กฎหมายกำหนด องค์การบริหารส่วนตำบลควนธานีจึงได้ให้มีสถานที่สำหรับประชาชนเข้าตรวจดูข้อมูลข่าวสารซึ่งได้รวบรวมไว้ โดยจัดเป็นศูนย์ข้อมูลข่าวสารองค์การบริหารส่วนตำบลควนธานี โดยมีสำนักปลัดองค์การบริหารส่วนตำบลควนธานี เป็นผู้รับผิดชอบข้อมูลข่าวสารต่างๆ ที่ประชาชนสามารถเข้าตรวจดูได้ เพื่อประชาชนจะได้สามารถรับรู้สิทธิและหน้าที่ของตนอย่างเต็มที่ในการแสดงความคิดเห็นและใช้สิทธิทางการเมืองได้โดยถูกต้องตรงกับความ เป็นจริง ในการรักษาประโยชน์ของตนต่อไป

**3. วัตถุประสงค์**

1. เพื่อเผยแพร่ข้อมูลข่าวสารอันเป็นประโยชน์แก่ประชาชนอย่างครบถ้วน ถูกต้องและไม่บิดเบือนข้อเท็จจริง

2. เพื่อเพิ่มช่องทางให้ประชาชนได้มีส่วนร่วมในการตรวจสอบการปฏิบัติงานขององค์การบริหารส่วนตำบลควนธานี

**4. เป้าหมาย/ผลผลิต**

ศูนย์ข้อมูลข่าวสารองค์การบริหารส่วนตำบลควนธานี จำนวน 1 แห่ง

**5. พื้นที่ดำเนินการ**

ณ ศูนย์ข้อมูลข่าวสารขององค์การบริหารส่วนตำบลควนธานี

**6. วิธีดำเนินการ**

1. มีการจัดตั้งศูนย์ข้อมูลข่าวสารและจัดสถานที่ให้ประชาชนเข้าตรวจดูข้อมูล

2. มีการแต่งตั้งเจ้าหน้าที่ผู้รับผิดชอบเป็นปัจจุบัน

3. มีการจัดวางเอกสารข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงานเป็นไปตามหลักเกณฑ์ วิธีการที่กฎหมาย ระเบียบ กฎข้อบังคับที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้ ข้อมูลครบตามรายการที่กำหนด

4. มีการให้ความรู้แก่บุคลากรขององค์กรปกครองส่วนท้องถิ่น เกี่ยวกับการปฏิบัติตาม พ.ร.บ. ข้อมูลข่าวสารของราชการ พ.ศ. 2540

5. มีการให้ความรู้แก่ประชาชนเกี่ยวกับ พ.ร.บ. ข้อมูลข่าวสารของราชการ พ.ศ. 2540

6. มีบริการอินเตอร์เน็ตสำหรับให้บริการประชาชนทั่วไป

7. มีการจัดเก็บสถิติผู้มารับบริการและสรุปผลเสนอผู้บริหาร

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัด องค์การบริหารส่วนตำบลควนธานี

**10. ตัวชี้วัด/ผลลัพธ์**

จำนวนศูนย์ข้อมูลข่าวสารขององค์การบริหารส่วนตำบลควนธานี

**รายละเอียดโครงการ/กิจกรรม/มาตรการ**

มิติที่ ๓ ภารกิจตามมิติที่ ๓.๑ กิจกรรมลำดับที่ ๒

**1. ชื่อโครงการ : มาตรการ “จัดให้มีช่องทางที่ประชาชนเข้าถึงข้อมูลข่าวสารขององค์การบริหารส่วนตำบล ควนธานี”**

**2. หลักการและเหตุผล/ที่มาของมาตรการ**

ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่นๆ

ดังนั้น องค์การบริหารส่วนตำบลควนธานี จึงได้ตระหนักและเห็นความสำคัญของการเผยแพร่ข้อมูลที่สำคัญๆ ของหน่วยงานผ่านทางช่องทางที่หลากหลาย เพื่อให้การเผยแพร่ข้อมูลข่าวสารครอบคลุมทุกกลุ่มเป้าหมาย ได้แก่ หน่วยประชาสัมพันธ์ ณ ที่ทำการของหน่วยงาน เว็บไซต์ของหน่วยงานหรือสื่อสังคม (Social Media) หมายเลขโทรศัพท์เฉพาะ การเผยแพร่ข้อมูลทางสื่อสิ่งพิมพ์ต่างๆ โทรทัศน์ วิทยุ สื่ออิเล็กทรอนิกส์อื่นๆ ทั้งนี้ เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักขององค์การบริหารส่วนตำบลควนธานี ได้ง่ายและสะดวกมากขึ้น

**3. วัตถุประสงค์**

1. เพื่อให้มีช่องทางการเผยแพร่ข้อมูลข่าวสารของหน่วยงานที่หลากหลาย

2. เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

3. เพื่อให้มีช่องทางในการรับเรื่องร้องเรียนที่เข้าถึงประชาชนได้ง่าย

**4. เป้าหมาย/ผลผลิต**

ช่องทางในการเผยแพร่ข้อมูลข่าวสารของหน่วยงาน จำนวนไม่น้อยกว่า ๕ ช่องทาง

**5. พื้นที่ดำเนินการ**

พื้นที่ทั้งในและนอกเขตองค์การบริหารส่วนตำบลควนธานี

**6. วิธีดำเนินการ**

จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชน ได้แก่

* บอร์ดประชาสัมพันธ์ ณ ที่ทำการองค์การบริหารส่วนตำบลควนธานี /ชุมชน /หมู่บ้าน
* ประกาศเสียงตามสาย/วิทยุชุมชน/หอกระจายข่าว/รถกระจายเสียง/หน่วยประชาสัมพันธ์เคลื่อนที่
* จัดส่งเอกสารเผยแพร่รายงานประจำปี
* หนังสือพิมพ์หรือวิทยุท้องถิ่น
* ประกาศผ่านเว็บไซต์/เว็บบอร์ด/เฟ๊ซบุค ที่มีข้อมูลผลการดำเนินงานขององค์กรปกครองส่วนท้องถิ่น
* รายการทาง Youtube ออนไลน์

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักงานปลัด องค์การบริหารส่วนตำบลควนธานี

**10.ตัวชี้วัด/ผลลัพธ์**

จำนวนช่องทางในการเผยแพร่ข้อมูลข่าวสารของหน่วยงาน

**รายละเอียดโครงการ/กิจกรรม/มาตรการ**

มิติที่ ๓ ภารกิจตามมิติที่ ๓.๑ กิจกรรมลำดับที่ ๓

**1. ชื่อโครงการ : มาตรการ “เผยแพร่ข้อมูลข่าวสารที่สำคัญและหลากหลาย”**

**2. หลักการและเหตุผล**

ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่นๆ

ดังนั้น องค์การบริหารส่วนตำบลควนธานีจึงได้จัดทำมาตรการ “เผยแพร่ข้อมูลข่าวสารที่สำคัญและหลากหลาย” ขึ้น เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักขององค์การบริหารส่วนตำบลควนธานี ได้ง่ายและสะดวกมากขึ้น

**3. วัตถุประสงค์**

1. เพื่อให้มีการเผยแพร่ข้อมูลข่าวสารที่สำคัญและเข้าถึงง่าย

2. เพื่อให้มีการเผยแพร่ข้อมูลข่าวสารที่หลากหลาย

3. เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

**4. เป้าหมาย/ผลผลิต**

มีข้อมูลประเภทต่างๆ เผยแพร่ต่อประชาชนในพื้นที่ และเข้าถึงได้โดยสะดวกมากกว่า 10 ประเภทขึ้นไป

**5. พื้นที่ดำเนินการ**

พื้นที่ทั้งในและนอกเขตองค์การบริหารส่วนตำบลควนธานี

**6. วิธีดำเนินการ**

จัดให้มีข้อมูลข่าวสารประเภทต่างๆ เผยแพร่ให้ประชาชนทั้งในและนอกพื้นที่ ได้แก่

-แผนพัฒนาท้องถิ่น -สรุปผลการจัดซื้อจัดจ้าง

-งบประมาณรายจ่ายประจำปี -แผนการดำเนินงาน

-แผนการดำเนินงาน -แผนอัตรากำลัง

-แผนการจัดหาพัสดุ -ประกาศสอบราคา/ประกวดราคา

-สรุปผลการจัดซื้อจัดจ้าง -ข้อมูลรายรับและรายจ่าย

-งบแสดงฐานะทางการเงิน -รายงานการประชุมคณะผู้บริหารท้องถิ่น

-รายงานผลการปฏิบัติงานประจำปีราย -รายงานผลคะแนนการประเมินมาตรฐานการปฏิบัติราชการ

-ผลสำรวจความพึงพอใจของประชาชน

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัด /กองคลัง /กองช่าง องค์การบริหารส่วนตำบลควนธานี

**10.ตัวชี้วัด/ผลลัพธ์**

จำนวนข้อมูลข่าวสารที่ได้รับการเผยแพร่

**๓.๒ การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน**

**รายละเอียดโครงการ/กิจกรรม/มาตรการ**

มิติที่ ๓ ภารกิจตามมิติที่ ๓.๒ กิจกรรมลำดับที่ ๑

**1. ชื่อโครงการ : การดำเนินงานศูนย์รับเรื่องร้องเรียนร้องทุกข์ขององค์การบริหารส่วนตำบลควนธานี**

**2. หลักการและเหตุผล/ที่มาของโครงการ**

องค์การบริหารส่วนตำบลควนธานี เป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่างๆ ที่อยู่ในอำนาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็ว และ ลดภาระของประชาชนเป็นสำคัญ

ดังนั้น เพื่อให้การดำเนินงานด้านบริการเป็นไปอย่างต่อเนื่องและเป็นการอำนวยความสะดวกและตอบสนองความต้องการของประชาชน องค์การบริหารส่วนตำบลควนธานี จึงมีการจัดตั้งศูนย์รับเรื่องราวร้องทุกข์เพื่อไว้สำหรับรับเรื่องร้องเรียน/ร้องทุกข์ จากประชาชนที่ได้รับความเดือดร้อนต่างๆ

**3. วัตถุประสงค์**

1. เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องหรือนำมาเป็นข้อมูลในการทำแผนงานโครงการแก้ไขปัญหาต่อไป

2. เพื่ออำนวยความสะดวกแก่ประชาชนที่มาติดต่อราชการ ณ สำนักงาน องค์การบริหารส่วนตำบลควนธานี

3. เพื่อเสริมสร้างความสัมพันธ์อันดีระหว่างบุลากรขององค์การบริหารส่วนตำบลกับประชาชนในพื้นที่

**4. เป้าหมาย**

ให้บริการรับเรื่องร้องเรียน/ร้องทุกข์ จากประชาชนในพื้นที่ที่ได้รับความเดือดร้อนรำคาญหรือผู้มีส่วนได้เสียที่เกี่ยวข้อง โดยการปฏิบัติราชการต้องสามารถให้บริการได้อย่างมีคุณภาพ สามารถดำเนินการแล้วเสร็จภายในระยะเวลาที่กำหนด สร้างความเชื่อมั่นไว้วางใจ รวมถึงตอบสนองตามความคาดหวัง/ความต้องการของประชาชนผู้รับบริการ และผู้มีส่วนได้ส่วนเสียที่มีความหลากหลายและมีความแตกต่างกันได้อย่างเหมาะสมและมีการจัดเตรียมระบบการแก้ไขหรือบรรเทาปัญหาและผลกระทบใดๆ ที่อาจจะเกิดขึ้นตามมาได้

**5. วิธีดำเนินการ**

1. จัดทำคำสั่งแต่งตั้งเจ้าหน้าที่ผู้รับผิดชอบรับเรื่องร้องเรียน/ร้องทุกข์

2. เผยแพร่ประชาสัมพันธ์ให้ประชาชนทราบช่องทางในการร้องทุกข์/ร้องเรียน

3. นำเรื่องเสนอคณะผู้บริหารพิจารณาสั่งการเจ้าหน้าที่ผู้เกี่ยวข้อง เพื่อแก้ไขปัญหาตามความจำเป็นและเร่งด่วน

4. แจ้งผลการปฏิบัติงานให้ผู้ร้องทราบ

**6. ระยะเวลาดำเนินการ**

ให้บริการในวัน เวลาราชการวันจันทร์ – วันศุกร์ ตั้งแต่เวลา 08.30 น. – 16.30 น. โดยช่องทางร้องทุกข์/ร้องเรียน ดังนี้

6.1 สำนักงาน องค์การบริหารส่วนตำบลควนธานี

6.2 ทางโทรศัพท์หมายเลข ๐ ๗๕๒๙ ๒๖๒๔ , ๐ ๗๕๒๙ ๐๒๖๗ ทางโทรสารหมายเลข ๐ ๗๕๒๙ ๒๖๒๔

6.3 ทางเว็บไซต์ www.khuanthani.go.th

6.4 ทางไปรษณีย์

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัด องค์การบริหารส่วนตำบลควนธานี

**9. ตัวชี้วัด/ผลลัพธ์**

1. มีสถิติจำนวนเรื่องร้องทุกข์/ร้องเรียน ทำให้เห็นว่าประชาชนได้มีส่วนร่วมในการสอดส่องดูแลสังคมและการอยู่ร่วมกัน แสดงให้เห็นถึงการเปิดโอกาสให้ประชาชนมีส่วนร่วมในการดำเนินงานขององค์การบริหารส่วนตำบลควนธานี

2. สามารถดำเนินการแก้ไขปรับปรุงตามเรื่องที่ประชาชนร้องเรียน/ร้องทุกข์

3. แจ้งผลการดำเนินการให้ผู้ร้องเรียนทราบภายใน 15 วัน

**รายละเอียดโครงการ/กิจกรรม/มาตรการ**

มิติที่ ๓ ภารกิจตามมิติที่ ๓.๒ กิจกรรมลำดับที่ ๒

**1. ชื่อโครงการ : กิจกรรม รายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ**

**2. หลักการและเหตุผล/ที่มาของโครงการ**

การแต่งตั้งเจ้าหน้าที่ในการรับเรื่องร้องเรียน ร้องทุกข์ เป็นสิ่งสำคัญเพราะการปฏิบัติหน้าที่ราชการทุกครั้งจะต้องมีการตรวจสอบ กลั่นกรองการใช้อำนาจ โดยการเปิดโอกาสให้ทุกภาคส่วนได้รับทราบข้อเท็จจริง ข้อกฎหมายที่ถูกต้อง และต้องเป็นธรรมกับทุกฝ่าย เมื่อดำเนินการตามขั้นตอนเรื่องการร้องเรียนร้องทุกข์เสร็จแล้วให้แจ้งผู้ร้องรับทราบโดยเร็วไม่เกิน 15 วัน

**3. วัตถุประสงค์**

1. เพื่อปฏิบัติตามระเบียบ กฎหมายที่เกี่ยวข้องอย่างเคร่งครัดลดปัญหาทุจริต

2. เพื่อให้เกิดการปฏิบัติหน้าที่ราชการอย่างถูกต้องโดยการนำข้อเสนอแนะจากหน่วยตรวจสอบมาปฏิบัติ

3. เพื่อให้ผู้ร้องได้รับทราบขั้นตอนของการดำเนินการเรื่องร้องเรียนร้องทุกข์และส่งเสริมภาคประชาชนร่วมตรวจสอบการดำเนินงานของทางราชการ

**4. เป้าหมายการดำเนินการ**

ผู้ร้องเรียนร้องทุกข์ทุกราย

**5. พื้นที่ดำเนินการ**

องค์การบริหารส่วนตำบลควนธานี

**6. วิธีการดำเนินการ**

ตรวจสอบข้อเท็จจริงแล้วเสร็จแจ้งผู้ร้องโดยเร็วไม่เกิน 15 วันทำการ

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. ผู้รับผิดชอบโครงการ**

สำนักปลัด องค์การบริหารส่วนตำบลควนธานี

**9. งบประมาณดำเนินการ**

ไม่ใช้งบประมาณ

**10.ตัวชี้วัด/ผลลัพธ์**

1. การปฏิบัติหน้าที่ราชการถูกต้องตามระเบียบ กฎหมาย เป็นธรรมกับทุกฝ่าย

2. ใช้เป็นแนวทางปฏิบัติงานด้านการร้องเรียนร้องทุกข์

**รายละเอียดโครงการ/กิจกรรม/มาตรการ**

มิติที่ ๓ ภารกิจตามมิติที่ ๓.๒ กิจกรรมลำดับที่ ๓

**1. ชื่อโครงการ : โครงการจัดประชาคมแผนชุมชนประจำปี**

**2. หลักการและเหตุผล/ที่มาของโครงการ**

ตามที่กระทรวงมหาดไทย โดยกรมส่งเสริมการปกครองท้องถิ่น มีนโยบายในการบูรณาการกระบวนการทำงานร่วมกันของทุกภาคส่วนที่เกี่ยวข้องในการส่งเสริมสนับสนุนให้ทุกหมู่บ้าน/ชุมชน มีกระบวนการจัดทำ ทบทวน ปรับปรุงแผนชุมชน เพื่อพัฒนาคุณภาพแผนชุมชน และสนับสนุนให้หน่วยงานภาครัฐ องค์กรปกครองส่วนท้องถิ่น นำแผนชุมชนสู่การปฏิบัติ ซึ่งเป็นกลไกสำคัญในการส่งเสริมการมีส่วนร่วมในการพัฒนาชุมชนและท้องถิ่นของประชาชน องค์การบริหารส่วนตำบลควนธานี ได้ดำเนินการจัดโครงการประชุมประชาคมแผนแม่บทชุมชนเพื่อนำมาบรรจุไว้ในแผนพัฒนาสี่ปีขององค์การบริหารส่วนตำบลควนธานี ประจำปี พ.ศ. 2๕๖๒ – 2๕๖๔ รวมถึงการนำเข้าบรรจุไว้ในร่างข้อบัญญัติงบประมาณขององค์การบริหารส่วนตำบลในปีถัดไป องค์การบริหารส่วนตำบลควนธานี จึงได้จัดให้มีโครงการประชุมประชาคมแผนแม่บทชุมชน ประจำปี พ.ศ. 2๕๖๒ – ๒๕๖๔ ขึ้น

**3. วัตถุประสงค์**

1. เพื่อจัดเก็บข้อมูลพื้นฐานที่เป็นมาตรฐานสามารถนำไปใช้ประโยชน์ในการจัดทำแผนชุมชนและวางแผนพัฒนาท้องถิ่น

2. เพื่อระดมความคิดเห็นและกำหนดแนวทางการแก้ไขปัญหาของผู้นำชุมชน

3. เพื่อให้ได้แผนงานโครงการของชุมชน นำมาบรรจุไว้ในแผนพัฒนาสี่ปีขององค์การบริหารส่วนตำบล

4. เพื่อรับทราบปัญหาและความต้องการที่แท้จริงของประชาชน

5. เพื่อฝึกให้ประชาชนได้ร่วมกระบวนการ ร่วมคิด ร่วมทำ ร่วมแก้ปัญหา และส่งเสริมระบอบประชาธิปไตยแบบมีส่วนร่วม

6. เพื่อให้ประชาชนมีส่วนร่วมในการป้องกันและปราบปรามการทุจริตการปฏิบัติราชการขององค์กรปกครองส่วนท้องถิ่น

**4. เป้าหมาย/ผลผลิต**

จัดเก็บข้อมูลพื้นฐานชุมชน และจัดให้มีประชุมเวทีประชาคม จำนวน ๑๐ ชุมชน ในเขตองค์การบริหารส่วนตำบลควนธานี สำหรับให้ประชาชนได้แสดงความคิดเห็นให้ได้มาซึ่งแผนงานของชุมชน เพื่อนำมาบรรจุไว้ในแผนพัฒนาสี่ปีขององค์การบริหารส่วนตำบลควนธานี

**5. พื้นที่ดำเนินการ**

องค์การบริหารส่วนตำบลควนธานี

**6. วิธีดำเนินการ**

1. เสนอขออนุมัติโครงการ

2. ประสานชุมชนเพื่อคัดเลือกผู้จัดเก็บข้อมูลพื้นฐาน

3. ประสานวิทยากร และหน่วยงานที่เกี่ยวข้อง

4. จัดประชุมชี้แจงทำความเข้าใจ

5. ดำเนินการจัดเก็บข้อมูลพื้นฐาน, ตรวจสอบข้อมูล, ทำการบันทึกและประมวลผลข้อมูล

6. จัดประชุมผู้นำชุมชนและเวทีประชาคมตามตารางที่กำหนด

7. จัดประชุมเพื่อพิจารณาร่างแผนชุมชน

8. จัดทำแผนชุมชนเพื่อส่งให้กองวิชาการฯ และหน่วยงานที่เกี่ยวข้อง

9. ประเมินผล และรายงานผลให้ผู้บริหารทราบ

**7. ระยะเวลาดำเนินการ**

จัดเวทีประชุมประชาคมชุมชน และจัดให้มีการพิจารณาร่างแผนชุมชน จำนวน ๖ ชุมชน

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัด องค์การบริหารส่วนตำบลควนธานี

**10. ตัวชี้วัด/ผลลัพธ์**

1. มีข้อมูลพื้นฐานชุมชนที่ได้มาตรฐานสำหรับใช้ในการวางแผนพัฒนาชุมชนและพัฒนาท้องถิ่น

2. ได้รับทราบปัญหาและความต้องการที่แท้จริงของประชาชนในแต่ละชุมชน

3. ได้แผนงานโครงการของชุมชน เพื่อนำมาบรรจุไว้ในแผนพัฒนาสี่ปีองค์การบริหารส่วนตำบล

4. ประชาชนได้แสดงความคิดเห็นและร่วมกันแก้ไขปัญหาของชุมชน

5. ประชาชนได้เข้ามามีส่วนร่วมในการตัดสินใจตามระบอบประชาธิปไตย

6. ประชาชนได้มีส่วนร่วมในการป้องกันและปราบปรามการทุจริตการปฏิบัติราชการขององค์กรปกครองส่วนท้องถิ่น

**๓.๓ การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น**

**รายละเอียดโครงการ/กิจกรรม/มาตรการ**

มิติที่ ๓ ภารกิจตามมิติที่ ๓.๓ กิจกรรมลำดับที่ ๑

**1. ชื่อโครงการ : ประชุมประชาคมหมู่บ้านและประชาคมตำบล ประจำปี**

**2. หลักการและเหตุผล/ที่มาของโครงการ**

กฎหมายที่เกี่ยวข้องกับการกระจายอำนาจและองค์กรปกครองส่วนท้องถิ่น เป็นกฎหมายที่ค่อนข้างใหม่และมีจำนวนหลายฉบับด้วยกัน ทำให้ประชาชนยังไม่อาจได้รับทราบถึงความสำคัญของการกระจายอำนาจและการมีส่วนร่วมของประชาชนต่อการกระจายอำนาจ องค์การบริหารส่วนตำบลควนธานีจึงได้จัดทำโครงการ อบต.สัญจร ประชุมประชาคมหมู่บ้านและประชาคมตำบลประจำปีขึ้น เพื่อให้ประชาชนมีความรู้ความเข้าใจและตระหนักถึงความสำคัญของการกระจายอำนาจการมีส่วนร่วมของประชาชนต่อการพัฒนาท้องถิ่นตนเอง

**3. วัตถุประสงค์**

เพื่อให้การบริหารจัดการเป็นไปตามหลักการมีส่วนร่วมของประชาชน โปร่งใส และตรวจสอบได้เพื่อเผยแพร่ความรู้ให้กับประชาชนถึงการมีส่วนร่วมในการบริหารงานขององค์กรปกครองส่วนท้องถิ่น เพื่อรับฟังความคิดเห็น ข้อเสนอแนะในการพัฒนาท้องถิ่น และรายงานการดำเนินงานประจำปี อีกทางหนึ่งด้วย

**4. เป้าหมาย**

ผู้นำองค์กรประชาชน เช่น กำนัน ผู้ใหญ่บ้าน ผู้ช่วยผู้ใหญ่บ้าน สารวัตรกำนัน ผู้นำชุมชนแพทย์ประจำตำบล อาสาสมัครสาธารณสุข สมาชิกสภาองค์การบริหารส่วนตำบล กลุ่มอาชีพต่างๆ ตลอดจนประชาชนทั่วไป

**5. วิธีดำเนินการ**

1. จัดทำโครงการเพื่อเสนอขออนุมัตินายกองค์การบริหารส่วนตำบล

2. ประชุมหารือเพื่อวางแผนการดำเนินงาน

๓. ดำเนินโครงการ

๔. ติดตามประเมินผลโครงการ

๕. สรุปรายงานและประเมินผลการดำเนินโครงการ

**6. ระยะเวลาการดำเนินการ**

๓ ปี (ปีงบประมาณ 2๕๖๒ – 2๕๖๔)

**7. งบประมาณ**

๕,๐๐๐ บาท (งบประมาณตามข้อบัญญัติ ปีงบประมาณ พ.ศ. 2๕๖๒ – 2๕๖๔)

**8. ผู้รับผิดชอบโครงการ**

สำนักปลัด องค์การบริหารส่วนตำบลควนธานี

**9. ตัวชี้วัด/ผลลัพธ์**

ผู้เข้าร่วมประชุมประชาคมสามารถเข้าใจการบริหารงานแบบการมีส่วนร่วม ตระหนักถึงความสำคัญของ การกระจายอำนาจและเป็นการสร้างทัศนคติที่ดีระหว่างประชาชนและหน่วยการบริหารราชการส่วนท้องถิ่น

**รายละเอียดโครงการ/กิจกรรม/มาตรการ**

มิติที่ ๓ ภารกิจตามมิติที่ ๓.๓ กิจกรรมลำดับที่ ๒

**1. ชื่อโครงการ : โครงการอบรมและส่งเสริมความรู้ด้านการจัดทำแผนพัฒนาองค์กรปกครองส่วนท้องถิ่น**

**2. หลักการและเหตุผล/ที่มาของโครงการ**

ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ มาตรา ๑๖ กำหนดให้องค์กรปกครองส่วนท้องถิ่นมีอำนาจและหน้าที่ในการจัดระบบการบริหารสาธารณะเพื่อประโยชน์ของประชาชนในท้องถิ่นโดยให้จัดทำแผนพัฒนาท้องถิ่นของตนเอง และระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติมถึง (ฉบับที่ ๒) พ.ศ. ๒๕๕๙ กำหนดให้จัดทำ "แผนพัฒนาท้องถิ่นสี่ปี" หมายความว่า แผนพัฒนาท้องถิ่นสี่ปีขององค์กรปกครองส่วนท้องถิ่น ที่กำหนดวิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน ซึ่งมีการกำหนดรายละเอียดแผนงาน โครงการพัฒนาที่จัดทำขึ้นสำหรับปีงบประมาณแต่ละปี มีความต่อเนื่องและเป็นแผนก้าวหน้าครอบคลุมระยะเวลาสี่ปี โดยมีการทบทวนเพื่อปรับปรุงเป็นประจำทุกปี

องค์การบริหารส่วนตำบลควนธานี จึงจัดทำโครงการโครงการอบรมและส่งเสริมความรู้ด้านการจัดทำแผนพัฒนาองค์กรปกครองส่วนท้องถิ่นบุคคลที่เกี่ยวข้องกับการจัดทำแผนพัฒนาองค์กรปกครองส่วนท้องถิ่น ได้มีความรู้ความเข้าใจถึงกระบวนการจัดทำแผนพัฒนาท้องถิ่นให้มีประสิทธิภาพ และใช้เป็นเครื่องมือในการจัดทำงบประมาณรายจ่ายประจำปี และกำหนดแนวทางการดำเนินงานและใช้ทรัพยากรการบริหารของท้องถิ่นให้มีประสิทธิภาพและเกิดประโยชน์แก่ประชาชนอย่างทั่วถึง

**3. วัตถุประสงค์**

๑. เพื่อให้กลุ่มเป้าหมายมีความรู้ ความเข้าใจถึงกระบวนการในการจัดทำแผนพัฒนาและงบประมาณ ขององค์กรปกครองส่วนท้องถิ่น ที่ถูกต้องเป็นไปตามระเบียบ

๒. เพื่อสร้างภาคีเครือข่ายการถ่ายทอดองค์ความรู้ในการจัดทำแผนพัฒนาขององค์กรปกครองส่วนท้องถิ่น ให้เป็นไปในทิศทางเดียวกันกับยุทธศาสตร์จังหวัดและยุทธศาสตร์ชาติ

๓. เพื่อใช้แผนพัฒนาขององค์กรปกครองส่วนท้องถิ่น เป็นแนวทางในการจัดทำงบประมาณรายจ่ายประจำปีที่ถูกต้องเป็นไปตามระเบียบที่กำหนดและเกิดผลประโยชน์สูงสุดแก่ประชาชนในพื้นที่ตำบลควนธานี

๔. เพื่อให้ส่วนงานที่ขอรับการสนับสนุนงบประมาณจากองค์การบริหารส่วนตำบลควนธานี มีความรู้ความเข้าใจถึงกระบวนการขอรับการสนับสนุนงบประมาณที่ถูกต้องเป็นไปตามระเบียบ/หนังสือสั่งการ กำหนด

**4. เป้าหมาย**

ผู้นำองค์กรประชาชน เช่น กำนัน ผู้ใหญ่บ้าน ผู้ช่วยผู้ใหญ่บ้าน สารวัตรกำนัน ผู้นำชุมชนแพทย์ประจำตำบล อาสาสมัครสาธารณสุข สมาชิกสภาองค์การบริหารส่วนตำบล กลุ่มอาชีพต่างๆ ตลอดจนประชาชนทั่วไป

**5. วิธีดำเนินการ**

1. จัดทำโครงการเพื่อเสนอขออนุมัตินายกองค์การบริหารส่วนตำบล

2. ประชุมหารือเพื่อวางแผนการดำเนินงาน

3. ประสานและแจ้งกำหนดการอบรมส่งเสริมความรู้ด้านการจัดทำแผนพัฒนาองค์การบริหารส่วนตำบล ให้แก่ ผู้นำท้องที่ ท้องถิ่น องค์กรชุมชน และหน่วยงานที่เกี่ยวข้องทราบเพื่อเข้าร่วมโครงการตามวันเวลาที่กำหนด

๔. ดำเนินโครงการ

๕. ติดตามประเมินผลโครงการ

๖. สรุปรายงานและประเมินผลการดำเนินโครงการ

**6. ระยะเวลาการดำเนินการ**

๓ ปี (ปีงบประมาณ 2๕๖๒ – 2๕๖๔)

**7. งบประมาณ**

๕,๐๐๐ บาท (งบประมาณตามข้อบัญญัติ ปีงบประมาณ พ.ศ. 2๕๖๒ – 2๕๖๔)

**8. ผู้รับผิดชอบโครงการ**

สำนักปลัด องค์การบริหารส่วนตำบลควนธานี

**9. ตัวชี้วัด/ผลลัพธ์**

๑. กลุ่มเป้าหมายมีความรู้ ความเข้าใจถึงกระบวนการในการจัดทำแผนขององค์กรปกครองส่วนท้องถิ่น ที่ถูกต้องเป็นไปตามระเบียบที่กำหนด

๒. มีเครือข่ายการถ่ายทอดองค์ความรู้ในการจัดทำแผนพัฒนาองค์กรปกครองส่วนท้องถิ่นให้เป็นไปในทิศทางเดียวกัน กับยุทธศาสตร์ระดับชาติ

๓. มีแผนพัฒนาองค์กรปกครองส่วนท้องถิ่น เป็นแนวทางในการจัดทำงบประมาณรายจ่ายประจำปีที่ถูกต้องเป็นไปตามระเบียบกำหนดและเกิดประโยชน์สูงสุดแก่ประชาชนตำบลควนธานี

๔. ส่วนงานที่ขอรับการสนับสนุนงบประมาณจากองค์การบริหารส่วนตำบลควนธานี มีความรู้ความเข้าใจถึงกระบวนการขอรับการสนับสนุนงบประมาณที่ถูกต้องเป็นไปตามระเบียบกำหนด

**รายละเอียดโครงการ/กิจกรรม/มาตรการ**

มิติที่ ๓ ภารกิจตามมิติที่ ๓.๓ กิจกรรมลำดับที่ ๓

**1. ชื่อโครงการ :มาตรการแต่งตั้งคณะกรรมการสนับสนุนการจัดทำแผนพัฒนาองค์การบริหารส่วนตำบลควนธานี**

**2. หลักการและเหตุผล/ที่มาของโครงการ**

ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 หมวด 1 องค์กรจัดทำแผนพัฒนา ข้อ 7 (2) และข้อ 9 กำหนดให้มีองค์กรและโครงสร้างขององค์กรจัดทำแผนพัฒนาขององค์กรปกครองส่วนท้องถิ่นในรูปของคณะกรรมการ

ดังนั้น เพื่อให้องค์การบริหารส่วนตำบลควนธานี ในฐานะองค์กรปกครองส่วนท้องถิ่น มีองค์กรในการจัดทำแผนพัฒนาตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 องค์การบริหารส่วนตำบลควนธานี จึงแต่งตั้งคณะกรรมการสนับสนุนการจัดทำแผนพัฒนาองค์การบริหารส่วนตำบลควนธานี

**3. วัตถุประสงค์**

เพื่อส่งเสริมให้บุคลากรขององค์การบริหารส่วนตำบลและตัวแทนประชาชนจากทุกภาคส่วนได้มีส่วนร่วมและแสดงความคิดเห็นในการจัดทำร่างแผนยุทธศาสตร์การพัฒนาองค์การบริหารส่วนตำบลควนธานี และแผนพัฒนาสี่ปีองค์การบริหารส่วนตำบลควนธานีให้สอดคล้องกับประเด็นหลักการพัฒนาที่ประชาคมตำบลควนธานี และคณะกรรมการพัฒนาองค์การบริหารส่วนตำบลควนธานี กำหนดด้วยความถูกต้อง โปร่งใส และสุจริต

**4. เป้าหมาย/ผลผลิต**

คณะกรรมการสนับสนุนการจัดทำแผนพัฒนาองค์การบริหารส่วนตำบลควนธานี

**5. พื้นที่ดำเนินการ**

องค์การบริหารส่วนตำบลควนธานี

**6. วิธีดำเนินการ**

จัดประชุมคณะกรรมการชุมชน เพื่อคัดเลือกผู้แทนประชาคมตำบลควนธานี

**7. ระยะเวลาดำเนินการ**

คณะกรรมการสนับสนุนการจัดทำแผนพัฒนาองค์การบริหารส่วนตำบลควนธานี บางตำแหน่งในปัจจุบัน จะครบวาระการดำรงตำแหน่ง 2 ปี ตามที่ระเบียบฯ องค์การบริหารส่วนตำบลจึงต้องดำเนินการคัดเลือกบุคคลในตำแหน่งดังกล่าวมาดำรงตำแหน่งคณะกรรมการสนับสนุนการจัดทำแผนพัฒนาองค์การบริหารส่วนตำบลแทนกรรมการฯ ที่ครบวาระการดำรงตำแหน่ง เพื่อให้เป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2558 หมวด 1 องค์กรจัดทำแผนพัฒนา ข้อ 7(2) และข้อ 9 ที่กำหนด

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักงานปลัด องค์การบริหารส่วนตำบลควนธานี

**10. ตัวชี้วัด/ผลลัพธ์**

องค์การบริหารส่วนตำบลควนธานีมีคณะกรรมการสนับสนุนการจัดทำแผนพัฒนาองค์การบริหารส่วนตำบลควนธานีเพื่อเป็นองค์กรในการยกร่างหรือจัดทำร่างแผนยุทธศาสตร์การพัฒนาองค์การบริหารส่วนตำบลควนธานีและร่างแผนพัฒนาสี่ปีองค์การบริหารส่วนตำบลควนธานีเพื่อใช้เป็นแผนพัฒนาในการพัฒนาองค์การบริหารส่วนตำบลควนธานี ความต้องการของประชาคมและชุมชนในเขตองค์การบริหารส่วนตำบลควนธานี ด้วยความถูกต้อง โปร่งใส สุจริต และให้ความสำคัญในการต่อต้านการทุจริต

**รายละเอียดโครงการ/กิจกรรม/มาตรการ**

มิติที่ ๓ ภารกิจตามมิติที่ ๓.๓ กิจกรรมลำดับที่ ๔

**1. ชื่อโครงการ : มาตรการแต่งตั้งตัวแทนประชาคมเข้าร่วมเป็นคณะกรรมการตรวจรับงานจ้าง**

**2. หลักการและเหตุผล/ที่มาของโครงการ**

ตามที่องค์การบริหารส่วนตำบลควนธานี ได้ดำเนินการตามข้อบัญญัติงบประมาณรายจ่ายประจำปีในด้านการจัดซื้อจัดจ้างขององค์กรปกครองส่วนท้องถิ่นในรอบปีงบประมาณ และส่งเสริมให้ภาคประชาชน (ประชาคม) ให้มีส่วนร่วมอย่างแข็งขันกับมาตรการการป้องกันการทุจริตในองค์การบริหารส่วนตำบลควนธานี

**3. วัตถุประสงค์**

เพื่อเป็นกลไกภาคประชาชน (โดยวิธีผ่านการประชาคม) ในการมีส่วนร่วมกับองค์การบริหารส่วนตำบล ควนธานี อย่างแข็งขันสำหรับการทำงานขององค์การบริหารส่วนตำบลควนธานี ได้มีกฎหมาย ระเบียบ ข้อบังคับ กำหนดให้ภาคประชาชนและส่งเสริมกลไกภาคประชาชน (โดยวิธีผ่านการประชาคม) ให้มีส่วนร่วมอย่างแข็งขัน กับมาตรการการป้องกันการทุจริตในองค์การบริหารส่วนตำบลนั่นคือได้ทำหน้าที่อย่างถูกต้อง

**4. เป้าหมาย**

ตัวแทนประชาคมหมู่บ้านทั้ง ๖ หมู่บ้าน

**5. วิธีการดำเนินการ**

5.1 ส่งเสริมกลไกภาคประชาชน (โดยผ่านการประชาคม) ให้มีส่วนร่วมกับองค์การบริหารส่วนตำบลควนธานีอย่างแข็งขันสำหรับการทำงานขององค์การบริหารส่วนตำบลควนธานีได้มีกฎหมายระเบียบ ข้อบังคับ กำหนดให้ภาคประชาสังคม (ตัวแทนประชาคม) ต้องไปมีส่วนเกี่ยวข้องกับองค์การบริหารส่วนตำบลควนธานีในหลายๆ ส่วน เช่น ให้ตัวแทนประชาคมมีส่วนร่วมเป็นกรรมการตามระเบียบฯ ว่าด้วยการพัสดุ เช่น เป็นกรรมการเปิดซองสอบราคาเป็นกรรมการพิจารณาผลการประกวดราคาเป็นคณะกรรมการตรวจรับพัสดุเป็นกรรมการตรวจการจ้าง ฯลฯ

5.2 มีการฝึกอบรมตัวแทนประชาคมให้มีความรู้ความเข้าใจเรื่องระเบียบฯว่าด้วยการพัสดุ เพื่อเรียนรู้ทำความเข้าใจระเบียบต่างๆ จะได้ปฏิบัติได้อย่างถูกต้อง

**6. ระยะเวลาการดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัดและกองคลัง องค์การบริหารส่วนตำบลควนธานี

**9. ตัวชี้วัด/ผลลัพธ์**

9.1 ภาคประชาชนมีส่วนร่วมในการดำเนินงานและตรวจสอบการดำเนินงานขององค์การบริหารส่วนตำบลควนธานี

9.2 ภาคประชาชนทราบและตระหนักถึงสิทธิ หน้าที่และบทบาทในการมีส่วนร่วมและตรวจสอบการดำเนินงานของหน่วยงานท้องถิ่นของตนเอง

**รายละเอียดโครงการ/กิจกรรม/มาตรการ**

มิติที่ ๓ ภารกิจตามมิติที่ ๓.๓ กิจกรรมลำดับที่ ๕

**1. ชื่อโครงการ : มาตรการตรวจสอบโดยคณะกรรมการประเมินผลการปฏิบัติตามหลักเกณฑ์และวิธีการบริหารกิจการบ้านเมืองที่ดีขององค์การบริหารส่วนตำบลควนธานี**

**2. หลักการและเหตุผล/ที่มาของโครงการ**

ตามแนวทางและวิธีการบริหารกิจการบ้านเมืองที่ดีขององค์กรปกครองส่วนท้องถิ่น ซึ่งสอดคล้องกับหมวด 5 และหมวด 7 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546

1. การบริหารราชการเพื่อให้เกิดผลสัมฤทธิ์ต่อภารกิจของรัฐ

2. การบริหารราชการอย่างมีประสิทธิภาพและเกิดความคุ้มค่าในเชิงภารกิจของรัฐ

3. การปรับปรุงภารกิจขององค์กรปกครองส่วนท้องถิ่น

4. การประเมินผลการปฏิบัติราชการ

ดังนั้น เพื่อเพิ่มประสิทธิภาพในการบริหารงานขององค์การบริหารส่วนตำบลควนธานี ให้เกิดความโปร่งใส ตรวจสอบได้ เสริมสร้างบทบาทของประชาชน เข้ามามีส่วนร่วมกับประชาชน/ตำบล/ชุมชน/หมู่บ้าน และเพื่อให้สอดคล้องกับแนวทางและวิธีการบริหารกิจการบ้านเมืองที่ดีขององค์กรปกครองส่วนท้องถิ่น ซึ่งสอดคล้องกับหมวด 5 และหมวด 7 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546

**3. วัตถุประสงค์**

1. เพื่อเพิ่มประสิทธิภาพในการบริหารงานองค์การบริหารส่วนตำบล ให้เกิดความโปร่งใส ตรวจสอบได้ เสริมสร้างบทบาทของประชาชน

2. เพื่อเปิดโอกาสให้ประชาชนเข้ามามีส่วนร่วมและแสดงความคิดเห็นในการบริหารงานขององค์การบริหารส่วนตำบลควนธานี

**4. เป้าหมาย**

ผู้แทนชุมชน ผู้แทนสภาท้องถิ่น ผู้ทรงคุณวุฒิ ผู้แทนพนักงานส่วนตำบล

**5. พื้นที่ดำเนินการ**

องค์การบริหารส่วนตำบลควนธานี

**6. วิธีดำเนินการโครงการ**

1. จัดทำคำสั่งแต่งตั้งคณะกรรมการ

2. ประเมินผลการปฏิบัติราชการ ในองค์การบริหารส่วนตำบลควนธานี ตามหลักเกณฑ์และวิธีการบริหารกิจการบ้านเมืองที่ดี

3. รายงานผลการพิจารณาให้ผู้บริหารทราบ ตามหลักเกณฑ์ฯ กำหนด

**7. ระยะเวลาดำเนินการ**

๓ ปี (ปีงบประมาณ 25๖๒ – 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักงานปลัด องค์การบริหารส่วนตำบลควนธานี

**10. ตัวชี้วัด/ผลลัพธ์**

เป็นการเปิดโอกาสให้ประชาชนได้เข้ามาร่วมในการตัดสินใจในการบริหารงานขององค์การบริหารส่วนตำบลควนธานี หรือโครงการที่มีผลกระทบต่อความเป็นอยู่ของประชาชนทำให้องค์การบริหารส่วนตำบลควนธานี มีความโปร่งใส ตรวจสอบได้

**มิติที่ 4 การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น**

**4.1 มีการจัดวางระบบและรายงานการควบคุมภายใน ตามที่คณะกรรมการตรวจเงินแผ่นดินกำหนด**

**รายละเอียดโครงการ/กิจกรรม/มาตรการ**

มิติที่ ๔ ภารกิจตามมิติที่ ๔.๑ กิจกรรมลำดับที่ ๑

**1. ชื่อโครงการ : โครงการจัดทำแผนการตรวจสอบภายในประจำปี**

**2. หลักการและเหตุผล/ที่มาของโครงการ**

การตรวจสอบภายในเป็นปัจจัยสำคัญที่จะช่วยให้การดำเนินงานตามภารกิจขององค์การบริหารส่วนตำบลหนองโน เป็นไปอย่างมีประสิทธิภาพและประสิทธิผล ทั้งยังช่วยป้องกันหรือลดความเสี่ยงจากการดำเนินงานผิดพลาดและลดความเสียหายที่อาจเกิดขึ้น ซึ่งการตรวจสอบภายในนั้นยังถือเป็นส่วนประกอบสำคัญที่แทรกอยู่ในการปฏิบัติงานตามปกติ ซึ่งจะต้องมีการกระทำอย่างเป็นขั้นตอนที่ถูกต้องตามระเบียบ และกฎหมายที่กำหนด โดยผู้บริหารสามารถนำแผนการตรวจสอบภายในมาใช้โดยรวมเป็นส่วนหนึ่งของกระบวนการบริหาร เพื่อให้สามารถบรรลุวัตถุประสงค์ของการดำเนินงานอีกทั้งยังเป็นแนวทางการปฏิบัติงาน ซึ่งเป็นแนวทางการตรวจสอบภายในที่ชัดเจน ดังนั้น การจัดทำแผนการตรวจสอบภายในอย่างมีมาตรฐานประกอบกับมีระเบียบ ข้อบังคับ ตลอดจนกฎหมายต่างๆ ที่เกี่ยวข้องจะทำให้การปฏิบัติงานขององค์การบริหารส่วนตำบลหนองโน เป็นไปอย่างถูกต้องและเป็นไปตามวัตถุประสงค์ของทางราชการ

**3. วัตถุประสงค์**

1. เพื่อจัดวางระบบการควบคุมภายในตามระเบียบ คตง. ว่าด้วยการกำหนดมาตรฐานควบคุมภายใน พ.ศ. 2544

2. เพื่อพิสูจน์ความถูกต้องและเชื่อถือได้ของข้อมูลและตัวเลขต่างๆ ทางด้านการบัญชี และด้านอื่นๆ ที่เกี่ยวข้อง

3. เพื่อตรวจสอบการปฏิบัติงานของหน่วยรับตรวจว่าเป็นไปตามกฎหมาย ระเบียบ ข้อบังคับ คำสั่ง มติคณะรัฐมนตรี และนโยบายที่กำหนด

4. เพื่อตรวจสอบหาระบบการควบคุมภายในของหน่วยรับตรวจว่าเพียงพอ และเหมาะสม

5. เพื่อเป็นหลักประกันการใช้และระวังทรัพย์สินต่างๆ ของส่วนราชการเป็นไปอย่างเหมาะสม

**4. เป้าหมาย/ผลผลิต**

พนักงานองค์การบริหารส่วนตำบลทุกหน่วยงาน และเจ้าหน้าที่ศูนย์พัฒนาเด็กเล็กขององค์การบริหารส่วนตำบลควนธานี

**5. พื้นที่ดำเนินการ**

องค์การบริหารส่วนตำบลควนธานี

**6. วิธีการดำเนินการ**

1. จัดทำแผนปฏิบัติงานตรวจสอบภายใน

2. ตรวจสอบความถูกต้องและเชื่อถือได้ของข้อมูลและตัวเลขต่างๆ ด้วยเทคนิค และวิธีการตรวจสอบที่ยอมรับโดยทั่วไป ปริมาณมากน้อยตามความจำเป็นและเหมาะสม โดยคำนึงถึงประสิทธิภาพของระบบการควบคุมภายในและความสำคัญของเรื่องที่ตรวจสอบ รวมทั้งวิเคราะห์และประเมินผลการบริหารและการปฏิบัติงานของหน่วยรับตรวจ

3. ตรวจสอบการปฏิบัติงานเกี่ยวกับการบริหารงบประมาณ การเงิน การพัสดุและทรัพย์สิน รวมทั้งการบริหารงานด้านอื่นๆ ขององค์กรปกครองส่วนท้องถิ่น ให้เป็นไปตามนโยบาย กฎหมาย ระเบียบ ข้อบังคับ คำสั่ง และมติคณะรัฐมนตรี ตลอดจนตรวจสอบระบบการดูแลรักษา และความปลอดภัยของทรัพย์สิน และการใช้ทรัพยากรทุกประเภท ว่าเป็นไปโดยมีประสิทธิภาพ ประสิทธิผล และประหยัด

4. สอบทานระบบการปฏิบัติงานตามมาตรฐาน และ/หรือ ระเบียบ ข้อบังคับ คำสั่งที่ทางราชการกำหนด เพื่อให้มั่นใจได้ว่าสามารถนำไปสู่การปฏิบัติงานที่ตรงตามวัตถุประสงค์และสอดคล้องกับนโยบาย

5. รายงานผลการตรวจสอบและติดตามประเมินผล

**7. ระยะเวลาการดำเนินการ**

๓ ปี (ปีงบประมาณ 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

หน่วยงานตรวจสอบภายใน องค์การบริหารส่วนตำบลควนธานี

**10. ตัวชี้วัด/ผลลัพธ์**

1. บุคลากรมีความเข้าใจและปฏิบัติตามกฎหมาย ระเบียบ ข้อบังคับ โดยมุ่งผลสัมฤทธิ์ของงานมากขึ้น

2. ความเสี่ยงในการเบิกจ่ายเงินลดน้อยลง

3. การใช้ทรัพยากรของสำนัก/กอง/หน่วยงาน ที่มีอยู่อย่างคุ้มค่า ประหยัด

4. ลูกหนี้ภาษีโรงเรือนและที่ดินค้างชำระลดน้อยลง

**รายละเอียดโครงการ/กิจกรรม/มาตรการ**

มิติที่ ๔ ภารกิจตามมิติที่ ๔.๑ กิจกรรมลำดับที่ ๒

**1. ชื่อโครงการ : กิจกรรมจัดทำรายงานการควบคุมภายใน**

**2. หลักการและเหตุผล/ที่มาของโครงการ**

ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. 2544 กำหนดให้หน่วยรับตรวจติดตามประเมินผลการควบคุมภายในที่ได้กำหนดไว้ รายงานต่อผู้กำกับดูแลและคณะกรรมการตรวจเงินแผ่นดิน อย่างน้อยปีละหนึ่งครั้ง ภายในเก้าสิบวันนับจากวันสิ้นปีงบประมาณ

ดังนั้น เพื่อให้การปฏิบัติถูกต้องและเป็นไปตามที่ระเบียบฯ กำหนด องค์การบริหารส่วนตำบลควนธานี จึงได้มีการจัดทำและรายงานการควบคุมภายในตามที่คณะกรรมการตรวจเงินแผ่นดินกำหนด เป็นประจำทุกปี

**3. วัตถุประสงค์**

1. เพื่อติดตามและประเมินผลการควบคุมภายใน ระดับองค์กรขององค์การบริหารส่วนตำบลควนธานี

2. เพื่อสรุปรายงานผลการประเมินผลการควบคุมภายในให้นายกองค์การบริหารส่วนตำบลควนธานีทราบตามแบบที่ระเบียบฯ กำหนด

3. เพื่อรายงานการติดตามและประเมินผลการควบคุมภายในต่อผู้กำกับดูแลและคณะกรรมการตรวจเงินแผ่นดิน ตามกำหนด

**4. เป้าหมาย/ผลผลิต**

สำนักปลัด กองคลัง กองช่าง องค์การบริหารส่วนตำบลควนธานี

**5. พื้นที่ดำเนินการ**

ส่วนราชการทุกหน่วยงานขององค์การบริหารส่วนตำบลควนธานี

**6. วิธีดำเนินการ**

1. แต่งตั้งคณะกรรมการติดตามและประเมินผลการควบคุมภายใน ระดับองค์กร

2. แต่งตั้งคณะกรรมการติดตามและประเมินผลการควบคุมภายใน ระดับหน่วยงานย่อย

3. ผู้บริหารมีหนังสือแจ้งให้ทุกส่วนราชการติดตามและประเมินผลการควบคุมภายใน

4. คณะกรรมการติดตามและประเมินผลการควบคุมภายใน ระดับหน่วยงานย่อย ดำเนินการประเมินองค์ประกอบ ตามแบบ ปย.1 และประเมินผลการปรับปรุงการควบคุมภายในตามแบบ ปย.2

5. คณะกรรมการติดตามและประเมินผลการควบคุมภายในระดับองค์กร ดำเนินการรวบรวม เพื่อจัดทำรายงานการควบคุมภายใน ตามระเบียบฯ ข้อ 6 ระดับองค์กร และนำเสนอผู้บริหาร พร้อมจัดส่งรายงานให้ผู้กำกับดูแลและคณะกรรมการตรวจเงินแผ่นดิน

**7. ระยะเวลาการดำเนินการ**

๓ ปี (ปีงบประมาณ 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัด องค์การบริหารส่วนตำบลควนธานี

**10. ตัวชี้วัด/ผลลัพธ์**

1. บุคลากรมีความรู้ความเข้าใจในการปฏิบัติงานเพื่อให้เกิดประสิทธิภาพสูงสุด

2. ลดโอกาสความผิดพลาด ป้องกันและลดความเสี่ยงต่อการปฏิบัติงาน

3. เกิดประโยชน์สูงสุดต่อองค์กรและประชาชน

**4.2 การสนับสนุนให้ภาคประชาชนมีส่วนร่วมตรวจสอบการปฏิบัติ หรือการบริหารราชการตามช่องทางที่สามารถดำเนินการได้**

**รายละเอียดโครงการ/กิจกรรม/มาตรการ**

มิติที่ ๔ ภารกิจตามมิติที่ ๔.๒ กิจกรรมลำดับที่ ๑

**1. ชื่อโครงการ : มาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย**

**2. หลักการและเหตุผล/ที่มาของโครงการ**

การบริหารงานบุคคลเป็นกระบวนการเกี่ยวกับบุคคลถือว่าเป็นสิ่งสำคัญหรือเป็นหัวใจขององค์กรจึงมักจะกำหนดหน้าที่ของงานเป็นเรื่องๆ การวางนโยบาย การวางแผน การวางระเบียบและข้อบังคับที่ปฏิบัติงานในองค์กรหรือหน่วยงาน เพื่อให้มีประสิทธิภาพและเพื่อให้การปฏิบัติงานบรรลุตามวัตถุประสงค์

องค์การบริหารส่วนตำบลควนธานี จึงได้กำหนดมาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคล โดยพิจารณาจากประเด็นการบริหารงานบุคคลโดยยึดมั่นในหลักคุณธรรมในเรื่องการบรรจุ แต่งตั้ง การโอน ย้าย การเลื่อนระดับ และการเลื่อนขั้นเงินเดือน โดยถือปฏิบัติตามกฎหมาย ระเบียบ หนังสือสั่งการโดยเคร่งครัด เพื่อให้การบริหารงานบุคคลขององค์การบริหารส่วนตำบลควนธานี เป็นไปอย่างโปร่งใส และสามารถตรวจสอบได้

**3. วัตถุประสงค์**

1. เพื่อให้ประชาชนมีส่วนร่วม การตรวจสอบ กำกับ ดูแลการบริหารงานบุคคลให้เป็นไปด้วยความโปร่งใสและเป็นธรรม

2. เพื่อให้เป็นแนวทางในการตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้งการโอน ย้าย

**4. เป้าหมาย/ผลผลิต**

พนักงานส่วนตำบล ลูกจ้างประจำ และพนักงานจ้าง ที่มีการดำเนินการด้านการบริหารงานบุคคล

**5. พื้นที่ดำเนินการ**

องค์การบริหารส่วนตำบลควนธานี

**6. วิธีการดำเนินการ**

**ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย**

- แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลบริหารงานบุคคลในการบรรจุแต่งตั้ง องค์การบริหารส่วนตำบลควนธานี ได้ดำเนินการตามกฎหมาย ระเบียบ ข้อบังคับที่เกี่ยวข้องอย่างเคร่งครัด

- การสรรหาการบรรจุแต่งตั้งได้มีการประชาสัมพันธ์ไปยังหน่วยงานอื่น และ ก.อบต.จังหวัดอื่น รวมถึงประชาสัมพันธ์ให้ประชาชนภายในตำบลทราบโดยการประกาศเสียงตามสายภายในหมู่บ้าน

- มีการประชาสัมพันธ์ลงในเว็บไซต์ขององค์การบริหารส่วนตำบลควนธานี

- มีการติดประกาศประชาสัมพันธ์ที่บอร์ดประชาสัมพันธ์ขององค์การบริหารส่วนตำบลควนธานี

- ในการบรรจุแต่งตั้งได้มีการแต่งตั้งคณะกรรมการจากหน่วยงานอื่นเป็นกรรมการ รวมถึงมีการแต่งตั้งประชาชนเพื่อตรวจสอบขั้นตอนการดำเนินการในการบรรจุแต่งตั้ง

- การบรรจุแต่งตั้งจะต้องได้รับการตรวจสอบคุณสมบัติและความเห็นชอบจากคณะกรรมการพนักงานส่วนตำบล (ก.อบต.จังหวัด) ก่อน

- ในการออกคำสั่งการบรรจุแต่งตั้งองค์การบริหารส่วนตำบลควนธานี จะออกคำสั่งแต่งตั้งได้ต้องไม่ก่อนวันที่องค์การบริหารส่วนตำบลควนธานี รับมติคณะกรรมการพนักงานส่วนตำบล (ก.อบต.จังหวัด)

**การเลื่อนระดับ/เลื่อนตำแหน่ง**

- แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลการบริหารงานบุคคลในการเลื่อนระดับ/การเลื่อนตำแหน่ง องค์การบริหารส่วนตำบลควนธานี ได้ดำเนินการตามกฎหมาย ระเบียบ หนังสือสั่งการข้อบังคับที่เกี่ยวข้อง อย่างเคร่งครัด

- มีการแจ้งผู้ที่มีคุณสมบัติทราบโดยการบันทึกข้อความแจ้งผู้มีคุณสมบัติที่จะเลื่อนระดับ/เลื่อนตำแหน่ง

- มีการประชาสัมพันธ์ไปยังหน่วยงานอื่น และ ก.อบต.จังหวัดอื่น รวมถึงประชาสัมพันธ์ให้ประชาชนภายในตำบลทราบโดยการประกาศเสียงตามสายภายในหมู่บ้าน และมีการประชาสัมพันธ์ลงในเว็บไซต์ขององค์การบริหารส่วนตำบลควนธานี

- มีขั้นตอนการตรวจสอบคุณสมบัติผู้ขอรับการประเมินเพื่อเลื่อนระดับ/เลื่อนตำแหน่ง

- มีการแต่งตั้งคณะกรรมการจากหน่วยงานอื่นเข้าร่วมเป็นกรรมการประเมินผลงานการเลื่อนระดับ/การเลื่อนตำแหน่งเพื่อความโปร่งใส

- มีการออกคำสั่งแต่งตั้งคณะกรรมการในการดำเนินการอย่างชัดเจน

- ผู้ขอรับการประเมินสามารถซักถามข้อสงสัยหรือโต้แย้งผลการประเมิน หรือตรวจสอบการดำเนินการที่ตนเองเห็นว่าไม่เป็นธรรมได้

- การเลื่อนระดับ/การเลื่อนตำแหน่ง จะต้องได้รับการตรวจสอบคุณสมบัติและความเห็นชอบจากคณะกรรมการพนักงานส่วนตำบล (ก.อบต.จังหวัด) ก่อน

- ในการออกคำสั่งการเลื่อนระดับ/การเลื่อนตำแหน่ง องค์การบริหารส่วนตำบลควนธานี จะออกคำสั่งแต่งตั้งได้ต้องไม่ก่อนวันที่องค์การบริหารส่วนตำบลควนธานี รับมติคณะคณะกรรมการพนักงานส่วนตำบลจังหวัด (ก.อบต.จังหวัด)

**การเลื่อนขั้นเงินเดือน**

- แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลบริหารงานบุคคล ในการที่องค์การบริหารส่วนตำบลควนธานี ได้ดำเนินการเลื่อนขั้นเงินเดือนตามกฎหมาย ระเบียบ หนังสือสั่งการ ข้อบังคับที่เกี่ยวข้อง อย่างเคร่งครัด

- มีการจัดทำประกาศหลักเกณฑ์หรือแนวทางการปฏิบัติงาน และประกาศเผยแพร่หลักเกณฑ์ให้บุคลากรทราบ

- มีการแต่งตั้งคณะกรรมการกลั่นกรองการประเมินผลการปฏิบัติงานและคณะกรรมการพิจารณาการเลื่อนขั้นเงินเดือน เพื่อพิจารณาการเลื่อนขั้นเงินเดือนให้เป็นไปอย่างยุติธรรม

- มีการประชุมคณะกรรมการกลั่นกรองการประเมินผลการปฏิบัติงาน และคณะกรรมการพิจารณาการเลื่อนขั้นเงินเดือน มีการนำข้อมูลมาใช้ประกอบการตัดสินใจ เพื่อประกอบการพิจารณาความดีความชอบ เช่น ข้อมูลประสิทธิภาพและประสิทธิผลของการปฏิบัติงาน ความสามารถและความอุตสาหะ การรักษาวินัย การปฏิบัติตนเหมาะสม และข้อมูลการลา เป็นต้น

- มีการแจ้งผลการประเมินให้พนักงานทราบ พร้อมเปิดโอกาสให้ซักถาม ตอบข้อสงสัย และโต้แย้งผลการประเมินที่ไม่เป็นธรรม

- นายกองค์การบริหารส่วนตำบลควนธานี ออกคำสั่งการเลื่อนขั้นเงินเดือนตามมติคณะกรรมการพิจารณาการเลื่อนขั้นเงินเดือน และมีการติดประกาศผลการเลื่อนขั้นเงินเดือนให้พนักงานทราบโดยทั่วกัน

**7. ระยะเวลาการดำเนินการ**

๓ ปี (ปีงบประมาณ พ.ศ. 25๖๒ – พ.ศ. 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานการเจ้าหน้าที่ สำนักปลัด องค์การบริหารส่วนตำบลควนธานี

**10. ตัวชี้วัด/ผลลัพธ์**

**ตัวชี้วัด**

กำหนดเป็นระดับขั้นของความสำเร็จ แบ่งเกณฑ์การให้คะแนนเป็น 5 ระดับ โดยพิจารณาจากความก้าวหน้าของขั้นตอนการดำเนินงานตามเป้าหมายของแต่ละระดับ

**ผลลัพธ์**

ประชาชนมีส่วนร่วมในการตรวจสอบ กำกับ ดูแลการบริหารงานบุคคลเกี่ยวกับการบรรจุ การโอน ย้าย ขององค์การบริหารส่วนตำบลควนธานี และมีแนวทางในการปฏิบัติงานอย่างชัดเจน พร้อมทั้งเปิดเผยและสามารถอธิบายผลที่เกิดขึ้นดังกล่าวได้

**รายละเอียดโครงการ/กิจกรรม/มาตรการ**

มิติที่ ๔ ภารกิจตามมิติที่ ๔.๒ กิจกรรมลำดับที่ ๒

**1. ชื่อโครงการ : กิจกรรมการรายงานผลการใช้จ่ายเงินให้ประชาชนได้รับทราบ**

**2. หลักการและเหตุผล/ที่มาของโครงการ**

การปฏิบัติงานด้านการคลังเป็นการทำงานที่ต้องอาศัยระเบียบกฎหมาย หนังสือสั่งการ ตลอดจนมติคณะรัฐมนตรี วิธีการทำงานต้องอยู่ในกรอบ และต้องมีระบบการบริการที่รวดเร็ว ถูกต้อง ประชาชนหรือผู้รับบริการเกิดความพึงพอใจสร้างความสะดวกให้แก่ประชาชนมากที่สุดถูกต้องทั้งระเบียบกฎหมาย ข้อเท็จจริง ไม่มีข้อผิดพลาดบริการด้วยความเสมอภาคกัน ไม่เลือกปฏิบัติเสริมสร้างความโปร่งใสในการปฏิบัติงาน การบริหารการเงินการคลัง เกิดความโปร่งใสไม่เกิดการทุจริตคอร์รัปชันมีการทำงานมีกระบวนการที่โปร่งใส สามารถตรวจสอบได้ รายงานการเงินจากหน่วยงานภายในและภายนอกไม่พบข้อบกพร่อง มีกระบวนการทางการคลังที่เปิดเผยข้อมูลอื่นต่อประชาชน

**3. วัตถุประสงค์**

1. เพื่อให้เกิดความโปร่งใสสามารถตรวจสอบได้

2. การใช้งบประมาณอย่างคุ้มค่าและเปิดโอกาสให้ประชาชนสามารถซักถามและตรวจสอบได้

3. ปฏิบัติงานถูกต้องตามระเบียบที่เกี่ยวข้อง

4. ในการบริหารจัดการต้องทำอย่างเปิดเผยสามารถตรวจสอบได้ จึงต้องมีการปรับปรุงแก้ไขการทำงานขององค์กรให้มีความโปร่งใส สามารถเปิดเผยข้อมูลข่าวสาร เปิดโอกาสให้ประชาชนสามารถตรวจสอบความถูกต้องได้

**4. เป้าหมาย/ผลผลิต**

ประชาชนในเขตองค์การบริหารส่วนตำบลควนธานี

**5. พื้นที่ดำเนินการ**

องค์การบริหารส่วนตำบลควนธานี

**6. วิธีดำเนินการ**

จัดทำงบแสดงฐานะการเงินและงบอื่นๆ ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม โดยเปิดเผยเพื่อให้ประชาชนทราบ ณ สำนักงานองค์การบริหารส่วนตำบลหนองโน ภายในเก้าสิบวันนับแต่วันสิ้นปี และจัดทำรายงานแสดงผลการดำเนินงานตามที่กรมส่งเสริมการปกครองท้องถิ่นกำหนด เพื่อนำเสนอผู้บริหารท้องถิ่น และประกาศสำเนารายงานดังกล่าวโดยเปิดเผยเพื่อให้ประชาชนทราบทุกสามเดือน

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองคลัง องค์การบริหารส่วนตำบลควนธานี

**10.ตัวชี้วัด/ผลลัพธ์**

1. มีการพัฒนาการบริหารด้านการเงินการคลังและงบประมาณอย่างมีประสิทธิภาพ

2. มีการเบิกจ่ายถูกต้อง รวดเร็ว เกิดความประหยัด

3. มีการเสริมสร้างการมีส่วนร่วมของประชาชนในพื้นที่หรือผู้รับบริการ

**รายละเอียดโครงการ/กิจกรรม/มาตรการ**

มิติที่ ๔ ภารกิจตามมิติที่ ๔.๒ กิจกรรมลำดับที่ ๓

**1. ชื่อโครงการ : กิจกรรมการมีส่วนร่วมของประชาชนในการตรวจสอบการรับ การจ่าย และการใช้ประโยชน์ทรัพย์สินขององค์การบริหารส่วนตำบลควนธานี**

**2. หลักการและเหตุผล/ที่มาของโครงการ**

การเบิกจ่ายเงินขององค์กรปกครองส่วนท้องถิ่นเป็นขั้นตอนหนึ่งของวงจรการบริหารการเงินการคลังขององค์กรปกครองส่วนท้องถิ่น เจ้าหน้าที่จะต้องปฏิบัติตามอำนาจหน้าที่ ตามระเบียบกระทรวงมหาดไทยหรือหนังสือสั่งการที่เกี่ยวข้องให้ถูกต้องครบถ้วนเรียบร้อยจึงจัดทำใบนำฝากเป็นรายรับ จัดทำใบฎีกาเพื่อเป็นรายจ่าย เบิกเงินออกจากคลังขององค์กรปกครองส่วนท้องถิ่นได้ สำหรับการใช้ประโยชน์ในทรัพย์สินขององค์กรปกครองส่วนท้องถิ่น ก็เช่นเดียวกันต้องมีการดำเนินงานให้เป็นไปตามระเบียบกฎหมายทั้งการเก็บค่าธรรมเนียม ค่าบริการ จะต้องเป็นไปด้วยความโปร่งใส ประชาชนมีส่วนร่วมในการตรวจสอบ จึงจำเป็นต้องมีกระบวนการขั้นตอนที่ถูกต้อง มีความสุจริต ส่งผลให้การดำเนินงานเกิดประสิทธิภาพ

กองคลัง องค์การบริหารส่วนตำบลหนองโน จึงได้ริเริ่มกิจกรรมเพื่อให้ การรับ จ่ายเงินและการใช้ประโยชน์ทรัพย์สินเกิดความโปร่งใส ประชาชนมีส่วนร่วมในการตรวจสอบ และรับทราบถึงรายรับ-รายจ่าย ขององค์การบริหารส่วนตำบลควนธานี

**3. วัตถุประสงค์**

เพื่อให้การรับ จ่ายเงินขององค์การบริหารส่วนตำบลควนธานี เกิดความโปร่งใสตรวจสอบได้

**4. พื้นที่ดำเนินการ**

องค์การบริหารส่วนตำบลควนธานี

**5. วิธีการดำเนินการ**

- มีการแต่งตั้งกรรมการพิจารณางบประมาณ

- มีการแต่งตั้งกรรมการติดตามประเมินผลการใช้จ่ายเงินงบประมาณโดยมีปะชาชนเข้าร่วมเป็นกรรมการ

- เปิดโอกาสให้ประชาชนสอบถามข้อสงสัยเกี่ยวกับการรับจ่ายเงิน

- สรุปผลการรับ จ่ายเงินขององค์การบริหารส่วนตำบลควนธานี ให้ประชาชนทราบทางช่องทางต่างๆ เช่น ทางเว็บไซต์ ศูนย์ข้อมูลข่าวสาร และเสียงตามสาย หอกระจายข่าว การประชุมบูรณาการฯ เมื่อสิ้นปีงบประมาณ

**6. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

กองคลัง องค์การบริหารส่วนตำบลควนธานี

**9. ตัวชี้วัด**

มีการดำเนินงานตามวิธีการดำเนินงานครบทุกขั้นตอน

**10. ผลลัพธ์**

ประชาชนมีส่วนร่วมตรวจสอบและได้รับทราบข้อมูลการรับ จ่ายเงินขององค์การบริหารส่วนตำบลควนธานีทำให้เกิดความโปร่งใส ในการรับจ่ายเงินขององค์การบริหารส่วนตำบลควนธานี

**รายละเอียดโครงการ/กิจกรรม/มาตรการ**

มิติที่ ๔ ภารกิจตามมิติที่ ๔.๒ กิจกรรมลำดับที่ ๔

**1. ชื่อโครงการ : กิจกรรมการจัดหาคณะกรรมการจัดซื้อจัดจ้างจากตัวแทนชุมชน**

**2. หลักการและเหตุผล/ที่มาของโครงการ**

องค์การบริหารส่วนตำบลควนธานี เห็นถึงประโยชน์จากแนวคิดการบริหารราชการแบบมีส่วนร่วมตามเจตนารมณ์ของรัฐธรรมนูญ พระราชบัญญัติระเบียบบริหารราชการแผ่นดิน พ.ศ. ๒๕๓๔ และที่แก้ไขเพิ่มเติม พระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 และแผนยุทธศาสตร์การพัฒนาระบบราชการไทย (พ.ศ. 2556 – 2561) องค์การบริหารส่วนตำบลควนธานี จึงได้ดำเนินการส่งเสริมการมีส่วนร่วมของประชาชน โดยการกำหนดให้มีการจัดหาคณะกรรมการจัดซื้อจัดจ้างจากตัวแทนชุมชน เพื่อให้ประชาชนเข้ามามีส่วนร่วมโดยผ่านช่องทางหรือกลไกในการร่วมเป็นคณะกรรมการในการตรวจสอบการจัดซื้อจัดจ้างขององค์การบริหารส่วนตำบลทุกขั้นตอน ซึ่งหมายความรวมถึงประชาชนสามารถมีโอกาสในการได้รับข้อมูลข่าวสารและแสดงความคิดเห็น ได้เรียนรู้การบริหารราชการแบบมีส่วนร่วมหรือการบริหารราชการในระบบเปิดจากการปฏิบัติจริง ส่วนองค์การบริหารส่วนตำบลสามารถพัฒนาระดับการเปิดโอกาสให้ประชาชนเข้ามามีส่วนร่วมกับภาครัฐมากขึ้น เพื่อกระตุ้นการปรับเปลี่ยนสู่การบริหารราชการที่เปิดเผย โปร่งใส เน้นการมีส่วนร่วมของประชาชน และพัฒนาระบบราชการเพื่อตอบสนองความต้องการและเพื่อประโยชน์ของประชาชนเป็นสำคัญ

**3. วัตถุประสงค์**

1. เพื่อสนับสนุนให้ตัวแทนภาคประชาชนมีส่วนร่วมในการตรวจสอบการจัดซื้อจัดจ้าง ขององค์การบริหารส่วนตำบลควนธานี

2. เพื่อป้องกันการทุจริตในด้านที่เกี่ยวข้องกับงบประมาณขององค์การบริหารส่วนตำบลควนธานี ให้เกิดการพัฒนาได้อย่างคุ้มค่า

**4. เป้าหมาย**

ตัวแทนชุมชนในพื้นที่องค์การบริหารส่วนตำบลควนธานี

**5. พื้นที่ดำเนินการ**

องค์การบริหารส่วนตำบลควนธานี

**6. วิธีดำเนินการ**

6.1 คัดเลือกตัวแทนชุมชนจากการประชุมประชาคม เพื่อเลือกตัวแทนชุมชนเข้าร่วมเป็นคณะกรรมการจัดซื้อจัดจ้าง ได้แก่ กรรมการตรวจการจ้าง

6.2 จัดทำคำสั่งแต่งตั้งคณะกรรมการจัดซื้อจัดจ้าง ซึ่งตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ. 2535 และที่แก้ไขเพิ่มเติม มิได้กำหนดให้มีการแต่งตั้งให้มีผู้แทนชุมชนเข้าร่วมเป็นกรรมการ แต่องค์การบริหารส่วนตำบลควนธานี ให้ความสำคัญในการมีตัวแทนชุมชนเข้าร่วมตรวจสอบเพื่อให้การดำเนินงานเป็นไปอย่างซื่อตรง โปร่งใส โดยตัวแทนชุมชนไม่ต้องร่วมรับผิดหากเกิดความเสียหาย

6.3 จัดประชุมให้ความรู้ความเข้าใจแก่คณะกรรมการ เมื่อมีการจัดซื้อจัดจ้างทุกครั้ง เพื่อให้เจ้าหน้าที่และตัวแทนชุมชนมีความเข้าใจในบทบาทหน้าที่ และทราบกระบวนการจัดซื้อจัดจ้างและตรวจการจ้างอย่างละเอียดและถูกต้อง

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานพัสดุ กองคลัง องค์การบริหารส่วนตำบลควนธานี

**10. ผลลัพธ์**

การจัดซื้อจัดจ้างขององค์การบริหารส่วนตำบลควนธานี มีความโปร่งใส โดยมีตัวแทนประชาชนร่วมตรวจสอบและไม่เกิดปัญหาการทุจริตคอร์รัปชัน

**๔.๓ การส่งเสริมบทบาทการตรวจสอบของสภาท้องถิ่น**

**รายละเอียดโครงการ/กิจกรรม/มาตรการ**

มิติที่ ๔ ภารกิจตามมิติที่ ๔.๓ กิจกรรมลำดับที่ ๑

**1. ชื่อโครงการ : กิจกรรมการส่งเสริมและพัฒนาศักยภาพสมาชิกสภาท้องถิ่น**

**2. หลักการและเหตุผล/ที่มาของโครงการ**

องค์กรปกครองส่วนท้องถิ่นมีบทบาทความสำคัญยิ่งต่อการพัฒนาทางการเมือง เศรษฐกิจ และสังคม ด้วยเหตุผลดังกล่าวการพัฒนาศักยภาพทักษะและความรู้ของสมาชิกสภาท้องถิ่นให้มีความพร้อมที่จะรับภารกิจ และการจัดบริการให้แก่ชุมชนจึงเป็นเรื่องที่สำคัญอย่างยิ่ง ประกอบกับการให้การศึกษาอบรมเป็นสิ่งสำคัญประการหนึ่งที่องค์การบริหารส่วนตำบลควนธานี ได้ดำเนินการ เพื่อให้สมาชิกสภาท้องถิ่นมีความรู้และทักษะด้านการปกครองส่วนท้องถิ่น มีความรู้ความเข้าใจในการปฏิบัติหน้าที่ รวมถึงมีความรู้ความเข้าใจเกี่ยวกับระเบียบข้อกฎหมายต่างๆ ที่เกี่ยวข้องกับท้องถิ่นด้วย เพื่อพัฒนาตนเองและสามารถนำความรู้ไปใช้ให้เป็นประโยชน์ต่อการปฏิบัติหน้าที่ได้อย่าง มีประสิทธิภาพและมีประสิทธิผล

ดังนั้น องค์การบริหารส่วนตำบลควนธานี จึงได้มีการจัดส่งสมาชิกสภาท้องถิ่นให้เข้ารับการฝึกอบรมและศึกษาดูงานอยู่เสมอ เพื่อเป็นการเพิ่มประสิทธิภาพในการปฏิบัติงานและสามารถนำมาพัฒนาองค์กร พัฒนาท้องถิ่น ให้ท้องถิ่นมีความเจริญก้าวหน้า

**3. วัตถุประสงค์**

1. เพื่อสร้างการเรียนรู้และประสบการณ์การทำงานให้กับสมาชิกสภาท้องถิ่นให้มีความเข้าใจในการทำงานตามบทบาทและอำนาจหน้าที่

2. เพื่อให้สมาชิกสภาท้องถิ่นได้มีความรู้ความเข้าใจในการปฏิบัติงานที่ถูกต้อง เป็นไปตามระเบียบ กฎหมาย

3. เพื่อส่งเสริมให้สมาชิกสภาท้องถิ่นได้เพิ่มศักยภาพในการพัฒนาท้องถิ่นได้อย่างถูกต้อง

**4. เป้าหมาย/ผลผลิต**

สมาชิกสภาองค์การบริหารส่วนตำบลควนธานี

**5. พื้นที่ดำเนินการ**

ทั้งในองค์การบริหารส่วนตำบลควนธานี และหน่วยงานที่จัดฝึกอบรม

**6. วิธีการดำเนินการ**

1. ฝ่ายบริหารงานบุคคลตรวจสอบหลักสูตรการฝึกอบรมทั้งภายในองค์การบริหารส่วนตำบลและหน่วยงานภายนอก เพื่อเป็นข้อมูลในการจัดส่งสมาชิกสภาท้องถิ่นเข้ารับการอบรมหรือร่วมประชุมสัมมนาแล้วแต่กรณี

2. เมื่อพิจารณาความเหมาะสมของหลักสูตรเรียบร้อยแล้ว ดำเนินการเสนอผู้บังคับบัญชาเพื่อส่งสมาชิกสภาท้องถิ่นเข้ารับการฝึกอบรม หรือเข้าร่วมประชุม หรือดำเนินการจัดฝึกอบรมเองโดยสำนัก/กองงานที่รับผิดชอบ

3. แจ้งให้สมาชิกสภาท้องถิ่นผู้ผ่านการฝึกอบรมจัดทำรายงานสรุปผลการฝึกอบรมเสนอประธานสภา โดยผ่านนายกองค์การบริหารส่วนตำบลควนธานี

4. ฝ่ายบริหารงานบุคคลดำเนินการประเมินผลการฝึกอบรมของสมาชิกสภาท้องถิ่น และรายงานเสนอนายกองค์การบริหารส่วนตำบลควนธานีทราบ

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

๕๐,๐๐๐ บาท (งบประมาณตามข้อบัญญัติ ปีงบประมาณ พ.ศ. ๒๕๖๒ – ๒๕๖๔)

**9. ผู้รับผิดชอบโครงการ**

สำนักปลัด องค์การบริหารส่วนตำบลควนธานี

**10. ผลลัพธ์**

1. สมาชิกสภาท้องถิ่นมีความรู้ความเข้าใจในการทำงานตามบทบาทและอำนาจหน้าที่

2. สมาชิกสภาท้องถิ่นได้รับการเรียนรู้และประสบการณ์การทำงานใหม่ๆ

3. การปฏิบัติงานของสมาชิกสภาท้องถิ่นเป็นไปอย่างถูกต้องตามระเบียบกฎหมาย

**11. ตัวชี้วัด**

จำนวนสมาชิกสภาท้องถิ่นขององค์การบริหารส่วนตำบลควนธานี ได้รับการฝึกอบรมและศึกษาดูงาน

**รายละเอียดโครงการ/กิจกรรม/มาตรการ**

มิติที่ ๔ ภารกิจตามมิติที่ ๔.๓ กิจกรรมลำดับที่ ๒

**1. ชื่อโครงการ : กิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร**

**2. หลักการและเหตุผล/ที่มาของโครงการ**

การส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร เป็นกลไกสำคัญ ที่ใช้สำหรับติดตาม ตรวจสอบ ประเมินผลการปฏิบัติงานของฝ่ายบริหาร ซึ่งอำนาจในการบริหารปัจจุบันองค์กรปกครองส่วนท้องถิ่นมีอิสระเต็มที่ในการดำเนินงาน มีงบประมาณเป็นของตนเอง แต่ถึงแม้จะเป็นอิสระ ส่วนกลาง ก็จะคอยควบคุมดูแลการดำเนินงานต่างๆ ขององค์กรปกครองส่วนท้องถิ่นให้เป็นไปโดยความเรียบร้อยและถูกต้อง เพื่อกำหนดแนวทางการพัฒนาร่วมกัน นอกจากจะทำให้องค์การบริหารส่วนตำบลมีบรรยากาศการทำงานแบบมี ส่วนร่วมและมีประสิทธิภาพ ยังสร้างความน่าเชื่อถือให้กับองค์กร สามารถนำไปสู่ความโปร่งใสในองค์การบริหารส่วนตำบลและลดการทุจริต

องค์การบริหารส่วนตำบลควนธานี จึงได้ดำเนินกิจกรรมส่งเสริมสมาชิกสภาท้องถิ่นให้มีบทบาท ในการตรวจสอบการปฏิบัติงานของฝ่ายบริหารขึ้น เพื่อกำหนดบทบาทของสมาชิกสภาท้องถิ่นในการเป็นหน่วยตรวจสอบ โดยให้สมาชิกสภาร่วมเป็นคณะกรรมการในการดำเนินงานขององค์การบริหารส่วนตำบลเพื่อให้ การปฏิบัติงานโปร่งใสและสามารถตรวจสอบได้ อีกทั้งยังเป็นการช่วยลดปัญหาการทุจริตได้

**3. วัตถุประสงค์**

1. เพื่อเป็นกลไกสำหรับตรวจสอบ ติดตาม และประเมินผลการปฏิบัติงานของฝ่ายบริหาร

2. เพื่อให้เกิดความโปร่งใสและลดการทุจริต สามารถตรวจสอบได้

3. สมาชิกสภาท้องถิ่นเข้าใจบทบาท หน้าที่ของตนเองมากขึ้น

**4. เป้าหมาย**

สมาชิกสภาองค์การบริหารส่วนตำบลควนธานี

**5. พื้นที่ดำเนินการ**

องค์การบริหารส่วนตำบลควนธานี

**6. วิธีการดำเนินงาน**

1. จัดทำคู่มือระเบียบกฎหมายที่เกี่ยวข้องเพื่อให้สมาชิกสภาท้องถิ่นใช้สำหรับการประชุม

2. แต่งตั้งสมาชิกสภาท้องถิ่นเป็นคณะกรรมการตรวจสอบการดำเนินการต่างๆ เช่น การจัดซื้อจัดจ้างโครงการต่างๆ การแปรญัตติร่างข้อบัญญัติประจำปี การตรวจรายงานการประชุม การติดตามและประเมินผลแผนพัฒนา ฯลฯ

3. สมาชิกสภาท้องถิ่นตั้งกระทู้ถามการบริหารงานในการประชุมสภาองค์การบริหารส่วนตำบล

**7. ระยะเวลาดำเนินงาน**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานกิจการสภา สำนักงานปลัด องค์การบริหารส่วนตำบลควนธานี

**10. ผลลัพธ์**

1. สมาชิกสภาท้องถิ่นเข้าใจบทบาทหน้าที่ และร่วมตรวจสอบการปฏิบัติงานของฝ่ายบริหาร

2. การปฏิบัติงานต่างๆ มีความโปร่งใส ตรวจสอบได้

**๔.๔ เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต**

**รายละเอียดโครงการ/กิจกรรม/มาตรการ**

มิติที่ ๔ ภารกิจตามมิติที่ ๔.๔ กิจกรรมลำดับที่ ๑

**1. ชื่อโครงการ : กิจกรรมประชาสัมพันธ์รณรงค์สร้างค่านิยมต่อต้านการทุจริต**

**2. หลักการและเหตุผล/ที่มาของโครงการ**

สืบเนื่องจากปัญหาการทุจริตที่ยังคงมีอยู่ในส่วนราชการต่างๆ จะเห็นได้จากสถิติเรื่องร้องเรียนการกระทำของเจ้าน้าที่ของรัฐที่ร้องเรียนไปยัง ปปท. มีแนวโน้มสูงขึ้นทุกปี ดังนั้น กลไกลสำคัญที่จะช่วยทำให้ปัญหาการทุจริต คอร์รัปชันในวงราชการลดน้อยลง จึงต้องให้ความสำคัญกับข้าราชการและเจ้าหน้าที่ของรัฐด้วยการสร้างการมีส่วนร่วมในการป้องกันและปราบปรามการทุจริตไม่ให้เกิดขึ้นกับเจ้าหน้าที่ของรัฐเองและส่วนราชการในรูปแบบต่างๆ เช่น ร่วมกันอาสาเข้ามาทำงานในลักษณะของเครือข่ายที่มีความเข้มแข็งร่วมกันปลูกจิตสำนึกให้เกิดความตระหนัก ร่วมสร้างกลไกการป้องกันการทุจริตในตนเองและองค์กร ร่วมตรวจสอบ ควบคุมและถ่วงดุลการใช้อำนาจ ซึ่งจะส่งผลให้เกิดความโปร่งใสและภาพลักษณ์ใหม่ อันสร้างความเชื่อมั่นให้กับประชาชนและประเทศไทยเพิ่มมากขึ้น

องค์การบริหารส่วนตำบลควนธานี ได้ตระหนักถึงความสำคัญในปัญหาการทุจริตคอร์รัปชันและเพื่อสนับสนุนแผนงานเชิงรุกในการต่อต้านการทุจริตคอร์รัปชัน การปลูกจิตสำนึก สร้างความตระหนักรู้ การตรวจสอบและเฝ้าระวังเชิงรุก จึงเห็นควรดำเนินกิจกรรมที่เป็นการส่งเสริมคุณธรรม จริยธรรม ให้กับบุคลากรได้ใช้ความรู้ความสามารถในการปฏิบัติงานด้วยความซื่อสัตย์ สุจริต โดยมุ่งหวังให้ประชาชนเกิดความเชื่อมั่นและศรัทธาต่อการป้องกันและปราบปรามการทุจริตในภาครัฐ อันจะส่งผลให้เกิดภาพลักษณ์ที่ดีต่อภาครัฐ และประเทศชาติต่อไป

**3. วัตถุประสงค์**

1. เพื่อปลูกจิตสำนึกและสร้างค่านิยมต่อต้านการทุจริตแก่ข้าราชการ และเจ้าหน้าที่ของรัฐ และปฏิบัติการเชิงรุกด้านการป้องกันการทุจริต

2. เพื่อเป็นการปฏิบัติการเชิงรุกในการป้องกันและปราบปรามการทุจริต

**4. เป้าหมาย/ผลผลิต**

พนักงานส่วนตำบล ลูกจ้างประจำ และพนักงานจ้าง องค์การบริหารส่วนตำบลควนธานี

**5. พื้นที่ดำเนินการ**

องค์การบริหารส่วนตำบลควนธานี

**6. วิธีการดำเนินการ**

จัดทำและติดตั้งป้ายประชาสัมพันธ์เผยแพร่พระราชดำรัสพระบาทสมเด็จพระปรมินทรมหาภูมิพลอดุลยเดชฯ

**7. ระยะเวลาการดำเนินการ**

๓ ปี (ปีงบประมาณ 2๕๖๒ – 2๕๖๔)

**8. งบประมาณดำเนินการ**

๒,๐๐๐ บาท (งบประมาณตามข้อบัญญัติ ปีงบประมาณ พ.ศ. ๒๕๖๒ – ๒๕๖๔)

**9. ผู้รับผิดชอบโครงการ**

สำนักปลัด องค์การบริหารส่วนตำบลควนธานี

**10. ตัวชี้วัด/ผลลัพธ์**

1. ข้าราชการ และเจ้าหน้าที่ของรัฐ ปฏิบัติหน้าที่ด้วยความซื่อสัตย์สุจริต และเกิดค่านิยมต่อต้านการทุจริตในภาครัฐ

๒. ประชาชนเกิดความเชื่อมั่นต่อการปฏิบัติงานของหน่วยงานภาครัฐเพิ่มมากขึ้น

**รายละเอียดโครงการ/กิจกรรม/มาตรการ**

มิติที่ ๔ ภารกิจตามมิติที่ ๔.๔ กิจกรรมลำดับที่ ๒

**1. ชื่อโครงการ : มาตรการเฝ้าระวังการคอร์รัปชันโดยภาคประชาชน**

**2. หลักการและเหตุผล/ที่มาของโครงการ**

คอร์รัปชัน หมายถึง การใช้ตำแหน่งหน้าที่สาธารณะเพื่อแสวงหาผลประโยชน์ส่วนตัวหรือผลประโยชน์ของพวกพ้อง โดยมิชอบด้วยกฎหมายและศีลธรรม เจ้าหน้าที่ของรัฐมีหน้าที่รักษาผลประโยชน์ของส่วนรวม หากใช้ตำแหน่งหน้าที่ที่ได้รับมอบหมายกระทำการเพื่อผลประโยชน์ส่วนตัวหรือพวกพ้อง ก็ถือว่ามีการกระทำคอร์รัปชันการป้องกันและปราบปรามการทุจริตและประพฤติมิชอบในวงราชการ พระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 และสอดคล้องกับเกณฑ์คุณภาพการบริหารจัดการภาครัฐ (PMQA) มุ่งเน้นการพัฒนาคุณภาพและธรรมาภิบาลของหน่วยงานภาครัฐ ทั้งนี้ เพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจศรัทธา และไว้วางใจในการบริหารราชการแผ่นดินของรัฐบาล

**3. วัตถุประสงค์**

สนับสนุนให้ภาคประชาชนร่วมกันเฝ้าระวังการคอร์รัปชันขององค์กรปกครองส่วนท้องถิ่น

**4. เป้าหมาย/ผลผลิต**

คณะกรรมการชุมชนหรือตัวแทนประชาชนในชุมชนตำบลควนธานี

**5. พื้นที่ดำเนินการ**

องค์การบริหารส่วนตำบลควนธานี

**6. วิธีดำเนินการ**

1. เชิญคณะกรรมการชุมชน หรือตัวแทนชุมชนเพื่อสร้างความรู้ความเข้าใจเรื่องการคอร์รัปชัน

2. เชิญคณะกรรมการชุมชน หรือตัวแทนชุมชนเป็นคณะกรรมการเฝ้าระวังการคอร์รัปชันขององค์กรปกครองส่วนท้องถิ่น

**7. ระยะเวลาดำเนินการ**

๓ ปี (ปีงบประมาณ พ.ศ. 25๖๒ – 25๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัด องค์การบริหารส่วนตำบลควนธานี

**10. ตัวชี้วัด/ผลลัพธ์**

1. คณะกรรมการชุมชนมีความรู้ ความเข้าใจเรื่องการคอร์รัปชันและสามารถตรวจสอบการคอร์รัปชันได้

2. มีการมอบหมายให้คณะกรรมการชุมชน หรือตัวแทนชุมชนเป็นหน่วยเฝ้าระวังการคอร์รัปชันในระดับองค์การบริหารส่วนตำบล

**รายละเอียดโครงการ/กิจกรรม/มาตรการ**

มิติที่ ๔ ภารกิจตามมิติที่ ๔.๔ กิจกรรมลำดับที่ ๓

**1. ชื่อโครงการ : มาตรการการส่งเสริมและพัฒนาเครือข่ายด้านการป้องกันการทุจริต**

**2. หลักการและเหตุผล/ที่มาของโครงการ**

พระราชบัญญัติ กำหนดให้องค์การบริหารส่วนตำบลมีภารกิจหน้าที่ที่ต้องเป็นไปเพื่อประโยชน์สุข ของประชาชน โดยใช้วิธีบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาท้องถิ่น การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ทั้งนี้ ให้เป็นไปตามกฎหมาย ระเบียบ ข้อบังคับว่าด้วยการนั้น ประกอบกับพระราชกฤษฎีกา ว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 และนโยบายของรัฐบาลในการป้องกัน และปราบปรามการทุจริต ซึ่งมุ่งเน้นในการสร้างจิตสำนึก ค่านิยม การบูรณาการ การสร้างความเข้มแข็ง และ การพัฒนาศักยภาพเจ้าหน้าที่ของรัฐในการป้องกันและปราบปรามการทุจริต

ปัญหาเกี่ยวกับการทุจริตคอร์รัปชันสามารถเกิดขึ้นได้ในทุกวงการ ไม่ว่าจะเป็นวงการระดับท้องถิ่น จนถึงระดับชาติ ซึ่งองค์การบริหารส่วนตำบลควนธานี มีภารกิจหน้าที่ในการบริหารราชการท้องถิ่นให้มีความก้าวหน้าเจริญรุ่งเรือง โดยการมีส่วนร่วมของภาครัฐ ภาคเอกชน รัฐวิสาหกิจ รวมถึงภาคประชาชนทั่วไปในการร่วมกันพัฒนาท้องถิ่นให้ประชาชนมีคุณภาพชีวิตที่ดีและมีเศรษฐกิจที่ดีในท้องถิ่น ดังนั้น การที่องค์กรปกครองส่วนท้องถิ่นจะพัฒนาให้เจริญก้าวหน้าได้นั้น จำเป็นจะต้องมีองค์ประกอบหลายๆ ด้าน ในการร่วมกันพัฒนาท้องถิ่น ในการนี้ การมีเครือข่ายที่ดีที่คอยสนับสนุนและร่วมมือกันพัฒนาท้องถิ่น จึงเป็นสิ่งจำเป็นโดยเฉพาะเครือข่ายด้านการป้องกันการทุจริตคอร์รัปชัน ซึ่งเป็นการเปิดโอกาสให้ภาครัฐ ภาคเอกชน รัฐวิสาหกิจ รวมถึงภาคประชาชนได้มีส่วนร่วม ในการเป็นเครือข่ายร่วมกับองค์การบริหารส่วนตำบลควนธานี ในการร่วมคิด ร่วมพิจารณา ร่วมตัดสินใจ ร่วมทำ ร่วมรับผิดชอบ และร่วมตรวจสอบเพื่อป้องกันการทุจริตคอร์รัปชันในท้องถิ่น

องค์การบริหารส่วนตำบลควนธานี พิจารณาแล้วเห็นว่า การมีเครือข่ายดังกล่าวเป็นสิ่งจำเป็น จึงได้จัดทำมาตรการส่งเสริมและพัฒนาเครือข่ายด้านการป้องกันการทุจริตขึ้น เพื่อส่งเสริมและสนับสนุนการดำเนินงาน ของเครือข่ายด้านการป้องกันการทุจริตให้มีความเข้มแข็ง

**3. วัตถุประสงค์**

1. เพื่อสร้างแกนนำ แนวร่วมและเครือข่ายในการรักษาผลประโยชน์ของท้องถิ่น

2. เพื่อพัฒนาองค์ความรู้ให้กับทุกภาคส่วน ให้เกิดจิตสำนึกและตระหนักเกี่ยวกับปัญหาการทุจริต

3. เพื่อให้เกิดความร่วมมือร่วมใจในการป้องกันการทุจริตในพื้นที่องค์การบริหารส่วนตำบลควนธานี

**4. เป้าหมาย**

ภาครัฐ ภาคเอกชน ภาครัฐวิสาหกิจ สถานศึกษา และภาคประชาชน ในเขตองค์การบริหารส่วนตำบล ควนธานี เข้ามามีส่วนร่วมในการเป็นเครือข่ายด้านการป้องกันการทุจริตร่วมกับองค์การบริหารส่วนตำบลควนธานี

**5. สถานที่ดำเนินการ**

ในเขตพื้นที่องค์การบริหารส่วนตำบลควนธานี

**6. วิธีดำเนินงาน**

1. แต่งตั้งตัวแทนภาครัฐ ภาคเอกชน ภาครัฐวิสาหกิจ และภาคประชาชน ร่วมเป็นเครือข่ายด้านการป้องกันการทุจริตองค์การบริหารส่วนตำบลควนธานี

2. จัดทำฐานข้อมูลบุคคล องค์กร ส่วนราชการ และองค์กรปกครองส่วนท้องถิ่นทุกแห่งบริเวณใกล้เคียง โดยการลงทะเบียนการเข้าร่วมเป็นเครือข่าย

3. เปิดโอกาสให้เครือข่ายที่ได้รับการแต่งตั้งมีส่วนร่วมในการบริหารราชการขององค์การบริหารส่วนตำบลควนธานี ในการร่วมคิด ร่วมพิจารณา ร่วมตัดสินใจ ร่วมทำ และร่วมรับผิดชอบ ร่วมตรวจสอบเพื่อป้องกันการทุจริต

4. ส่งเสริมสนับสนุนและอำนวยความสะดวกให้กับเครือข่ายในการร่วมตรวจสอบเพื่อป้องกันการทุจริต

5. ทำบันทึกข้อตกลง (MOU) ร่วมกันระหว่างองค์การบริหารส่วนตำบลควนธานีกับบุคคล องค์กร ส่วนราชการ และองค์กรปกครองส่วนท้องถิ่นที่เข้าร่วมเป็นเครือข่าย

**7. ระยะเวลาดำเนินการ**

๓ ปี (ปีงบประมาณ พ.ศ. 2๕๖๒ – 2๕๖๔)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัด องค์การบริหารส่วนตำบลควนธานี

**10. ตัวชี้วัด/ผลลัพธ์**

1. ทำให้เกิดแกนนำ แนวร่วมและเครือข่ายในการรักษาผลประโยชน์ของท้องถิ่น

2. ทำให้ทุกภาคส่วนมีความรู้ ก่อให้เกิดจิตสำนึกและตระหนักเกี่ยวกับปัญหาการทุจริต

3. ทำให้เกิดความร่วมมือร่วมใจในการป้องกันการทุจริตในพื้นที่องค์การบริหารส่วนตำบลควนธานี